text:
2 MAY 2017(TUE)
依定天氣都帶點濕濕笠笠,都係時候要煲多啲祛濕解毒嘅湯水.講到最好嘅祛濕湯就一定係牛大力土伏苓,我之前都有煲過牛大力土伏苓粉葛豬骨湯(按此重溫),由於帶有啲豆味,所以小小豬就唔算鐘意飲,只你應酬式飲左一碗.
前日帶小小豬去興趣班時,等放學嘅時候行過食材店,店主姨姨教緊其他客人煲牛大力土伏苓茶,話煲出嚟有益之餘,甜甜地又有蔗味,絕對啱各位大小朋友.見佢講到咁正,所以我又買一份嚟煲俾小小豬飲啦~
上次我煲嘅牛大力同土伏苓就係濕貨(即係新鮮嘅),今次嘅就係用乾貨(即係中藥材店嘅),我都發揮問題少婦咁不停問店主姨姨兩者有咩分別,原來乾貨(即一般嘅藥材店買到嘅各材料)就係經過切片晒乾或者先蒸熟再曬,咁佢就冇咁寒涼,適合唔同體質嘅人仕,尤其更加啱小朋友飲呀!
材料:牛大力一両,土伏苓一両,糖冬瓜約十條及腰果半碗~
將所有材料清洗乾淨~
煲內放入8碗水~
然後加入所有材料(糖冬瓜除外)~
待煲滾後,就可以加入糖冬瓜,然後用大火加蓋煲約10分鐘~
最後加蓋慢火煲30分鐘~
煲好後先隔去材料,待涼後就可以飲啦~
上次飲牛大力土伏苓粉葛豬骨湯就十萬個不願意(因為煲出嚟烏卒卒),不過今次出奇地小小豬勁鐘意飲,飲完一杯再一杯,唔洗一晚就成支500ML完成品俾佢飲晒.
不過其實又真係幾好飲,入口丁點藥材味都冇,仲有勁香嘅竹蔗味,所以唔止小小豬,就連多多要求嘅老公都讚好!
只要兩位老細鐘意,尤其食個係咁簡單又易煲兼好好飲嘅涼茶,我都唔怕密密煲啦!


c: text/html

text:
19 MARCH 2017(SUN)
我地食左一個豐富早餐後,我地就即刻急急腳又走去玩,因為要去Planet J投入虛擬童話世界~
其實上次嚟澳門都有打算嚟依度玩,不過都係鐘意跳唔停嘅小小豬就選擇左PLAYHOUSE大放電.今次就可以嚟試下玩啦!
Planet J其實就係一個角式扮演嘅主題樂園,入到嚟小朋友就可以裝扮一番,之後就齊齊遊戲接受大考驗~
每事問嘅小小豬又嚟發揮佢嘅問題小子本能,一嚟到就不停問姐姐點玩~
如果小朋友想玩遊戲,就要另加150蚊購買魔法裝置(入場費150元(3歲或以下免費入場))~
拎住個魔法裝置就開始可以去玩啦~
話明係童話世界,就當然係有故事嘅內容,職員姐姐就先同小朋友們介紹故事起源及遊戲玩法~
原來場景都真係非常之大呀~
原來全程都有職員姐姐跟住,指導小小豬去接受挑戰呀~
原來每個魔法裝置內嘅任務都係有所不同,所以小小豬要好留心睇下魔法裝置內嘅故事,從而去適當地方做指定任務~
好啦...可以開始接受挑戰啦~
終於到左第一個任務位置~
一步步依指示就可以完成啦~
其實每一個挑戰都有唔同嘅難度,雖然有啲小小豬都真係未必識,不過全程有姐姐帶領,係適當時又加以幫忙同鼓勵,所以都唔怕會失敗呀~
其實每個任務位置嘅佈置都真係好仔細,所以都忍唔住要影下相,不過由於我地嘅魔法裝置只有一小時時限,所以小小豬就唔肯同我影相,要繼續去挑戰呀~
小小豬好努力地完成一個個挑戰,我就成為陪小小豬行住玩,跟隨唔同嘅任務前往唔同嘅區域,都真係左行行右行行,仲要急急腳(因為限時嘛),其實都真係幾攰(我指我自己),不過小小豬就精力無限,仲越玩越起勁,因為想快快手完成多啲任務嘛~
時間過得超快,一小時嘅魔法裝置遊戲時間就完啦.雖然冇得玩,不過仍然係可以留底係入面不停影影影,其實好多場景都係好精美,如果可以多啲時間我估真係可以影起碼大半日都未影完呀~
由於我地之後再有重點活動,就係去睇「體驗夢工場」冰之歷奇冰雕展(按此重溫),所以影得唔夠喉就要走啦.
係我地交還魔法裝置時,原來係會因應你玩到嘅程度,之後就會有COUPON送返俾小朋友,等佢可以係POP-UP STORE買嘢. 當然我地因為太趕下個節目,冇時間SHOPPING呀~
有別於一般嘅PLAYROOM,小朋友可以用用腦力考下智力,其實都真係唔錯,不過我個人就覺得如果大個啲嘅小朋友去玩,可能佢地能力高啲投入感會大啲.小小豬唔係唔鐘意玩,只係有某啲題目對佢嚟講就難左少少,導致投入感減去少少.
不過值得一讚就係那靚靚場景,真係好吸引呀,一個入場費就可以係園內全日任影(留意...係可以全日任行,不過一離開左就唔可以再入去,即係話只要係唔走先可以全日任行). 唯一就係....如果入場費可以平少少,我想就一定可以吸引多啲人入去玩呀!
More information :
澳門金沙度假區「冰之歷奇」2天自由行套票 每位$699起
- 包「體驗夢工場」冰之歷奇門票
- 包金光飛航香港往返澳門經濟艙船票
- 酒店餐廳內享用早餐或午餐(可免費提升至「體驗夢工場」功夫熊貓之舞林盛宴享用早餐)
- 包一晚酒店住宿(可選擇:澳門金沙城中心假日酒店,澳門巴黎人,澳門威尼斯人或澳門金沙城中心康萊德酒店)
立即預訂:http://bit.ly/2mnE0mQ

robotstxt: allowed

filter: keep


text:
管理員搞左咁耐活動自然識好多專業人士朋友,可能大家會覺得佢地肯定坐係度都有女飛撲過黎,但我以下要講嘅都係真人真事:律師A,90後月入過5萬,佢係Nakama活動入邊前前後後追過3個女仔,每次都精心安排出盡法寶,每個約會都精挑細選,但結果?第1個係曖昧期就俾第二條仔搶左,第2個拍左拖唔夠1個月就飛左佢,追到第3個女仔先搵到真愛.會計師B,同樣90後月入過5萬,又係Nakama活動入邊前前後後追過2~3個女仔,管理員知道最少1個無揀佢,而最後初戀就俾左個MK妹,仲要拍拖拍到而家俾人迫婚做「埋單男」.
佢地係咪衰外表?管理員覺得論外貌佢地無7分都有6分,肯定唔係主要問題.無不良嗜好唔煙唔酒唔蒲,而且就算想蒲都無得蒲啦日日放工都9點幾10點,加上亮眼嘅高收入,客觀因素上一定係無可挑剔嘅7~8分筍盤;如果同樣客觀分數嘅女仔,肯定收兵收滿成個香港大球場!但點解佢地都唔能夠係情場上傲視眾生,叱吒風雲呢?
為左解答呢個問題,管理員嘗試問左好多女仔到底點解會出現咁嘅現象.可惜,當你問一個女仔點樣先會鍾意一個男仔嘅時候,絕大多數女仔都唔會俾到任何值得參考嘅答案你…… 而其中最唔值得參考嘅答案就係:睇Feel囉!我X你XXXXX,咁姐係點呀?你起碼都話我知你用咩黎Feel呀?如果用眼咁我明呀,姐係Feel到佢靚仔啲囉,咁我樣衰我輸得心甘命抵,但…… 你地偏偏又要話你唔係好睇樣?咁唔通係用耳仔黎Feel?姐係個男仔把聲好聽啲就嬴面大啲?但歌仔都有得你唱啦,「給你賣力唱二十首真心真意,米高峰都因我動容……」又唔見你動容吓?咁到底到底到底,咩係Feel呀?
終於,管理員諗左好耐,綜合左好多人嘅意見,仲參考左好多
溝女心理學嘅書籍,總算得出一個相對合理而受大眾(主要係女性)接受嘅理由,呢個理由簡單黎講可以整合成一個字:悶!
人做好多野其實都只係為左「快樂」.去旅行,食好食嘅野,住靚嘅屋,全部都係為左令自己開心,令自己更快樂.而以上列舉嘅例子全部不外乎一個共通點,就係要錢!有人話錢買唔到快樂,但的確無錢真係一啲都唔快樂,所以有錢嘅男士有條件俾到更多嘅「快樂」佢嘅伴侶,變左一件好似好順理成章嘅事;但事實係咪咁樣呢?
如果可以去旅行,但係要同一個同你無話題嘅人去;
如果去食好野,但係要陪一個同你無計傾嘅人食;
如果住靚屋,但係要同一個悶到發毛嘅人一齊住;
咁我諗呢份快樂,點都會大打折扣喇.
可惜嘅係,為左要成為專業人士,大部分嘅醫生律師會計師都將佢地大部分青春奉獻左俾佢地嘅專業,所以都係典型嘅悶蛋,或者毫無情趣嘅異性絕緣體.更大件事嘅係,因為佢地深知賺錢辛苦,所以係駛錢上好多時更加就住就住,甚至可以用孤寒黎形容!連你最大嘅優勢 – 多金 – 你都要收埋佢,你仲點令到我地嘅港女們「快樂」?
咁相反,除左錢之外有啲咩可以帶到「快樂」俾女仔呢?…… 唔好諗衰野呀你班咸濕仔,女仔要嘅快樂唔係你班友左青龍右滑鼠果種快樂,而係更高要求,更麻L煩嘅快樂.下一篇「如何成為異性眼中高質的存在 (二)」,同大家繼續深入淺出咁探討點樣取悅你心儀嘅對象,一齊尋求極致嘅快樂奧秘!
…… 真係好似講緊咸濕野咁.
非常歡迎大家投稿啊!只要係關於活動同交友嘅文章都有可能會刊登出嚟同咁多位朋友分享.你又有咩心得?快啲話俾大家聽啦!另外如果想加入超過100個唔同嘅WhatsApp Groups結識志同道合嘅朋友,又或者想出席每月100幾個唔同嘅活動,就快啲下載我地嘅專用App,登記加入Nakama啦!
By Nakama管理員


text:
點樣測試網速?ofca速度最實際!
點樣測試網速?ofca速度最實際!
咁究竟點樣測試網速呢?咁係講點樣測試之前,其實呢就可以講下點解要測試呢,咁好多人測試嘅原因呢就係因為我哋平時上網可能突然之間覺得上網慢咗,又或者出現窒機,下載速度好慢嘅問題.咁點樣先知道係唔係上網速度真係慢咗?咁就可以用一啲測試網速嘅工具.測試網速嘅工具其實呢就有好多款.其中一款比較有公信力嘅呢,就係由香港通訊辦OFCA提供嘅寬頻表現測試服務.實際係點樣使用呢一個寬頻表現測試嘅服務呢?就係可以進入speedtest.ofca.gov.hk呢個網站進行測試嘅.咁喺你登入咗網站之後呢拉到落去最底呢就會有一個免責聲明嘅.喺接受咗免責聲明之後呢,就可以按繼續,咁喺按咗繼續之後,你就會去到第二個版面.第二個版面呢中間呢就會有一個按鈕叫做開始測試,咁喺你撳咗開始測試之後呢,大概就需要等30秒時間左右啦,你就會見到你個版面係出現四組數據㗎啦.咁分別就係時延,抖動,下載,同埋上載嘅.咁一般人比較重視嘅呢,就會係下載速度嘅數據究竟係有幾多.因為下載速度呢,就係平時你睇一啲串流影片,上網,又或者係下載一啲應用程式,或者係大型文件,需要嘅速度嚟嘅.同時呢下載速度其實都係一個指標,睇返你而家實際下載速度,同你簽約寬頻計劃入面嘅速度係相差幾多.譬如你簽約嘅時候可能係纖咗光纖入屋1000m上網㗎喎,咁如果你想知道實際使用上面係唔係真係有1000m,就可以用呢一個通訊辦OFCA提供嘅寬頻表現測試服務進行速度測試.咁一般嚟講呢如果你係用無線wi-fi進行測試嘅話呢,有你計劃入面嘅8-9成下載速度呢,其實已經算係一個好唔錯嘅速度嚟㗎啦.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
嚟咗英國六個月左右,都差唔多叫做 settle down 好晒,慢慢生活都重回正軌.但係始終呢度唔係香港,有啲嘢總係覺得差啲啲,有乜嘢覺得到而家仲未習慣或者適應,睇睇下面就知道.
- 英文 — 死症,真係需要時間去適應.耳仔其實已經習慣聽英文多過廣東話,但係聽,說能力真係差,幾時先可以搞得掂.而家日日都會睇幾篇英文 news 學多啲生字,有個科技網站 techradar 仲可以用聲音讀文章添,咁就可以試下自己聽唔聽得明白.點解唔用電影嚟學習聆聽嘅能力? 電影啲讀白實在太快,而且好多口音,真係幾難聽.聽呢個網站就可以不停咁 repeat 去聽,希望下半年我可以有進步啦!
- 奶茶 — 香港日日都飲一杯先返工,而家只可以用即沖奶茶粉,但點都係唔及香港茶餐廳嘅好飲.好多人話自己煲,呢個就真係要啲時間去研究下點做,上網都睇咗好多篇教人沖茶,茶葉可以去 M&S 買,基本上要沖嘅材料都可以英國買,不過最煩係要自己去 try,要搵日去沖幾杯,睇下點沖法可以符合到自己口味. 近排老婆試咗沖幾次,個味好接近,而家唔駛日日飲即沖奶茶粉. 不過都希望下半年我自己可以沖到杯茶味濃又夠滑嘅奶茶畀自己.
- 飲食 — 呢度出街食嘢好貴,再加埋佢哋食嘅嘢來來去去都係 pizza,burger,fish & chip 等等…… 如果你要食中餐,真係要自己煮.酒樓呢邊都有,都有點心,炒粉麪飯.反而韓國餐呢度都幾多選擇,質素都唔錯.當然你有錢,應該可以出去搵到好多好嘢食嘅.
- 揸車 — 呢度好多路都係揸 20 miles,真係由揸第一日開始已經覺得速度好慢,慢到想瞓.到而家仲未慣,成日會唔小心超速.好彩嘅係未試過抄牌影快相. 呢度揸車有樣嘢要習慣下,就係要做一個禮讓司機,有行人等過馬路,你就一定要讓行人先.十字路口要出車,只要睇右邊有無車,因為左邊車一定要讓你.
- 購物 — 香港習慣成日出街 windows shopping,就算上網買嘢都要去下實體店摸過睇過先會再上返去網買,尤其買波鞋,隻隻款都可能唔同腳型,唔試過上腳你點可以知道啱唔啱自己.又例如買 sofa 都要去坐下先啦,但呢度好多時上網睇完就要落單買,啲貨嚟到先知究竟質素點樣.好嘅係,呢度你唔滿意可以退貨 refund,但係咁樣又退又再揀,都嘥咗好多時間.
- 小昆蟲 — 香港見得多小強 (曱甴),呢度就見得多蜘蛛.可能香港住得耐,見到小強都無乜嘢,佢又唔會騷擾到我,反而蜘蛛就比較麻煩.屋企無論前後園都有大量蜘蛛網,你呢頭清咗,過一陣又出返晒嚟.有時見到架車都有,甚至連車裡面都有,真係幾討厭.但係英國人好似無乜嘢咁,你有時見到佢哋架車成架都係蜘蛛網,佢哋都唔會理,照揸出街,真心佩服.
- 落雨 — 英國天氣真係好怪,但又唔係好似啲人所講咁,成日會灰灰暗暗,暫時嚟講都覺得天朗氣清,唔會好似香港咁濕咁熱咁凍.香港人錫車出晒名,一個星期總會洗一次車,污糟少少就洗.不過呢度就比較麻煩,因為呢度隨時落一陣雨之後又會出猛太陽.其實對我嚟講都無問題,最大問題係呢度嘅雨帶有黃泥,一落少少你架車就會一點點黃色泥印,睇落就會好污糟. 但係好多英國人都唔會點洗車,架車真係好鬼邋遢. 自問真係頂唔住,一見到咁嘅情況又要洗車.
- 倒垃圾 — 垃圾分類唔難,只係習慣咗香港模式,每日可以拎啲垃圾去垃圾站/門口就 ok,自然有人拎清垃圾. 英國呢度係定時定候每星期先收垃圾,有時一覺唔覺意唔記得拎出門口,咁就弊傢伙.又要等多兩個星期先再收垃圾,尤其係膠樽膠盒,一個星期唔清已經好煩,miss 咗一次,要再等多兩個星期,你唔搵定兩三個大箱嚟裝嘅話,你啲回收膠就會放到後園周地都係,但屋企邊有咁多箱.
- 英鎊 — 習慣咗用港幣嚟做結算,成日都用唔慣英鎊,究竟係平定貴呢? 兌返港紙就覺得貴,但係其實英國嚟講又算平.要快啲適應一下. 遇到只收現金嘅舖頭,每次都要睇得好清楚,真係好難分 £1,£2,50P 呢啲散紙,每次都要睇一大餐.
- 浴缸門 – 呢度嘅設計真係好得意.香港會裝浴門或者用浴簾全覆蓋,避免沖涼時啲水射晒出嚟.但係呢度嘅浴缸門只得半邊,即係你一唔小心開水開得大得滯,你會射到出去坐厠或者整到成地濕晒. 真心唔明點解只係整一半,莫非鬼佬沖涼係坐喺度嘅?
吓?我多投訴? 唔係投訴,係唔慣啫. 話晒生活咗喺香港幾十年,突然嚟到呢個國家,當然會有啲唔適應,好正常嘅. 呢啲唔慣係咪唔可以克服? 我覺得再住多排都應該會習慣,遲下可能返香港時會有香港 10 不慣,哈哈哈.
封面圖片取材自 shopee.tw


text:
利申一下,我絕對唔係見佢狀態唔好,先嚟一沉百踩,而係由佢離開利物浦加盟李斯特城之後幾季發展已經一直感到不解以及覺得可惜,加上今季咁嘅表現實在不吐不快.
自從卡斯柏舒米高離隊之後,今季英超賽事全部由禾特把守李斯特城最後一關.但睇返除咗失球以外,其實禾特有唔少基本嘅 Decision Making 都做得唔好,傳中波甩手,後場控傳時機掌握得唔好,令到傳送有欠準繩,單刀亦都經常捉路令對手輕鬆處理.
而剛剛作客對住熱刺嘅一場英超賽事入面,李斯特城足足失咗六球波.孫興慜大演帽子戲法,當然孫興慜嘅射術有返咁上下,特別頭兩球絕對處理得精彩.但特別想講其實孫興慜入嘅第一球以及第三球,除咗孫興慜值得一讚之外,個人認為禾特嘅位置感之差同樣係關鍵.
先講 73 分鐘孫興慜入嘅第一球,當時孫興慜運球向前打反擊,而李斯特城其實夠曬人防守,仲可以兩個球員睇住一個孫興慜.禾特初初都有因應情況褪後入返小禁區內,但佢喺孫興慜仲未推順個波嘅時候,褪到去離門中心大概五碼倒已經停低咗.然後當孫興慜推向右方,準備作勢拉弓,禾特仍然無把握時間褪後,反而留喺原地.
最後孫興慜嘅遠射僅僅高過禾特手頂,成功「笠死」佢.再次重申,孫興慜當然都處理得好,但如果禾特可以把握守衛仍然 Delay 緊孫興慜嘅時間,褪後多兩步企到去大概離門中心兩至三碼,除咗可以增加時間畀自己做反應之外,亦都可以防止被笠死.除非孫興慜成功突破防線準備單刀,到時先有需要考慮出迎,但呢一個情況下,禾特離門五碼嘅企位又封唔到位,亦都將孫興慜嘅處理難度降低.
之後就講 86 分鐘孫興慜嘅第三個入球,應該係一球有睇開「守門員日常」嘅朋友應該都知發生咩事嘅情況.孫興慜接應直線喺左路推進形成半單刀攻勢,初初禾特留喺小禁區線對準孫興慜,點知當孫興慜第一腳控球之後,明明無控離腳,當時仲要離門中心成廿幾碼,禾特竟然無啦啦衝出去想封位.
比我係孫興慜就真係心諗「多謝曬」,因為佢其實隨時可以起腳,但禾特根本無可能喺自己起腳之前衝到埋嚟封位,變相一定要喺途中停低做反應撲救,咁就正中孫興慜下懷.之前都有提過,單刀你要封位,最有效就係大概同個波收窄到得返三至四碼距離,咁用 Block 或者 Spread Save 就最有效,因為咁先可以更有效地封阻到最多嘅射門角度.但如果同個波嘅距離收窄唔切,應該反而盡量同個波拉開距離,增加自己可以畀反應嘅時間.
而禾特呢球喺孫興慜起腳一刻,其實衝到出去仍然同個波有差唔多成八碼距離,位又封唔到,又唔夠距離畀時間自己畀反應,仲要其實守衛已經差唔多追到可以逼孫興慜落底線,禾特無啦啦走出嚟基本上就等同邀請孫興慜起腳.
最後孫興慜射嘅波其實非常正中,禾特撲就撲到,但距離太近根本唔夠時間睇準個波,加上因為出迎停唔切令身體重心傾後,令到身體產生唔夠向前嘅力量,所以就算撲到都撲唔應以及唔夠力將個波撲走,掂到個波都照漏入網.如果禾特呢球最少肯留返喺小禁區內,同龍門中心得返四至五碼距離,即係同個波有返十三十四碼距離,如果孫興慜喺同一時間射返同一個波嘅話,隨時禾特有足夠時間睇準個波,可以用 Scoop 接實埋個波都仲得.
就咁睇禾特失呢兩球,好似係其他守門員都會錯嘅嘢咁,點解我喺頭兩段會咁勞氣呢,全因我非常質疑禾特加盟李斯特城之後嘅心態.當年禾特喺 2012 年加盟利物浦,直至 2018 年加盟李斯特城之前曾經被外借至摩甘比,鴨巴甸以及哈特斯菲.其實禾特外借表現都不俗,但始終實力未能夠成為利物浦嘅正選,2018 年 25 歲嘅年紀難得李斯特城對自己有興趣,當年亦曾經傳過車路士想簽卡斯柏舒米高,所以禾特選擇離隊加盟李斯特城非常合理.
誰不知卡斯柏舒米高離隊不成,自然正選就繼續由佢擔任,自此之後禾特就一路擔任後備直至今季.我當加盟李斯特城第一季以為卡斯柏舒米高會走,點知走唔到焗住做後備都算可以理解.但其實加盟第二季起禾特都仍然只係留低喺李斯特城出戰盃賽,18年到依家踢咗都唔夠20場波,講緊足足四季.
守門員同場區球員唔同,場區可以經常作出輪換或者唔夠氣都可以換下入黎踢下,但守門員無得踢就係無得踢,想單靠傳統英式訓練就可以進步實在非常困難,咁呢幾年佢又何來有機會進步?
我當球會真係無機會比你出場,我認為禾特如果有心進步,都應該要盡力爭取外借機會.因為最直接嘅學習環境就係直接踢比賽,連追求 Match Like 都唔使,因為你已經踢緊一場真 Match,只係比賽你當然要承受失分嘅後果.但當淨係訓練幫你唔到嘅時候,你就只好靠比賽提升狀態同學習.
由 25 歲踢到 28 歲都仍然甘願做後備,一季踢幾場本土盃賽就算數嘅球員,實在好難唔令人質疑佢嘅心態.一個想進步或者最少落場有表現嘅球員,絕對唔會甘心一路得個坐字.
今季英超有一個好好嘅例子,就係由曼城加盟修咸頓嘅門將巴素奴 (Gavin Bazunu),佢對上兩季外借至羅奇代爾以及樸茨茅夫.據報表現非常出色,令佢成為愛爾蘭國家隊正選.同時令到巴素奴吸引到唔少英超球隊開始留意佢,已經證明即使你只係效力低組別球會,你係有料嘅自然會有人賞識.
完成樸茨茅夫嘅外借合約之後,曼城本身球隊嘅後備門將史達芬咁啱都想離隊為出戰世界盃爭取出場機會,其實曼城都要搵返個門將做艾達臣後備.如果淨係想坐係到逗人工輕鬆捧盃嘅話,巴素奴大可以留低坐足成季,好似禾特咁踢下本土盃就算.
但巴素奴一心決定離隊加盟修咸頓,因為佢知道自己只有 20 歲,難得有英超球員賞識肯信任佢畀佢做正選,如果咁快就甘心做強隊後備,只會阻礙佢進步令佢停滯不前.所以巴素奴決定離隊加盟修咸頓,一直成為球隊嘅正選而且交出唔錯嘅表現,無論喺撲救,控傳以及 Sweeping 等等都做得唔錯,前途無可限量,個人都幾期待佢日後嘅發展.
相反禾特畀人嘅感覺就係甘心一直做後備,有波練下然後間唔中有得落場踢下已經好夠,完全睇唔出佢有 hungry for more 嘅心態.加盟頭四季入面踢得咁少比賽,今季一嚟就場場正選,其實表現唔好,錯得嘅都錯曬,某程度上一啲都唔意外,雖然合理但個人認為唔值得可憐.當年效力利物浦嘅時候,曾經都覺得佢有機會成大器,可惜依家搞成咁,加上李斯特城陷入水深火熱嘅狀態,究竟仲可以畀幾多次機會禾特落場「學嘢」同「交學費」呢?


text:
飛機場
飛機場,係一笪平地,畀飛機起飛同埋降落.飛機有好多種,例如直升機,戰鬥機,貨機,民航客機,機場設施要求都唔同.直升機唔使機場跑道,而空中巴士 A380之類嘅大客機要特大跑道.民航機場要有客運大樓.
史[編輯]
最早嘅飛機升降地點係草地,一般係圓形草坪,飛機可以順住有利嘅風向以任何角度升降,周圍會有一個風向儀同埋機庫(因為當時嘅飛機一般係用木材同埋帆布製成,唔抵得風吹雨打,日曬雨淋).之後開始用土質場地,避免草坪增加嘅阻力,但係土質場地唔適合潮濕氣候,唔係嘅話草地會泥濘不堪.隨住飛機重量增加,升降要求亦跟住提高,混凝土跑道開始出現,乜嘢天氣同時間都啱用.
世界上最老嘅機場目前仍有爭議,但1909年成立,喺美國馬利蘭州嘅大學園區機場(College Park Airport)普遍被認為係世界上最老而又持續經營嘅機場,雖然佢只係一個小型機場.
另一個被稱為係世界上歷史最悠久嘅機場係美國亞利桑拿州嘅比斯比道格拉斯國際機場,呢個機場停放住美國史上第一架飛機.1908年,道格拉斯航空俱樂部成立,滑翔機亦都隨之成立.嗰時嘅滑翔機係由兩匹馬拉逳,飛過道格拉斯青年會大樓後方.1909年,飛機開始裝有電動機同埋螺旋槳,亞利桑那州就成為首架動力飛行嘅飛機嘅地區.呢個機場係美國第一座國際機場嘅地位經由美國總統富蘭克林·德拉諾·羅斯福喺1943年嘅一封信證實,羅斯福喺信入面宣佈佢係「美國嘅第一座國際機場」.
1922年,第一個畀民航業使用嘅永久機場同埋客運大樓出現喺德國柯尼斯堡,呢個時代嘅機場開始用水泥鋪停機坪,允許夜間飛行同埋比較重嘅飛機降落.1920年代後期,出現第一個用照明設施嘅機場,1930年代進場下滑照明設備開始使用,因此飛機升降嘅方向同埋角度開始有固定嘅規定.國際民間航空組織標準化咗照明嘅顏色同埋閃光時間間隔.1940年代,坡度線進場系統開始使用,系統包括兩排燈光,形成一個漏斗狀圖案,標示飛機喺機場滑翔坡嘅位置,其他燈光就表示唔正確嘅進場高度同埋方向.
第二次世界大戰期間對機場數目嘅需求大增,盟軍利用有孔鋼板鋪設臨時跑道組成一個個戰地機場,主要畀戰鬥機或輕型聯絡機使用.太平洋戰爭期間,有唔少戰爭係同爭奪機場有關,最出名嘅有亨得森機場(而家嘅霍尼亞拉國際機場).
二次大戰之後,機場嘅設計越嚟越複雜,客運大樓聚集埋一齊,而跑道聚集喺另一處,咁嘅安排可以方便機場設施擴展,但亦都意味住乘客上機前要行遠啲.之後,機場所鋪設嘅混凝土開始有導水溝槽,同飛機降落嘅角度垂直,有助排水,避免影響到飛機升降.
1960年代之後,機場嘅建設隨住噴氣式飛機嘅增加蓬勃發展,跑道延伸至3,000公尺長,利用滑模機興建連續性嘅強化混凝土跑道.1960年代初,現代化嘅機場客運大樓開始使用登機橋系統,乘客唔需要行出室外登機.但係噴射引擎帶來嚴重嘅噪音問題,令唔少機場要搬離市中心.


text:
今個星期內兩度遇上我人生中的第一次:第一次整雪芳蛋糕;噚日就第一次帶隊參加歌唱比賽.
佢哋就係我喺元朗一間長者中心裡面教唱歌嘅合唱團團員,個個著起團服之後都後生哂,靚哂,sharp 醒哂,充滿活力!
中心姑娘 Helen 幫佢哋影番張台上合唱照.
有冇發覺,點解上到台唔見咗我呢?其實你哋應該見到我做 "影後" o架!因為要指揮嘛,但係因為 Helen 話俾我聽,大會通知佢我哋 send 過去果個伴奏 recording 因為有人聲和唱,所以唔合資格,唔可以用,但其實都只不過係幾秒鐘嘅 "依依呀呀" 之嘛,都唔知有乜咁大影響!? 我覺得好吹毛求 "痴" 囉!! ( 我唔係唔識呢個 "疵" 字呀,只不過喺呢個時候我覺得用呢個 "痴" 字更貼切囉,無聊!!)
就係咁,攪到我要由指揮變成伴奏,咁就出事喇!事關我哋其實唔係好夠時間練歌 ( 之前仲因為豬流感而停咗兩個禮拜練習 o添 ),而且團員水準又唔係話特別 "標青",無咗個傻佬喺度指手畫腳,咁佢哋咪方寸大亂囉!佢哋成日話應該搵個人嚟做伴奏,咁我就可以指番佢哋唱,唉," 鬼唔知阿媽係女人咩 ",我都唔想喺呢個時候攪禍哂 o架!之但係要搵個真係識得伴奏嘅 " 伴奏" 咁易咩,就算俾我搵到,都唔係個個肯拍膊頭做 "義工" o架嘛!中心又係非牟利機構,平時長者上任何課程都只不過係十零廿蚊一期,甚至係免費 o添,因為有好多老師都係中心會員義務教授,而我呢個合唱團課程就要成 $100 一期,雖然計落佢哋每人都只係付出 $10/ hr,但相對於中心其他課程嚟講,已經叫做好貴 o架啦!咁我仲點好意思叫中心額外 pay 俾個伴奏呢!除非真係有有心人肯義務相助啦!
唔緊要啦,好彩大家都有 "自知之明",只係抱住志在參與同互相觀摩嘅心態去參加比賽,唯有等下年做好充分準備,捲土重來啦!
我依家已經構思緊一啲教學改革,希望訓練到團員嘅獨立性,唔駛再互相依賴,能夠 "獨當一面",發揮自信去同其他團員合作,咁就應該會有改善喇!
P.S. 離開會場後,搭緊地鐵途中,接到 Helen 電話,話班同學想約我下禮拜練完歌之後去飲茶慶功,我聽見真係好感動,難得佢哋無嫌我惡!我就係咁 o架啦,每當有重要事迫到埋身而又知道做唔好的話,我把火就完全出哂嚟,加上自己又情緒化,仲有埋哂啲典型藝術家脾氣,所以好多學生,不分老幼都俾我鬧到喊住落堂,唉,有時我自己明知唔好咁惡,但係又控制唔到自己,好彩明事理嘅學生知道我係為佢哋好先至鬧佢,如果知道果個係無藥可救兼態度唔好嘅學生,我真係完全一句都唔會鬧佢,留番啖氣暖肚好過,只係睇錢份上去教去.所以我其中一個學生同我講:「你鬧我啦,我寧願你鬧我都好過唔俾心機教我呀!」唔通呢個世界真係有人鍾意俾人鬧咁犯賤?呵呵!


text:
唔知大家對東涌嘅印象係咩?係一個新市鎮?有個好大嘅outlet血拼名牌嘅地方?又抑或會比行李篋轆親嘅地方?定係有好多公共屋邨?相信呢啲都係普遍人對東涌嘅睇法,不過又有幾多人知道,東涌其實都充滿文化特色㗎?唔單止有懷舊漁村,仲有歷史悠久嘅炮台同侯王古廟,係咪估唔到呢?東涌除左有高樓大廈之外,仲有好靚嘅泥灘,孕育住唔少動植物㗎! 東涌位於大嶼山嘅北面,雖然係香港近期發展的新市鎮,不過都有唔少古蹟同遊玩嘅地方,今次就等小編帶大家行下東涌,發掘下鮮為人知嘅一面啦!
東涌炮台位於東涌道旁邊,建於清朝道光十二年(1832年),建造嘅目的係為咗阻止鴉片貿易及海盜侵略.因為佢可以有效咁控制海上交通,因此擁有好重要嘅戰略價值.及後喺1898年荒廢,並喺1979年正式列入香港法定古蹟.宜家炮台仍然保留咗六支大炮,極具特色,因此吸引到唔少人嚟到炮台打卡.除此之外,炮台嘅城牆係用石磚砌成,喺香港好少見,因此亦都係炮台嘅一大特色.炮台嘅規模唔算好大,好快就可以行完一圈,所以唔會好辛苦.而且炮台入面亦都設有資源館,介紹炮台同埋周邊地區嘅歷史,相信中意文化同歷史的人一定會被炮台吸引!大家不妨睇下邊個角度影得最靚啦!
東涌侯王古廟建於1765年,屬於三間二進嘅傳統格局,供奉咗宋朝將領楊亮節.相傳嗰時發生疫症,東涌嘅居民特登喺九龍城邀請楊侯王嚟驅除瘟疫,並且建廟祀奉,廟內更保存左建廟嗰陣鑄造嘅銅鐘.侯王古廟除左有歷史價值之外,佢嘅建築亦都好特別,屋頂上面有好精緻嘅雕刻,係咁多個人物當中,係有兩個著住洋服而唔係唐裝,唔知眼利嘅朋友仔又搵唔搵到呢?
去完侯王古廟之後,可以經過逸東邨向馬灣涌村進發.馬灣涌村係東涌嘅一條小漁村,可以係嗰度搵到一啲舊式嘅士多同商店.因為馬灣涌仍然未被發展,所以同附近的高樓大廈形成好強烈嘅對比,更加保留到傳統嘅漁村面貌.(編按:識得有啲住東涌嘅朋友都唔會專登行去馬灣涌,可想而知,馬灣涌都幾與世隔絕.)
呢條小村落風景怡人,近望昂坪360纜車及機場,遠望鳳凰山,因此成為咗影相取景嘅好地方.唔單止有靚景睇,馬灣涌村位於東涌灣嘅潮間帶入面,所以孕育左好多動植物,例如紅樹林,招潮蟹同彈塗魚等,生物多樣性十分豐富,潮退嗰陣更加可以到泥灘上面行下,探訪下唔同嘅野生動物呢!不過大家睇還睇,唔好手多多騷擾啲動物呀!


text:
首先大家睇睇以下既圖片
我用紅色圈圈咗奇怪既地方
由上至下睇
第一:髮線分界問題
最明顯一定係個分界
髮型既分界好睇頭頂個 鑽
基本上鑽前面既果條線 就係分界分得最自然果條
如果要改變分界既位置 得兩個方法
1:電髮
2:吹頭果陣用鹽水刻意分
基本上睇翻陳同學既舊相
佢全部既髮型都係斜陰
我相信佢唔會無端端去吹一條唔係自己分開既界
而電髮 亦都係唔可能的
佢之前既髮色既 灰灰地金金地
簡單嚟講佢個頭係經過漂髮的
而漂過既頭髮係唔可以電的 (因為頭髮會爛會斷)
所以電髮既可能性都應該唔存在
第二:眉型問題
我地睇翻陳同學既相
可以得知佢有一條平眉
而係唔係八字眉好睇佢平時既表情
可能由細到大佢都會有少少戚眉
所以我地都睇到佢有少少八字眉
呢個係習慣問題 冇得一時半刻改
再者我地留意下佢化妝既相
佢從來冇一張相係會將自己頭眉化成彎眉
而CCTV入面果位女仔
好明顯條眉型係好彎
同陳同學一向既作風唔同
所以我有合理懷疑CCTV入面既唔係陳同學
第三:眼角
呢樣嘢我唔100%肯定
因為CCTV入面張相好矇
但係我地都可以隱約見到CCTV入面個女仔
眼角微微向上
我地睇翻陳同學既自拍
可以見到陳同學既眼角係岩岩相反
微微向下
所以都係一個令我懷疑既因素
第四:鼻同埋下巴
有影過相既都知
凸出嚟既位會比較放光
陳同學既鼻都既高
所以我地睇到佢個鼻有反光既位置
而CCTV入面既女仔就岩岩相反
完全唔高 冇反光位
而下巴兩張相都好有分別
CCTV入面個女仔下巴兜兜
所以會見到有反光位
而陳同學既下巴並唔係好凸 而係尖尖地
所以我地都會見到有分別
呢個亦都係令我懷疑既一點
第五:法令紋
我地可以見到CCTV入面既女仔有一條好深既法令紋
我地睇翻相可以見到佢既法令紋並唔明顯
而知所以我會打埋呢一點出嚟
係因為我頭先見到以下呢張圖
雖然唔知係邊到 但係好明顯見到佢右邊既法令紋比較深
所以我合理懷疑CCTV入面既女仔並唔係陳同學
如果有任何冒犯到陳同學既事
我先同佢講聲對唔住
但係我地一定會幫你搵到真相
等你可以沉冤得雪
以上係小弟既小小意見同懷疑
希望可以幫到大家!


text:
「深圳」
好多人知道深圳有好多電子嘢,原因係因為有好多電子嘅製造商係中國設有廠房生產各式各樣嘅產品.所以深圳有好多唔同嘅電子市場,入面真係乜都有.其實之前係大連工作,其實都有啲類似嘅市場.有時真係唔好睇佢噏噏耷耷,入面真係可以搵到一啲你諗都諗唔到嘅嘢.有時你會問係香港買咗部手機之後,啲人會點樣處置佢,相信好多時都會拆件然後去到嗰啲電子市場.
「變態」
真係好變態,竟然有一個外國人去咗深圳之後諗,自己可唔可以去搵齊一部蘋果手機嘅零件然後自己砌返一部出嚟!我相信好多人會話黐線嘅咩?邊度有可能可以自己買零件去砌手機㗎!只不過經個多月嘅努力,嚟位外國人真係係深圳搵到晒所有所需嘅零件,然後真係砌咗一部蘋果嘅電話出嚟!真係佩服佢嘅精神,而再一次證明乜嘢都真係有可能係中國發生!
「回收」
老實講砌電腦真係砌得多,但係真係無諗過真係有人會去買零件去砌一部手機.唔知佢咁樣砌一部手機要幾多錢?如果一個外國人都可以砌到嘅話,相信好多人都可以.所以有時買手機都係買全新好,因為真係唔知啲所謂嘅二手電話係唔係用啲零件砌返出嚟.不過再一次証明乜嘢都有可能,而且可以知道蘋果手機入面嘅所有嘢都係可以拆件同回收.相信好多手機製造商都未必得!
Also published on Medium.


text:
訓醒諗返起琴晚嘅事,我覺得自己好衰似迫緊你咁,我聽到你想逃避戈一刻我真系好驚,好似你冇諗過要面對佢.直到呢一刻我都仲系好矛盾,我知道你仲未準備好見我屋企人.每一次當你講咗啲好嚇人嘅說話嘅時候其實你系唔知道的,然後當我反覆咁諗返嗰幾句說話嘅時候心裏面就會特別難受,心諗到底你係咪已經唔鍾意我淡左,我覺得有時候我一個人喺度努力我真係好攰,我唔介意付出幾多,我淨係想你配合下我,就好似想唔想嚟我屋企都好你聽晚都要同我講一講你到底係點樣諗,結果琴晚知道左個答案就係想逃避,唔開心係因為有啲失望,不過其實五怪得你的,可能你嘅童你影響太大吧,可以理解你平時點解唔同我講嘅每個人應該都唔會想提返起以前啲唔開心嘢,同埋呢啲都算係你屋企的私隱吧,我都應該要理解你嘅所以我都應該同你say sorry.
其實逃避對於我來講我係幾抗拒的,其實我係一d有事就唔好怕事嘅人,我覺得可能淨係呢一方面你係會咁,原來見家長呢一方面你係有咁大嘅恐懼,你唔講我都唔發覺原來你叫個侍應都唔係好想,不過你唔使驚我會唔鍾意你呢樣野,我強調我愛你係我同你之間嘅事,其他嘢有我喺度就可以了.我唔要求你要點樣氹到我屋企人好鍾意你定點,只不過係好簡單好基本嘅溝通就可以㗎啦,我阿媽都係過來人佢真係唔想你會好似佢同我阿嫲咁樣,我希望我可以幫到你.
其實你一直比我感覺真係好積極進取嘅人,我知道你做其他嘢5會比咁多藉口自己去逃避的.其實我再次理解到兩個一齊真係需要進步的,如果雙方都停滯不前嘅話其實真係好難行.依家呢一刻係你樓下等緊你等緊車你返工,我覺得就係咁樣咁平淡嘅生活已經足夠了,希望我地可以一直都系咁久處不累吧.


text:
香港KOL網紅公司僱主專訪|Easy Line Up
KOL (Key Opinion Leader,網絡紅人)相信大家都追蹤唔少:美妝界嘅Hana,打機界嘅達哥,時裝界嘅Feiping等呢啲名字耳熟能詳.但你有無諗過同佢哋做嘢又係咩玩法?
Easy Line Up 係一間KOL嘅市場營銷公司(Influencer Marketing Agency).「我哋嘅網上平台可以比客戶根據自己嘅要求配對合適嘅網絡紅人,並直接喺平台上傾合作嘅項目同價錢.另外,我哋都有客戶服務團隊(Account Servicing Team)為客戶提供一站式嘅服務.由策劃市場營銷活動至揀選同聯繫合適嘅網絡紅人,甚至拍片同籌辦活動,我哋都一手包辦.」前為KOL經理人嘅老闆CK講到.
寓工作於娛樂 同事之間亦師亦友
被問到同KOL嘅關係,CK就話好似朋友一樣:「有很多同事喺工作中認識咗一啲網絡紅人之後一拍即合,會喺工作以外約食飯,一齊玩.」佢憶述近期一個有趣嘅項目:某傢俬品牌要招募YouTubers改造屋企.同一般產品測試唔同,改造成個屋企係一個大工程,但YouTubers嘅反應出奇地唔錯,大家都紛紛拍片影相表示有興趣.而喺篩選嘅過程中,同事們都無意中發現鏡頭前整齊企理,大方得體嘅KOL,背後原來佢哋嘅房間可以係亂得咁不堪.佢哋更加同YouTubers friend到講笑話其實佢哋屋企唔需要改造,只需要一個會執屋嘅主人.最後公司揀咗屋企有幅爛牆嘅薑檸樂,一次過為佢屋企改頭換面.成個合作過程入面,個個同事都樂在其中.而最後見到薑檸樂嘅新居,同事們都真心戥佢高興.
半年前加入Easy Line Up嘅兼職阿Ken話,喺呢度除咗工作好玩之外,同事之間嘅關係亦非常融洽.啱啱返工時嘅阿Ken白紙一張,工作無從入手,身邊嘅全職兼職同事都好樂意咁幫佢,令佢好快上手.「其實新人最緊要唔好怕,有咩唔識就開口問.」
除咗工作有同事指點之餘,阿Ken亦好快同同事打成一片.例如前排同事為咗測試大家嘅膽量,喺午飯時間成班同事熄晒全公司嘅燈,圍埋一齊睇鬼片,為忙碌嘅一日帶嚟一啲娛樂.
細心老闆支持超彈性工時
Easy Line Up企業文化年青,全公司嘅平均年齡係25歲.Ken話:「公司管理層善解人意,明白年輕人嘅需要,唔會死板規定每星期返幾多日工.同埋只要預早通知,管理層亦會容許較大彈性嘅上班時間,為我帶嚟極大嘅方便.」另外,公司仲會為一啲熟手嘅兼職員工提供在家工作嘅選擇添呀.
修讀公關嘅阿Ken覺得Easy Line Up嘅工作同自己嘅學業好大關係,並對日後搵工好有幫助:「入職以嚟,我除咗對呢行有更大認知之外,我覺得對將來投身社會都有好大嘅幫助.大勢所趨,各行各業都想透過 social media同KOL宣傳自己嘅品牌.我喺呢度累積嘅經驗對我將來無論喺咩行業工作都一定有好大嘅益處.」
入行無需經驗 只要有心有興趣
講到入職要求,CK就話無相關工作經驗完全唔係問題,因為公司會提供在職培訓,亦會比員工由淺入深慢慢做上去.例如一開始會學習物色新嘅KOL;然後做熟咗就學寫profile,甚至向客戶推薦合適嘅人選等,一切都係逐步循序漸進嘅.
公司最主要希望請到一啲本身對 social media例如Instagram,Facebook同Youtube內容有興趣嘅有心人,因為想兼職同事都可以一齊參與提名人選嘅過程.另外公司最著重嘅就係員工嘅溝通能力同責任感,希望員工有效率同埋靈活變通.
「我哋呢行好多時有新事情發生.例如不斷有好似IG stories, IG TV, YouTube首播或Facebook首播等等嘅新功能.我哋都要去嘗試同思考點樣可以幫客戶運用唔同嘅功能以達至最佳嘅宣傳效果.我哋一定要靈活咁跟住個市場走,唔能夠原地踏步.」
遍佈亞洲9個地區嘅Easy Line Up而加招聘緊多個兼職職位.對KOL相關工作有興趣,鍾意彈性工時,同時又自認溝通能力及責任感強嘅你,快啲把握機會喇!另外,如果識日文或韓文,仲有機會同當地嘅網紅合作添呀!


text:
[幫朋友post]
利申:
朋友打呢篇嘢嘅時候應該真係好嬲
我仲聽佢講過呢個阿sir 係有鋪癮係拆散情侶,上堂學嘅嘢就係吹噓自己有幾勁,成日講嘢講得好好聽但目的都係要你俾錢...
以下係內容:
~~~~~~~~~~~~~~
其實依家咁嘅環境完全唔想打爛任何人飯碗
之前已經聽過呢個日文阿sir唔少負面嘢,但係呢次真係睇唔過眼,真心覺得過份!
賣廣告呢啲嘢根本就係應該要自己出錢,有咩理由要學生幫佢出?
賺咗嘅錢唔通又會分俾學生咩? 講得出口都真係好好笑
見近排黃店喺蘋果日報賣廣告迴響好,自己想拎光環,但又唔想俾錢付出...
明明之前講到好唔鍾意蘋果,但係借黃去賣廣告,只係想賺黃圈啲錢
「吃青森蘋果,看香港蘋果」
當然學生俾錢係佢哋嘅自由,最多只可以話啲學生on9
p.s. 最好笑係之前Mr.Wally叫人資助嘅時候,佢屌得好大聲話人哋乞食,去埋人哋個page 留曬言咁,直情覺得自己係正義嘅黃絲.但唔知點解今次又覺得自己叫人資助就冇問題喎
分享純粹真係睇唔過眼
有冇人都聽過佢啲嘢?
完全唔明點解仲有咁多學生好似拜神咁拜佢
希望佢哋快啲清醒
網民[諗咗一個鐘]:
睇佢IG仲試過影啲女學生某啲部位嘅特寫 仲話攞嚟欣賞
網民[紐約]:
都聽過佢啲僕街史
早幾年有朋友上過佢啲堂
非法影印啲日文教科書做教材比學生上堂用
的確學生係唔洗比錢買書
但身為一間學校 作育英才嘅地方竟然用翻版書
我朋友個陣讀N5
呢個所謂既校長成日請假
請假就搵啲日本人朋友黎代
但啲日本人又唔知道啲學生既進度
成日用啲好難既日文同佢地全堂齋傾計 唔教書
齋傾計都算啦
班學生話聽唔明 日本人都繼續講
成堂無學過野
我朋友話好懷疑個日本人係咪真係老師黎 定純粹係校長啲朋友返黎攝時間
我啲朋友仲要N5頭咋
佢話仲要唔止一堂係咁樣
係個校長成日都唔撚返
成日都搵啲日本人返黎
但係根本就溝通唔到
利申:幾年前既事
網民[共散糖萬碎]:
上佢堂幾好玩 輕鬆學習
但呢個落廣告叫人眾湊比佢真係好騎呢
大佬多人報你你收入多左 係你有著數
咁你應該自己搵多啲錢先去諗投資做宣傳
網民[旅行安家必備良藥]:
錢就學生出大份
名就佢出曬?
上過佢班
N5班差少少未上完 因為果班同學年紀大 跟唔上
有2-3個退左學
佢竟然叫我地淨低既同學 同岩岩新開既班合併(果班連第一堂都未開始)
叫我地重新讀過
之後就冇再讀了
網民[川水湯井]:
之前上堂有對夫婦,個老公成日比佢屌樣衰廢柴(差唔多意思 )
Source: Lihkg
以上為backup 及轉載用途


text:
精英師傅馬不停蹄,較早前幫位於元朗嘅錦繡花園一個單位完成全屋裝修嘅大項目,業主鄧生搵我哋之前搵咗好幾間裝修公司報價,都唔啱心水,好在我哋精英師傅同鄧生一拍即合,即刻睇下我哋點樣幫單位大變身?
首先,我哋應鄧生要求,揀選一款近年好流行嘅油漆幫佢全屋嘅墻身重新上漆,至於點樣揀適合自己間屋嘅油漆,大家可以睇翻我哋網站「家居裝修」入面嘅「油漆知多少」,各個種類嘅油漆,油漆選擇注意事項同牌子比較都有提及.
左圖為未重新上油漆之前
全屋更換電線
電線用得耐會好容易出現損耗,定期檢查同更換係非常有必要嘅,如果係換之前記得check翻屋企係邊種電源線,好似鄧生屋企用嘅係英國線,咁就要全屋都要換翻同一種線.
新裝燈俱
之前鄧生屋企用嚟照明嘅電燈屬於比較舊款嘅,用耐咗顯得唔夠光猛,即刻幫佢換過曬新式吊燈同Led射燈,馬上有煥然一新嘅感覺,真係睇嘢都清楚D!
安裝63A電箱一套(380V)
家居裝修電箱記得要揀啱匹配電壓嘅,不過有精英師傅當然唔洗擔心!處理複雜嘅電線同接線線路,難唔倒我哋,同時安全問題都會格外注意.
安裝三相電熱水爐一套
因為電熱水爐嘅耗電量高,一般適合家庭用嘅儲水式或速熱式熱水爐,一般都係3000瓦特起,至於即熱式電熱水爐,更加需要大功率(7,000瓦特或以上),精英師傅提提大家,購買熱水爐前,要先查詢翻所住樓宇有冇設有三相供電或「三相四線」嘅電路系統,記得唔好揀錯.今次幫鄧生家居裝修安裝嘅係儲水式熱水爐,就翻一家四口嘅用水量.
車房頂天花及墻泥水修補
車房嘅天花及墻身會長時間經歷日曬雨淋,當然要定期修補.
更換廚房趟窗一幅,雲石檯面一幅
廚房之前果扇窗關起身唔係好順,換咗新嘅之後就唔洗擔心會出現關窗關唔實嘅小問題,另外都幫櫥櫃面換咗雲石板,換好之後廚房會有嶄新嘅感覺,廚房嘅主人鄧太都表示煮餸嘅心情都會靚好多.
更換廁所木門
原先廁所嘅木門門鎖已經壞壞哋,個門鎖擰唔緊,表面有幾條好明顯嘅劃痕,我哋揀咗道顏色唔會特別顯舊嘅門,先拆再更換埋都只係一個鐘頭嘅事.
另外仲有幾個地方都重新換過新嘅,例如家居裝修安裝電錶房一組包泥水,全屋門鎖同水喉,更換樓梯地氈,睡房地板.
完成呢次大修,鄧生一家四口都非常滿意,畢竟居住環境對於今時今日嘅香港人真係好緊要.而精英師傅返程途中亦都見到好多附近嘅單位有搞緊家居裝修,側面都睇得出,無論周遭好壞,對自己嘅安樂窩都會保持重視,花心思去改善自己身處嘅居住環境.
精英師傅今年內已經幫全港十八區超過三十個大大小小嘅單位進行過全屋裝修,家居裝修,雖然2020年對於大家嚟講或多或少都好艱難,但再難都要守護住自己嘅家園,就好似捍衛心目中嘅信仰一樣.如果大家今年內有幫屋企進行翻新嘅打算,可以先同我哋嘅客服WhatsApp 6628 4865聯繫報價,一定會竭力幫你嘅家居裝修出一份新景象,迎接新一年嘅曙光!


text:
7個初冬裡的復古系穿搭
秋冬同復古永遠都分唔開,無論顏色,質地,配搭都要同復古掛勾~今次就同大家分享7個秋冬穿搭方法!
(Monday)
麂皮绒裙係秋冬最緊要嘅item之一,最好選擇咖啡色,比較有復古感,而且易襯唔同色嘅上身衫~加返對黑色皮鞋就可以平衝返girly同型格兩邊嘅風格!
(TUESDAY)
第二樣重要item一定係針織衫,上身衫可以先選擇淨色嘅款式,但外套可以選擇一啲有pattern嘅款式做配搭!再加埋一頂畫家帽,立即有文青嘅感覺~
(WEDNESDAY)
一定要有一兩件大外套喺手,厚嘅薄嘅都無問題,一著起就立即充滿氣質~入面不妨著返件裇衫,整體感覺有啲似外國嘅校園風!
(THURSDAY)
針織衫襯埋裇衫一齊著,著出層次感係秋冬穿搭嘅重要元素~短boot襯短裙更會令雙腳顯得更加長!想加啲小details嘅話,可以著多對短襪仔係入面~
(FRIDAY)
秋天其實都可以著碎花嘅衫,只要選擇啲比較深色,花形較細嘅款式就可以~再加埋牛仔裙(都係比較深色適合秋天),營造causal嘅style,Happy Friday丫嘛!
(SATURDAY)
裇衫唔一定要淨色先好睇,直紋反而可以加強整體styling嘅感覺,亦都減少嚴肅感或沉悶感~可以用復古眼鏡做成個outfit嘅細節位,掛係裇衫又得,直情帶住都一樣好睇~
(SUNDAY)
秋冬一定要有格仔裙,一著起就會年輕哂~除咗格仔裙,橫間衫都係必備item,實在係超級百搭!厭成個outfit悶得濟? 加上可愛啲,又有啲小details嘅手袋啦~
Photo source : Pinterest
Text by Celeste


text:
「做乜每張相都咁樣衰」,「我面最好咁大」,「點解會變胖又變短?」,
我哋真係有咁短矮肥,定係男友技術太爛?相信呢啲都係好多女仔影相嘅心「怨」啦!其實都唔使將男友鬧到臭頭,話曬唔係個個男友視角都可以張張出女神啊!
冇犀利影相技術,專業嘅大炮,只要善用影相配件都係可以拍出女神相,根據DailyView網路溫度進行網路調查,邊啲手機影相配件最常畀網友提及,呢啲配件究竟可唔可以張張出女神,拯救畀嫌棄嘅男友呢?
以下列出幾項較常畀提及嘅配件,筆者認為每一個都好重要,仲可以當情侶間嘅創意禮物,增溫情感呢!
目錄
📌手機指環扣(Hold住你嘅手機,唔失焦
近期流行嘅手機指環扣,上頭有各種造型可貼係手機背面,手指套入扣中就可以牢牢噉緊握,好啱易手滑唔小心拍爛手機嘅人(勁啲嘅,仲可以去訂制專屬嘅情侶手機指環扣,絕佳嘅送禮推薦!).其實好多人影相嘅時候,或者手長唔夠大,手指都唔夠靈活,一路咁住攝影,一路都要比Ya,稍微唔穩就對吾焦,呢個係太麻煩嘞.利用手機指環扣穩住相機,拍出對焦清晰嘅靚相,同時穩住你嘅手,拍起相嚟就好老手!
📌外接鏡頭 (乎近乎遠嘅距離,任你揀
外接式嘅手機鏡頭,近年嚟根本就係follow潮流必備款,而家市面上有好多光係一粒外接鏡頭,就結合廣角鏡,微距鏡同打光燈嘅三合一鏡頭,相當熱門嘅組合鏡頭.無論你是想要人多都可以容得落定景物細節聚焦,小小一個就可以滿足你唔同需求,何來需花大錢買大炮呢?
📌自拍遙控器 ( 它,抓得住你
其實當初自拍遙控器嘅存在,係搭配自拍棒而產出嘅,不過單獨存在都係好實用,如果手機影相倒數功能淨係捉唔准,再唔係笑容,姿勢仲未擺好,手就舉好長,到嗰陣一個自拍遙控器,是時候準備好就一按,想拍幾張就即刻有幾張羅!
🥇拍照App (PS大神,素顏補光補氣色一腳踢嚟!
男友影相太醜,嫌棄到都想散咗呀?驚畀分手嘅男友們都唔使去學乜嘢專業影相技術,成為修圖高手,只要有媲美PS大神嘅影相App就得嘞,光線,色調甚至係修身材,上妝一腳踢有.無論係想走專業嘅「VSCOCam」,定係貼圖可愛風嘅「Line相機」,或者係擁有強大補光上妝嘅「美顏相機」,只要一鍵出就可以女神,仲可以箍煲感情呢!


text:
我山雞細個嘅時候都輕狂過:喺大學宿舍打足36圈麻雀連考試都甩底;飲醉酒坐地鐵坐去到地鐵車廠;自以為失戀大晒,一條友粒聲唔出走咗返大陸玩咗成個月,阿媽差啲登尋人啟事……
我嘅私人嘢大家未必有興趣知,講返行山啦.最癲嗰次,就係中學放暑假,同另一個同學,兩條友膽粗粗上鳳凰山頂露營.大家各自孭住十幾廿磅背囊(完全係Full Gear,即係有晒糧水,帳幕,Cook Set),仲要唔識路由昂坪上.喺三十幾度烈日之下,未行到一半,我眼前一黑,差啲成人碌落山……
自此之後,有人話我細膽,有人話我懦夫.總之行山嘅嘢,我幾時都堅持要安全行先.特別喺呢排烈火當空,上到山萬一有咩事真係搵命搏架.
好似早兩日報紙話,剩係一個星期日都有五宗行山中暑求助個宗.大家真係咪睇少呢個毒辣嘅太陽呀!
講咁多,其實都係想講一件事.星期五放工前,有幾位90後同事一時興起,話要行蚺蛇尖.佢哋雖然平時都有打下籃球,但行山經驗極淺.結果佢哋一行九位男女,有啲孭個斜孭袋,有兩位仲著住牛仔褲(我都係睇返佢哋facebook嘅相),就咁由北潭凹剷上山.
佢哋最後好彩都安全返到屋企(上唔上到山頂我唔係太在乎).不過據講,中途有人熱到頭暈,有人抽筋,有人行到嘔……衰啲講,我覺得對佢哋係件好事,至少畀到佢哋一個深刻嘅教訓.
弊就弊在行完山之後,佢哋九個同事,有五位第二日返工要請Sick Leave,一時之間啲嘢邊個做喎……
更多:
心肌梗塞 + 中暑 點算好呢?
[落山難?] 落山4項基本要訣
[上山容易] 婆仔上樓級大法
山雞其他文章
Fitz Hiking 行山


text:
蠍子就係蠍子
你點討好佢同佢相處,俾利益同advices佢
佢始終會蟄你最少幾下
人果然有貴賤之分
蛇蠍心腸的人實在太多
多到連本身外向的人都會變自閉
This is fucking Hong Kong
君王論講得好
每個城市嘅路人甲都係趨炎附勢,毫無感恩之心嘅仆街
中國有再多魯迅寫幾多孔乙己同阿Q正傳,
香港人嗰種閪到極嘅性格都唔會改變
嘗試改變一個成年人嘅價值觀簡直痴心妄想
你想賣旗做義工
成班NGO董事只會當正你係傻仔
捐咗幾十年錢非洲都仲係咁窮
可見,可憐人必有其可恨之處
有啲人成60幾歲都係一個朋友都無,唔係無原因
相處得耐就知佢本來有幾閪
荀子講得好:
人之性惡,其善者偽也.
用當代美國人的口吻,
就係douchebags everywhere
連登有好多呢類閪人
我就唔怕開佢哋名
第一,御理
教佢retake 2013 DSE攞番英文level 3
佢考完入咗CUHK,
就join埋吳偉明一齊笑我中文差
第二,徐飛鴻
好心勸佢讀好本科課程
佢就用波台狗嗰種冷嘲熱諷回應我
第三,Billybug大哥
佢HKU Civil 學士畢業
同佢傾計同我逐隻英文字問我點解
教完佢,佢就笑我入唔到大學
可見,XYZ世代嘅香港大學生,
都唔慌係善男信女
講咗咁耐,大家都會get到我想講乜
無錯,保安界大把大學生做卒仔
而呢啲卒仔點解就嚟退休都上唔到位,
仲要人工低過我,連基本社交禮儀都無,
原因不外乎無修養
我仲好記得佢寸過我
話我英文識飛都無用
因為我根本唔係大學生
我心諗,你讀過法律系都要做保安
你係咩料大家心照
有天賦無用架
際遇差
加埋自私到極嘅鄉下佬做你老豆老母
你想行運都好撚難
有天賦無用架
際遇差
加埋自私到極嘅鄉下佬做你老豆老母
你想行運都好撚難
望下自己父母
11號馬季開番鑼就個個禮拜都送錢俾狗會洗
仲好記得個老母講:
買咩輸(書)呀,俾幾個冧把俾我買連贏仲好啦
鄉下佬,就係目光如豆,短視到極
我出世到依家佢哋一本書都無買過俾我
我中文底差唔係無原因
佢哋真係當我係綿羊咁淨係俾三餐同床位
等我大個就個個月收割割我羊毛
仲要厚顏無恥到話要年年加家用
屌你老母我真係驚呢啲冚家產生cancer一鋪清我袋


text:
小薯手記:邊度係全公司最多八卦嘅地方?
舊公司有差唔多二百人,印度,韓國,星馬泰同事都有,聯合國咁樣.咁多門派三山五嶽,江湖當然多事!樓上compliance team鬼佬Ed養咗隻非洲陸龜,成隻狗仔咁大隻,間唔時就見佢帶返嚟好似放狗咁,有次個女同事無睇真,以為佢係傢俬坐咗上去嚇到尖叫,Ed嬲到噴煙,不過好似之後無見佢帶龜返公司喇.
公司邊度最多八卦料可以收風?洗手間?Pantry?其實仲有一度係公司嘅printer!自從換咗部新嘅多功能 打印機之後,接駁六個部門,呢部多功能打印機除咗正常影印scan文件之外,最大嘅功能係八到唔同team嘅消息.例如邊條team pitch緊客,跟緊邊單job我都好清楚.好多同事手尾唔好,收工經常會見到有人寫CV搵工,印教會傳單,marcomm班designer做秘撈,邊個放假訂緊酒店,見到嘅古怪嘢真係多到你唔信.
只不過最令我眼火爆嘅,係部打印機jam紙死server出事嘅時候,IT部玩卸膊話唔關佢哋事!好彩部機本身包埋IT 外判服務,打電話去都好快有人應機跟進嘅.但係當我一個人聽住電話,成班等印嘢嘅同事一字排開,好似射罰球咁,就係無人上前幫手!最後個IT外判服務哥哥都算幫得手,隔住個電話都搞得掂.不過真係奉勸各位對公司個admin小薯好啲,因為你唔知自己幾時漏咗重要機密喺printer度,全靠小薯好心幫你放埋一邊!


text:
讀咗三年Physcis,有無發現好多概念都好抽象完全唔知佢講乜;死記硬背啲公式點知考試連題目都睇唔明,記完都唔識用,用又用錯,搞到次次大考成績都不如理想,但係又搵唔到進步嘅方法.
我由CE, AL到而家DSE,累積物理補習經驗近十年,咩奇難雜症都見過.其實你除咗要理解各個課題嘅重點概念外,更加要識得將各個課題嘅知識點貫穿埋一齊,因為考評局最鍾意就係用誇課題嘅題型去考核同學對物理嘅理解!
聽完驚之餘仲一頭霧水?放心!只要配合我套學習方法,你絕對有能力係八個月內極速理解並串連所有關鍵概念,同時掌握考試實戰能力,MC,LQ嘅所有搶分方法,務求用最短時間幫你保4追5,連升兩grade,實現你嘅大學夢!
課程時間表
7月 Mechanics Part 1
8月 Mechanics Part 2
9月 Electricity
10月
讀咗三年Physcis,有無發現好多概念都好抽象完全唔知佢講乜;死記硬背啲公式點知考試連題目都睇唔明,記完都唔識用,用又用錯,搞到次次大考成績都不如理想,但係又搵唔到進步嘅方法.我由CE, AL到而家DSE,累積物理補習經驗近十年,咩奇難雜症都見過.其實你除咗要理解各個課題嘅重點概念外,更加要識得將各個課題嘅知識點貫穿埋一齊,因為考評局最鍾意就係用誇課題嘅題型去考核同學對物理嘅理解!聽完驚之餘仲一頭霧水?放心!只要配合我套學習方法,你絕對有能力係八個月內極速理解並串連所有關鍵概念,同時掌握考試實戰能力,MC,LQ嘅所有搶分方法,務求用最短時間幫你保4追5,連升兩grade,實現你嘅大學夢!


text:
好耐都冇寫我地屋企既新成員:Pocoyo啦!
佢係一隻 Tiny Toy Poodle,係比玩具貴婦狗更細既品種.
而家大約係5個半月.
唔寫都唔知,仲以為佢已經嚟左兩個月添!總覺得嚟左好耐.
佢既性格係貪玩,但好細膽,好聰明,好鍾意瞓覺!XD
佢細膽到連電視機都驚一餐!我地平時係屋企開電視佢就會進入”惶恐”狀態!開始發生一啲尖銳既嗚聲,有時甚至係即刻吠.
今日去寵物店問過職員,我話佢驚果時抱下佢安慰佢怕唔怕?佢話最好唔好,尤其係如果佢有吠,因為佢會以為我係錫佢,咁佢呢種行為就變成係好行為咁,就錯哂啦!又啱喎!所以我先有啲疑惑,應唔應該抱佢.對一啲唔應該嘅吠叫,佢都建議用”ignore”去對佢.我都係咁做,仍然要繼續努力.
聰明嘅地方就係啲指令好快就學識.
佢而家識既指令唔算多,基本上都仲係果幾個先啱…
Sit, stand, stay
Sit 做得好好啦!有時唔洗叫,有嘢食嚟就自動坐低.
Stand 亦係一叫即做,叻!做得最好.
Stay 都唔錯,可以停留一分鐘之內.
仲識 leave it 既,但都係一時時,有時仲係會咬實,等好耐先放.呢個指令係比較少訓練,所以有此表現好正常.
近日教嘅係冇出聲,拎嘢食出嚟,佢一定係好活潑咁想噗嘢食,我等到佢識坐低啦,就開始望住佢對眼,同時將嘢食放自己面部範圍附近,捕捉佢眼神同我對望果一刻就讚佢再俾嘢食佢.
之後會開始拉長對望既時間,今日先係第2日做呢個訓練咋!
佢最鍾意就係臭嘅嘢!例如鞋啦!污糟衫尤其襪啦!仲有垃圾筒裡面嘅嘢!
玩得起勁嘅時候會發出特別嘅吼叫聲,驚嘅時候又會發出唔同嘅尖叫聲.
今日係佢嚟到之後第三次拎去俾人沖涼,好似密左啲?但係覺得有需要…而間寵物店好好,三次有兩次都咗樣小禮物俾yoyo,就係頸帶,好靚架!相中藍色果條就係今日送.


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年1月1日 星期三
新年流流,都係嗰句
新年呀...都係嗰句啦,祝大家今年講得出做得到
訂閱: 張貼留言 (Atom)


text:
身為屯門人嘅你,星期六果晚有冇去到蝴蝶灣果邊睇煙火匯演呀?我就梗係有啦,我住蝴蝶灣 o架嘛!而且我新屋果邊個景就正正對住發放煙火躉船停泊位置,坐喺窗台已經可以舒舒服服睇到,又唔駛同人迫餐死.Winnie 住喺新墟都專登搭車過三聖果邊睇啦,我咁近城堭廟,點會唔去求番之好簽呢!我都同阿馳講,我哋真係諗都無諗過自己會住啲有煙花海景嘅樓!住半山豪宅就話望到維港煙花景啫,估唔到自己住嘅樓都會有 "蝴蝶灣煙火" 景.
煙火同煙花真係差好遠,矮好多,如果唔係因為我哋住喺較低層數,我諗都唔可以睇得好清楚.同埋當晚無乜風,所以啲煙唔咪好散得走,攪到中途濛到幾乎睇唔到呀!好彩無幾耐啲煙就散得七七八八,咁就可以繼續清楚睇哂整場煙火匯演. 果晚我當然有帶相機過去影相啦!雖然我嘅攝影技術極之不濟,但我都 upload咗十零張相上嚟同大家分享.
果晚我當然有帶相機過去影相啦!雖然我嘅攝影技術極之不濟,但我都 upload咗十零張相上嚟同大家分享.
呢段係 video 嚟 o架,不過唔知大家睇唔睇到呢?
呢隻係香港小輪嘅觀光船,應該係有人專登租嚟睇煙火.
睇完之後就梗係返屋企食飯啦!行緊嘅途中,望番落下面馬路,點之發現 ……
嘩,勁多人呀!個個都起程返屋企.
碼頭區從來都未試過咁人山人海 o架,唔好話夜晚呀,就算朝早都唔會啦!我聽到有個途人仲話,好似遊行示威咁多人.
返到屋企,已經食完咗一碗飯,入廚房裝飯時,望出街見到個奇景:
差唔多成粒鐘後,樓下個輕鐵站都仲有勁多人排隊等上月台!
無錯,唔係等上車,係等上月台咋!多人到要分批上月台等車,真係誇張,好彩我唔駛學佢哋咁迫車啫,如果唔係就慘囉!
坦白講,其實我一向對煙花都興趣不大,但今次就例外,除咗因為自己佔盡地理優勢之外,喺我心目中,呢次嘅煙火匯演唔單只係慶祝祖國建國 60周年,其實係仲有另外一個重大目的.
係咩目的?自己慢慢參透一下啦,唔係太 「禪」 o架咋.有睇開我個 blog 嘅 blog 友同埋我嘅 best friends 都應該會知道.


text:
塑料機械網> 全部分類> 塑料包裝機械> 塑料印刷機械> 凸版印刷機更新時間:2022-08-05                            返回產品中心
韶關市精拓自動化設備有限公
韶關市精拓自動化設備有限公
平陽縣天益機械有限公司
平陽縣天益機械有限公司
平陽縣天益機械有限公司
平陽縣天益機械有限公司
平陽縣天益機械有限公司
平陽縣天益機械有限公司
平陽縣天益機械有限公司
平陽縣天益機械有限公司
平陽縣天益機械有限公司
平陽縣天益機械有限公司
平陽縣天益機械有限公司
平陽縣天益機械有限公司
平陽縣天益機械有限公司
平陽縣天益機械有限公司
平陽縣天益機械有限公司
平陽縣天益機械有限公司
平陽縣中塑機械有限公司
平陽縣中塑機械有限公司
溫州市和融機械有限公司
溫州市和融機械有限公司
瑞安市德邦機械有限公司
瑞安市德邦機械有限公司
浙江省瑞安市瑞機包裝機械廠
瑞安市德邦機械有限公司
東莞市日康實業有限公司
瑞安市博豪貿易有限公司
瑞安市博豪貿易有限公司
瑞安市博豪貿易有限公司
瑞安市博豪貿易有限公司
瑞安市威通機械有限公司
瑞安市威通機械有限公司
瑞安市威通機械有限公司
瑞安市威通機械有限公司
瑞安市威通機械有限公司
瑞安市威通機械有限公司
瑞安市威通機械有限公司
瑞安市威通機械有限公司
瑞安市威通機械有限公司


text:
正所謂遠在天邊近在眼前, 住喺元朗想睇紅葉, 就梗係去大棠啦! 住喺度咁多年都一直冇去, 因為怕多人, 但始始於要去一次! 所以今日去飲個靚茶之後我哋就出發, 我哋搭的士去到閘口, 然後開始落車行, 因為車唔俾入, 由閘口行到去真係紅葉既地方都差唔多用1個鐘頭, 呀妹落咗車都仲瞓緊!
\
我哋去到第一個指示牌, 原來成日話去元朗睇紅葉,
其實呢個地方有個咁靚既名, 「楓葉林」即刻叫Hysan同個牌影番幅相
沿路行點解一路都未見到紅葉, 開始有D心急...
香港人就係咁,我都要學習慢慢享受欣賞先得,
跟住老婆見到D得意既花就教Hysan,呢D花叫做雞蛋花,因為佢好似荷包蛋!
Hysan係度扮熊貓食竹葉!
終於到咗紅葉的地方啦!呀妹都瞓醒啦
呢個時侯原來都仲係好早,所以都係黃多過紅!
行咗咁耐要坐低休息吓食個包補充體力
最後回程個陣落咗去郊野公園燒烤場度影吓相睇吓人哋玩搖控車,跟住就行番落去閘口,
去到閘口因為唔多的士,所以要再行多15分鐘度落去搭巴士,咁啱呢排有冰雪節,所以有專車送番去西鐵站!
Photo by CANON 5D Mark III, Len | EF 35mm f/1.4L USM
呀劍評分: 7分
呀劍評語: 其實如果唔係紅葉, 都真係同一個普通郊野公園冇分別, 不過去接觸大自然本身就已經好好, 可以加分!
大棠紅葉簡介
元朗大棠/大欖郊野公園到吉慶橋是傳統的晨運行山熱點,全程石屎路-容易行,空氣好.近年冬天(約11-12月~)更多了些觀賞紅葉的愛好者遠道而來,假期相當熱鬧,欣賞自然美景,行行山運運動,呼吸清新空氣,十分健康!
地址
大棠山道
交通
1.西鐵朗屏站(B2出口) 再轉乘 K66接駁巴士(巴士站-見地圖..詳情 ) 到大棠山道 路口(大棠山路站)落車
2.小巴: 元朗-千色廣場 停車場入口斜對面(紅棉圍) 乘大棠紅頂小巴 到大棠山道 路口落車


text:
黑社會 (電影)
《黑社會》係喺2005年出嘅香港電影之一,呢套戲亦係喺康城影展參加過競賽嘅作品.續集係《黑社會2:以和為貴》.
電影資料[編輯]
制作[編輯]
- 出品機構:中國星電影有限公司,銀河映像(香港)有限公司,一百年電影有限公司
- 出品人:羅守耀,向華強
- 監製:羅守耀,杜琪峰
- 導演:杜琪峰,羅永昌(執行導演)
- 編劇:游乃海,葉天成
- 主演:任達華,梁家輝,古天樂,張家輝,林雪,張兆輝,林家棟,王天林,譚炳文,邵美琪,姜大衛……等.
劇情大綱[編輯]
故事背景係講述香港黑社會一啲內部爭鬥嘅事,當中圍繞住好多唔同嘅人,關係亦千絲萬縷,所以角色人數亦特別多;而且當中混雜好多黑社會嘅背語(即係暗示語)同埋所謂家法嘅場面,令套戲嘅真實感覺更強.
幫會「和聯勝」每兩年就要再選一個新嘅辦事人(最高統帥),今年又係選舉嘅時候,有兩個最有實力嘅地區老大企出嚟參選,佢哋為咗呢次選舉各自招兵買馬,四出拉隴社團叔父同埋其他地區嘅話事人支持.同一時間,警方已經嚴密監視呢次幫會選舉嘅動靜,知道當中一定會有問題發生.
阿樂係幫會喺佐敦區嘅話事人,為人內冷外熱,係一個冷靜溫和嘅人,不過如果招惹到佢嘅話,可以心狠手辣到得人驚,有一個好愛o錫嘅仔;大D就係荃灣嘅揸弗人,聲大氣粗,外內都係一樣咁冷酷無情,邊個得罪佢嘅話就預咗冇好下場,佢老婆主要就幫佢手睇住盤生意.
幫會班叔父之中,除咗寸爆同一兩個叔父之外,其餘嘅人都傾向選阿樂,而輩份最高嘅叔父鄧伯亦企喺阿樂嗰邊,所以喺叔父輩嘅投票之中,阿樂以大票數勝出,當選為下一任嘅「和聯勝」龍頭大哥.不過幫會龍頭一定要有龍頭棍嚟做信物,龍頭棍就係幫會嘅團結象徵,每一任龍頭大哥都好好咁保管,唔係嘅話幫會好可能出現混亂.鄧伯叫阿樂去搵現任幫會龍頭吹雞攞支棍準備接任,但係俾大D截糊搵咗吹雞,重恐嚇佢唔好交支龍頭棍出嚟;吹雞兩頭唔到岸,唯有叫手下四眼明去廣州攞返支棍之後收埋唔好拎出嚟,睇定個形勢再算.
吹雞去酒樓見大D,勸佢唔好搞事,大D於是發難要打佢;同一時間,警方正式大舉出動,拉咗「和聯勝」一眾大哥返差館問話,包括鄧伯,阿樂同埋大D,而吹雞就喺俾警察拉嘅時候,為咗唔想俾大D追打而衝咗出馬路,俾橫過嘅車輾到重傷.
一班大哥被困喺差館嘅羈留所度,總督察許SIR就搵咗三個叔父傾計,要佢哋平息阿樂同大D之間嘅不和,唔想江湖多事;當阿寸爆入去羈留室勸大D,大D居然揚言要搞個「新和聯勝」嚟同將會由阿樂掌旗嘅「和聯勝」抗衡;後來警方再安排鄧伯入去同大D傾,希望搵個大嘅可以拆掂單嘢,點知大D直認不諱話想另起爐灶,重即場同鄧伯反面,正式向阿樂宣戰.
另一邊廂,阿樂嘅軍師師爺蘇同埋得力助手大頭一齊搵返俾人綁咗去嘅四眼明, 重搵返支龍頭棍,於是大頭就帶住支棍走先,師爺蘇就留低應付殺到嚟嘅公安.大頭拎住碌龍頭棍搭跨境貨車返香港,而東莞仔就受咗老大命令聯同大D嘅頭號馬仔一齊去兜截大頭;路上個貨車司機藉詞去廁所停低車走咗去,大頭覺得唔對路,即刻落車逃走,點知都俾東莞仔追到,重打咗大頭一身要佢交支龍頭棍出嚟;後來東莞仔個老大再打電話話大頭先係自己人,叫東莞仔拎返支龍頭棍返去交畀幫會殺手飛機,再轉交畀阿樂嘅手下火牛.
當東莞仔保住支龍頭棍揸車返市區途中,Jimmy 仔喺後面跟住想幫阿樂拎返支棍,東莞仔誤會以為佢係大D嘅人,叫飛機出嚟阻止佢嘅跟蹤,但其實Jimmy仔只係想幫佢老大龍根報仇,因為龍根喺選舉上面左右不定,最後俾大D糟質到不似人形.正當飛機接過龍頭棍想搵火牛嘅時候,原來一早已經有人喺度恭候,而落車嘅正係大D嘅頭馬長毛,佢哋挾持咗火牛,要飛機交支龍頭棍出嚟;當飛機一夫當關想救火牛之際,Jimmy仔從後出現,兩個夾手夾腳打走班打手救走火牛,不過飛機就俾人斬到重傷要入醫院.因為傳送龍頭棍有功,後來支棍交到阿樂手上之後,阿樂就認咗Jimmy仔,東莞仔,師爺蘇,大頭,飛機呢幾個立功嘅功臣做契仔.
阿樂重喺羈留室嘅時候,知道重傷嘅吹雞為咗甩身想爆大D嘅罪証畀警方,覺得呢個係拉隴大D嘅好機會,於是搵人搞掂咗吹雞,而阿樂喺放咗出去之後重幫手保釋埋大D;喺架車度,兩個人終於傾掂數以後有錢齊齊搵,喺關二哥面前重新斬雞頭燒黃紙再次結義,從此阿樂同大D就攜手合作,重聯手殺死尖沙咀最大勢力嘅老大恐龍,正式搶埋尖沙咀嘅生意.
一日,阿樂同個仔約埋大D兩公婆去郊遊釣魚,傾傾吓大D提出新意見,但係呢個意見就令到阿樂好唔滿意,跟住發難將大D兩公婆殺死,埋咗兩條屍之後就揸車離開……
主要出場人物同埋演出者[編輯]
- 林懷樂(阿樂):任達華
- 大D:梁家輝
- Jimmy仔:古天樂
- 飛機:張家輝
- 大頭:林雪
- 師爺蘇:張兆輝
- 東莞仔:林家棟
- 雷太(大D老婆):邵美琪
- 許SIR:姜大衛
- 鄧威(鄧伯):王天林
- 徐添(寸爆):譚炳文


text:
中四升中五我做咗d咩?
我花得最多時間都應該係做中文SBA d閱書報告😂大家都應該知道之後升上s5會更加忙,你可能要做electives嘅SBA,參加各種各樣哥ECA等等.所以,暑假就正正適合你去做定d閱書報告先啦!就算唔寫曬一篇完整嘅閱書報告,至少都起個稿先,到時到候再吹大佢🤣又或者隔咗一排你會有更多靈感呢~
另外,我覺得可以整理番你之前未整完嘅notes.d notes最好整理得好d (e.g. 用電腦打好確保唔會唔見同埋可以隨時加野),因為你要預d notes用到dse完!
如果之前發覺自己有任何concepts唔清可以趁呢個機會慢慢消化一下,等之後自己學其他相關嘅野嘅時候會吸收得好d
最後,你都可以開始發掘吓自己嘅academic interests. 因為喺不久嘅將來你就需要揀你大學咩科.正正因為呢d野唔急得黎,所以你要慢慢開始諗吓,畀個方向自己/set d目標畀自己!
想提多一點,如果想報IGCSE,暑假都可以考慮吓,因為開學冇耐就要報名
心態方面,其實大家冇需要太緊張.去吓旅行hea吓都可以架🤪要玩就趁呢個暑假啦😂我記得我自己都有去到旅行哈哈
中五升中六做咗d咩?
開始進入作戰階段😂
呢段時間我都有繼續整notes,因為我冇notes基本上溫唔到書,不過呢樣野就因人而異嘅.但始終我自己好相信整notes都係溫書嘅一種黎架!除咗打notes,我都有操/睇吓dse d past paper,令自己溫書嘅方向更明確!
另外,好重要嘅係要開始plan吓升學d野 (不論係jupas/ucas等等). JUPAS方面建議你search吓你想讀果d科嘅收生準則同分數等等,等你排choice嘅時候跟興趣時都可以貼近現實多d. 亦都可以draft吓OEA Additional Info. UCAS方面建議你開咗個UCAS account先 (要問學校拎buzzword),然後開始填資料+寫personal statement!寫personal statement係一個好漫長嘅過程,所以一定要盡早開始!
雖則話呢個暑假係一個作戰階段,但你絕對可以抽d時間放鬆吓🙆🏻♀有時畀太大壓力自己反而會有反效果架!
值得留意嘅係呢兩個暑假我基本上係自然醒😂大家成日都話休息是為了走更遠到路.其實啱架,你平時番學又趕deadlines又要考試都chur到差唔多半死,你需要休息一下,充一充電架!要愛惜自己嘅身體,唔好畀自己病,否則d productivity就會更低啦._. 同埋DSE係一個長途賽,你需要堅持到底先會做到贏家!如果暑假就chur死自己,咁s6開學之後/study leave嘅時候你點呢?
點都好,大家加油🔥


text:
網上特別多「Thermatrix膠原槍優惠」「PICO 單次優惠」「無針埋線單次優惠」,通過美容中介招攬客人.
通常呢類型嘅美容中介網站,非常之簡陋,而且背景絕對不透明.亦都唔會預先提供網絡美容院嘅名字.
所謂嘅單次美容優惠中介網站,只係得一個Facebook Page,唔知乜嘢嘅gmail,yahoo!免費電郵,就叫你畀晒所有個人資料佢.然之後佢就會推介一啲MK黑店.在直接從呢啲MK黑店裏面收取回傭.個價錢都幾可觀.
兩個朋友,都係因為貪平,希望用一個平到得人驚嘅價錢,去試做人氣嘅Thermatrix膠原槍療程.但係不幸兩個人都中招.
今日就同大家拆解一下,呢啲美容黑店「平價Thermatrix」呃錢新伎倆.
Thermatrix原理
Thermatrix膠原槍犀利在於,一次過將6,000,000能量射頻,打入肌底,令到衰老嘅真皮層,通過刺激即時激活收緊.
Thermatrix膠原槍係屬於分段式射頻,利用射頻頻率令到水分子產生強烈咁震,瞬間提高溫度.
短期已經即刻見到效果,長期持續進行,交完更會與回復年輕狀態,從而減退細紋,皺紋,鬆弛等等嘅不良狀態.
由於佢嘅功效卓越,亦都令到好多不良經營嘅鋪頭用佢作為一種搵錢嘅伎倆.
Thermatrix膠原槍人價錢網上優惠?大話怕計數
平價美容一定係陷阱?唔一定,不過你嗰間多數係!
市面上有一啲美容黑店用消費者貪平嘅心態.你用一啲非常之吸引嘅價錢,例如$250 ,甚至$180 ,就可以做Thermatrix 膠原槍全面!有市民都會被吸引,衝埋去登記.
呢一啲美容黑店嘅方法,其實就係用一啲完全不合理地便宜嘅價錢,講緊$200 ,就有得做Thermatrix,網站仲話可以送埋頸,送埋眼.
去到現場之後,就會有幾個人入嚟房間,不停落嘴頭,批評你呢樣果樣,又話你皮膚有幾咁差,身材有幾咁肥,要你即時加幾萬蚊加購其他療程.唔買,或者買得唔夠多,即時黑面.
我兩個朋友,都係因為受唔起hard sell遊説,就發現俾人碌咗幾萬蚊.
如果唔買,黑店就會故意將儀器嘅能量倒數校到最低,求其做兩下就算.有啲,根本就係打空槍.(Thermatrix可以自行調校能量大小)
某啲最差劣MK美容黑店,對於啲不肯就範,唔肯碌卡嘅顧客,會故意利用好高嘅能量打落一兩槍某個位度,令到你好痛.(會灼傷皮膚)
點解呢啲陳年橋段,都仍然有咁多人會中招呢?最主要嘅原因,係因為誤信互聯網.以為多人like嘅,就係好.
佢哋唔知嗰啲Like都係假嘅.
係美容優惠中介平台買like扮粉絲,用僵屍戶口去吸引真正嘅消費者上門俾錢.
逐點擊破所謂$200 Thermatrix膠原槍網上優惠
所謂嘅Thermatrix網上單次優惠,其實可以分為兩類.
第一類,價錢平但質素低劣,將貨就價:用料普通,環境一般,地點偏遠,主要位於工業大廈,又或者水貨化妝品店裏面一角.有部份根本冇商業登記,屬於非法經營.其實一向都唔太建議消費者去呢類型嘅地方,因為佢哋根本上唔係正式渠道購買嘅儀器,多數唔係原廠,邊度買都唔知.而且,講真傳統舊式工業大廈嘅環境唔係太理想,無論係衛生定治安都有疑問.
第二類,強迫消費傳統黑店:平價吸引顧客上門,用騷擾,強迫等等嘅不良營銷方法獲取信用卡資料,然後製造米已成炊的格局.典型傳統MK黑店手法.
久不久網上討論區就有人發帖,話俾人呃咗,或者中咗黑店陷阱,唔見咗幾萬蚊,又或者俾人強迫消費.
對於以上嘅騙案,相信大家稍為有少少常識,睇過少少新聞,都會見過以上不能經營嘅例子.以前就多數係傳統嘅美容店,健身中心,旅遊,會籍等等.而家就利用「Thermatrix」膠原槍等等嘅方法去巧立名目.
呢類型嘅不良經營黑店,已經無數次比消委會投訴,網上討論區俾人揭露過,但係永遠都有人中招!點解?就係因為貪價錢平!
有一句說話,叫做大話怕計數.點解呢?因為只要我哋用邏輯思辨嘅方法,就可以了解問題所在.
$200 Thermatrix膠原槍,根本係一個商業上冇可能做到嘅價錢.所有做開醫學美容嘅老闆都話到俾你知,成本都做唔到.
而家分析俾大家聽.
香港嘅租金昂貴,呢樣野大家都好應該同意.就算只係一間位於旺角,油麻地,佐敦嘅中下質素黑店,一個月兩三萬蚊租係最低最低嘅消費.即係每日最少約$1000嘅租金成本.
但係冇計到供機,廣告,會計,人工等等嘅開支.正常一間小型三人美容院,開支最少10-15萬一個月.呢個係最保守嘅估計.
假設每人比$200,每日做足五個客,先有$1000收入.一個月全個月唔放假,亦都只係得3萬蚊.
每個月就會蝕7萬到12萬.
邊個老闆會做?
Thermatrix 最新價錢係點樣?
Thermatrix膠原槍最新嘅市價係點樣,其實trial price係冇乜意義.第一次好平,或免費,但之後好貴,條數根本就冇分別.
Thermatrix膠原槍唔係一個淨係做一次嘅項目,一般來講會建議一年做10次左右.
其實價錢大概$1000到$2000左右一次全面係合理嘅價錢.消費者可以先行比較唔同地方嘅環境,地點,優惠等等,先再做決定.
因為正廠機會使用特別探頭,嗰個係需要定時更換,係有特別嘅成本.所以嗰啲乜嘢$150,$200價錢低到可怕嘅Thermatrix,一係佢就係黑店諗住搶錢搶你幾萬蚊,一係根本就是用大陸嘅假探頭.
Thermatrix 最新價錢
大型上市連鎖店package價
普通醫學美容中心
MK黑店
$200試做,最後碌卡大概$20,000到50,000左右


text:
2015年5月1日 星期五
首爾惠化 - 成均館緋聞?成均館大學!
講起首爾必去點,一定會諗起梨大﹑弘大﹑明洞,今次就等PND介紹多個潮站 - 惠化俾你,等你食飽嘆飽買飽,開心double up﹗
惠化站都算係眾多大學區之一,附近有購物街同好多新興食店 (請留意下回分解),專門做學生哥同年青人生意,潮友們一定搵到心頭好﹑食到最潮美食﹗
不如講下惠化有咩大學先啦,最出名嘅一定係成均館大學啦﹗身為韓國最最最歷史悠久嘅大學,點可以無返啲古舊建築睇下﹗
大學主要可以分為兩區,分別係舊校舍同新大樓區.舊校舍位於學校正門嘅右手邊,全部都係朝鮮嘅建築﹗最搶眼一定係丕闡堂﹗1661年之前,呢到原本係被罷黜嘅後宮同埋內人嘅居所 (慈壽宮),拆左之後,古人就喺原址用建造教育機關剩低嘅木材起左呢間丕闡堂,哇﹗原來韓國咁耐以前就咁提倡環保﹗值得學習﹗堂前面有一大片空地,周不時都會有學生喺到打羽毛球,好寫意﹗
再行入少少,就到明倫堂,即係學生最主要上堂既地方,好彩嘅話,你可以見到一大班小朋友著住韓服坐喺裡面好乖咁聽書,好得意﹗明倫堂隔離有個小圍欄圍住左兩棵銀杏樹,唔好睇小佢地,佢地有成600歲嫁啦﹗同間大學一樣咁高咁大﹗一到秋天啲葉轉晒做金黃色就好壯觀﹗
其實成均館大學嘅校園區喺韓國黎講算係細,但周圍都好靚,好多花草樹木,好多大草地,成個環境好舒服﹗唔同季節仲會有唔同嘅靚景睇 (PND爭春天嘅櫻花就集齊一套)﹗
絕對係影寫真嘅好地方﹗
夏
秋
冬
睇到呢啲相真係好想唱返首「誰也知 景色都總會換季‥‥ 誰也等 光陰每滴流逝‥‥」
如果潮友你喺惠化食完野行完街,又或者去完喺附近嘅梨花壁畫村仲有時間淨,不妨考慮黎成均館行下,感受下呢到既歷史氣息同睇下靚景﹗
靚景區推介:丕闡堂﹑明倫堂﹑Business School Building對出大草地﹑中央圖書館及對出斜路﹑正門入口直路
點去:惠化站4號出口
訂閱: 張貼留言 (Atom)


text:
#寫出你遊歷 #hutchgo資助旅費1000蚊
好多人去歐洲旅行,都會去一啲主流嘅地方,例如法國德國意大利等等,不過,唔知大家又有冇聽過波羅的海呢?可能唔少人都有聽過波羅的海三國,但係邊三國,佢哋嘅地理位置,你又清唔清楚呢?
去得旅行,就梗係想探索世界,於是今次嚟到歐洲,就唔再去已經比旅遊書介紹到爛晒嘅國家,反而嚟咗呢三個好神秘嘅國家,今次嘅行程長達14日,計埋機票住宿,成個旅程總共用咗差唔多一萬蚊,比起英國法國,真係抵玩好多,事不宜遲,即刻同大家介紹一下呢三個國家嘅背景先!
波羅的海三小國曾經比俄羅斯統治,但後尾就加入左歐盟,而呢三個國家就分別係愛沙尼亞,拉脫維亞,立陶宛,佢哋位於波羅的海沿岸,東邊就係俄羅斯,北邊就係挪威,西邊就係隨而呢三個國家就分別係愛沙尼亞,拉脫維亞,立陶宛,佢哋位於波羅的海沿岸,東邊就係俄羅斯,北邊就係挪威,西邊就係瑞典.
係我介紹我嘅行程之前,我先同大家總結一下我對波羅的海嘅印象,其實呢三個國家嘅社會發展,政治,經濟,文化,同埋基建嘅水平,都可以話好過巴爾幹半島同埋希臘,雖然呢度冇西歐咁多名牌可以行,但我可以好肯定咁同大家講,呢度嘅治安絕對係比西歐嘅法國好得多,講笑咁講,其實歐洲嘅扒手係咪去晒法國搵食?呢三個國家嘅首都,分別係里加,塔林同埋維爾紐斯其實都係世界遺產級,所以呢度啲景都好靚.好啦即刻介紹我今次嘅行程呀!
去過歐洲嘅都知道,買車飛呢啲一定要預早買定,如果林尾先買,就俾人据到一頸血,不過嚟到波羅的海三國,呢度嘅交通費同埋門票費用都唔會好貴,所以你絕對可以黎到先買.
因為三小國面積其實都唔係好大,而愛沙尼亞同拉脫維亞好多嘅景點都集中係首都,所以時間方面可以分配得比較少,而立陶宛,因為佢嘅面積最大,而且比較出名嘅聖十字山,同埋特拉凱海上城堡,都係一啲比較遠嘅地方,所以要預留多幾日,作交通之用.成個行程嘅概念其實都係分為兩種,第一種就係由南去北,即係由愛沙尼亞玩到落立陶宛,又或者由北去南.
愛沙尼亞 – 塔林
塔林係三小國入面最細嘅首都,係歐洲目前保存最完整嘅中世紀老城區,由中世紀城牆圍成一圈,老城區入面有中世紀哥德式嘅建築,亦都有沙皇嘅洋蔥頂教堂.因為比較細,由最北行到去最南都只係要 15 分鐘,行起黎真係好輕鬆,景點密度又好高.買番一張塔林卡,就可以比你玩晒所有景點,另外愛沙尼亞周圍都有 wifi .
黎到塔林舊城區嘅城門,隔離就係好出名嘅「胖瑪格麗特塔」.胖瑪格麗特塔起係1529年,據說曾經有一位好肥嘅大嬸幫手準備監獄嘅食物,就有左呢個名啦!當然啦,呢個名嘅由來都好有可能係因為佢真係好肥.
市政廣場
路旁嘅大教堂
帕努 Parnu
帕努係愛沙尼亞第四大城,又可以叫做愛沙尼亞嘅「夏都」,當地居民一到夏天,就會黎呢到玩水,呢度可以近距離咁接觸波羅的海,正.去里加嘅路上,最順路嘅城市就是佢.不過帕努真係好細,亦都無咩人,反而令我印象最深刻嘅就是呢度超多樹,綠化程度超高嘅街.
周圍都係林蔭大道,愛沙尼亞係植物綠化程度最高嘅國家,唔會好似香港咁.
塔圖(Tartu)
佢係愛沙尼亞嘅第二大城,亦都係大學城,呢度嘅學校非常之多,文藝氣息比起首都嘅塔林仲濃厚好多,呢度最古老嘅大學,就係塔同大學,有成380年歷史.係塔圖有好多博物館,除左玩具博物館之外,仲有AHHAA MUSEUM(好似係科學博物館,係車站隔離架炸,但係門票都唔平,要成九歐,我地嘅host話連佢都沒去過,所以我地都無去),呢度仲有好多奇奇怪怪嘅博物館添!
買面包餵鴨仔唔知道係唔係一件鼓勵大家做嘅野,但係係塔圖其實都有唔少人係到餵緊,然後因為鴨仔真係好cute,所以我地都跟著餵.
拉脫維亞
里加 Riga
里加係波羅的海入面最大,同埋最商業化嘅城市,街道除左文藝復興嘅風格,仲融合左新藝術風格.日頭嘅里加已經夠多姿多采,大大細細嘅市集,博物館,咖啡店,餐廳,觀景台,搞到根本就無時間去試晒睇晒佢地,個幾日我就係咁怨時間唔夠.里加嘅夜生活仲正,正係邊,你去左就知,所以極度建議大家要留一晚係呢度,無體驗過夜晚嘅里加,千其唔好同人講你黎過里加!
里加大教堂
同其他教堂鬥高,佢又唔夠古城入面嘅聖彼德教堂比,講宏偉,作又唔及歐洲入面嘅大教堂,但係係波羅的海入面,里加大教堂已經係成個地區入面最大嘅教堂啦,而且具備著好濃厚嘅宗教意義.800年前,呢度已經係主教座堂,即係大主教住嘅地方.當然,今時今日,宗教唔會好似以前咁咁重視同強烈,作為里加古城區入面嘅旅遊景點,佢都為旅客帶黎舒適嘅感覺.係教堂嘅側邊,係一大撻草地,附近仲有個露天咖啡鋪,平日都吸引左唔少旅客同當地居民黎呢樹,一邊飲咖啡,一邊欣賞下周圍嘅jeng景,真係好chill.入場係要收錢,不過都係三歐姐.想去嘅朋友可以直接由里加火車站行過去,都係幾分鐘路程.
尤爾馬拉海灘
拉脫維亞位於北緯 50 度以上嘅地方,氣溫雖然比較凍,但你絕對估唔到呢度有好似西班牙,法國南部一樣嘅海灘,大家黎到帶埋泳衣都得.當然,係尤爾馬拉海灘,海水都會偏凍,游水嘅朋友就要小心凍親,去旅行病真係好慘,就算到左夏天,將雙腳浸係水入面一陣,都會凍到避,但係,你黎到呢度都會好享受.雖然真係好少人會落水,但係係風和日麗嘅日子下, 黎到呢度一路享受日光浴,一路吹著清爽嘅海風,咁又一日,真係好寫意.
立陶宛
維爾紐斯 UNESCO
三小國入面最大嘅首都,都係歐洲最大嘅巴洛克古城,建築群好豐富,融合左哥德,新古典同巴洛克風格,相信有讀過history嘅朋友都應該有聽過,雖然景點唔及其他兩個首都集中,但係每個建築都有佢自己嘅特色.各式各樣嘅老教堂同埋維爾紐斯大學為呢座城市帶黎唔少藝術氣息(係呢度直頭覺得自己係詩人),十級推薦大家黎.
聖安妮教堂
係維爾紐斯古城區入面,呢座 15 世紀興建,有好深厚哥德式建築風格嘅羅馬天主教教堂,係古城區入面一個好重要嘅宗教同地標.雖然無好似同其他世界嘅知名大教堂一樣咁大,但係淨係呢個教堂嘅外牆已經用左差唔多成三十幾種不同形狀嘅磚黎起.唔講唔知,呢度有個傳說,就係其實拿破侖都曾經路過呢度,仲話想將呢個教堂帶番巴黎,信不信由你,但從中都見到建築之美,都難怪佢被列入世界文化遺產當中.大家行緊古城之餘,都唔好唔記得到教堂出面影相留念啊!
聖十字山 Hill of Cross
立陶宛最出名嘅景點就係聖十字山,對唔知呢段歷史嘅人黎講,親身到呢度都可能會覺得毛骨悚然,呢度其實係立陶宛人係被強權打壓嘅時候,為親人祈禱用十字架整出黎嘅山丘,山丘都被當局者剷左唔少次,但點知十字架反而更加多.雖然交通唔係好方便,但都一定要去.
特拉凱 Trakai
由冰河湖同中世紀城堡組成嘅特拉凱,距離首都只係得半個中車程,係當地郊遊嘅好去處.如果個日又好太陽又無風,分分鐘仲可以見到紅色城堡係綠色森林入面嘅倒影,除左自然景觀城堡,中世紀嘅歷史都好值得用半日黎參觀.
考納斯 Kanus
立陶宛第二大城,點都要去睇下啦,迷你嘅老城區只要一個中多d就可以行晒,城區細還細,但建築都幾有特色,另一個吸引人嘅地方就係現代化嘅新城,距離維爾紐斯都只係兩個中鬆d嘅車程.
希望大家中意我嘅分享!


text:
搭飛機禁忌|弄巧反拙的5種行為
01 | 用膳後將飛機餐嘅碟仔疊高
有可能因為受由細到大嘅飲食文化影響,喺酒樓,茶記食嘢嗰陣都會慣咗手勢順手將食完嘢將啲兜仔碟仔整齊疊高,以為會好方便人哋收嘢,但原來喺飛機上係屬於「做多咗嘅行為」.事關飛機上面係用餐車收嘢,但係餐車入面有層隔放置餐,如果太疊得高嘅話,係會令到啲餐盤塞實晒,更要花多一步拎返落嚟.
02 | 自己收餐盤入廚房
亦都會有乘客會超好手尾,將食好嘅餐盤拎埋入廚房,但其實對空中服務員嚟講唔太方便.因為飛機上的人手未必充足,坐喺頭幾行嘅客人食完個餐嗰時,可能空姐空少仲派緊餐畀最後面嘅乘客,攞到個餐盤入廚房都未必有空閒嘅人手幫你收拾.
另一個情況係有人手喺廚房入面,但係好多乘客都自己攞餐盤入廚房,佢哋就會忙住喺廚房入面收拾乘客攞入嚟嘅嘢,其實變相係延遲咗空姐空少出去客艙收餐嘅時間.
咁當然,如果有特別要求,例如想用洗手間或者需要用枱,都可以早少少畀返個餐盤空姐空少,點都好過用call light叫人收嘢咁麻煩到人嘅.
03 | 自己斟熱飲
有乘客會唔想麻煩到空姐空少,甚至會自己去斟熱飲,但其實此舉十分危險 !
有時啲乘客行過廚房見到部熱飲機,就會順手self-service.但係其實基於飛行安全考量,熱飲係應該由空中服務員喺乘客嘅座位上提供嘅.好多時乘客喺廚房叫完熱茶,咖啡或者熱水,都會話自己攞返去或者喺廚房飲得喇!但空姐空少都會話:「唔緊要,你返埋位先,我等陣會攞去你個位度喇!」
原因係,萬一乘客攞住杯熱飲喺機艙行走嗰時跌親,又或者突然遇上氣流,唔小心淥親自己或者其他人都唔好.
04 | 上機放完行李後閂行李櫃
唔少人上機放完行李都會閂返個行李櫃,但後面上嘅客未必會知,所以又會click返開先發現滿哂.所以淨係上機都已經要又開又閂至少三次,令到行李櫃門好易壞,好可能到落機嘅時候會開唔到,又要用勁力先開到,仲有空少因為咁而拉傷背部.所以上機放好行李後就坐定定等起飛,空中服務員會一次過閂哂,咁就最方便到大家.
05 | 落機閂行李櫃
有部份乘客落機拎完機上嘅行李後,都會順手將行李櫃門閂返埋,但其實所有乘客落機後,空姐空少係需要打開全部嘅櫃門檢查一次,確認機上無乘客遺留物品.所以如果拎完行李之後,乘客大可以放心落機,唔使再閂返埋行李櫃門.
時不時都會遇到有啲好好心嘅客人,佢哋話成日都會睇某啲航空公司秘密網,知道我哋呢行其實都有好多辛苦嘢或者難做嘅地方,所以冇咩事都唔想太麻煩到我哋嘅同事.其實乘客有呢種咁體諒嘅心意,我哋作為空中服務員已經好感動.
不過我哋出糧打份工,照顧乘客需要其實都係分內事,如果真係有需要,我相信專業嘅同事們係唔會嫌麻煩㗎!
網民:搭飛機又唔係去食自助餐
不過有一樣咁好手尾嘅網民就表示:「可能平時慣咁手勢食完飯會疊返好,唔知其他地方嘅人會唔會都係咁呢?」 ,「閂行李櫃係因為身高生得太高,唔閂埋會撞到頭,又會好逼所以先幫手」.亦有網民話:「我太矮了,唔夠高閂返埋個櫃」,「見到佢哋送餐用餐車啲隔間咁窄所以就無疊返啲兜仔,即使平時出去食飯會咁做」,「自己去廚房太過份啦,搭飛機又唔係去食自助餐」,「淥親隻手會上級人問話,唔好搞到人哋俾人投訴!」
常見問題
上機放行李後行李櫃關定唔關好?
唔少人上機放完行李都會閂返個行李櫃,但後面上嘅客未必會知,所以又會click返開先發現滿哂.所以…詳情請看
坐飛機用完餐後,有什麼需注意?
有乘客會超好手尾,將食好嘅餐盤拎埋入廚房,但其實…詳情請看


text:
(跑 · 動)橫渡日本320公里之旅 · 卷三
疫情第四波爆發,冇運動場冇晚間堂食繼續冇旅行就不如眼睛去住旅行睇住第三集先啦!
上回提到,由東京出發到達桶川,大約46K,仲轉左一個$200嘅民宿二樓全層.好彩天氣乾爽,前一晚洗好嘅跑衫第二日已經乾晒,可以乾乾淨淨咁起步,以琴日嘅速度今日應該可以跑多幾K,所以琴晚瞓覺前已經book定酒店,是日大概要跑52K,有得瞓叫做個心都定啲(當然前提係要跑到去先!)
一起身首先跑一兩公里去食返個一風堂拉麵早餐先!唔好誤會,喺便利店入面買到嘅一風堂杯麵,其實跑到第二日,便利店係補水補糧嘅重要地方,日本嘅便利店亦都好齊全,基本上有位置俾你堂食埋先走,而且仲有好好食嘅天婦羅同炸物,每一次入到去,炸豬扒同雞扒都係我嘅至愛.仲要每一次都會喺便利店去埋洗手間屙乾屙淨先跑,日本就有呢個好處,基本上所有洗手間都乾淨過你屋企嗰個,等你去得好安心.
飲飽食飽就正式起步,基本上第二日嘅路線絕大部份都係跟住國道17號,由於開始離開城市,農田嘅比例相當高,而且好多時見到住宅後面都會自己仲下花花草草甚至有菜田,一路跑一路有藍天白雲同綠油油嘅農田田襯托,所以跑步真係可以帶嚟唔一樣嘅體會,呢啲感受,你真係要自己跑一次先至可以體會到.
去到大概20公里左右就能到達一個比較大嘅城市-熊谷市.呢個城市規模大約好似元朗市中心咁上下,當然冇咁多高樓大廈同冇咁多人,不過就好多民生設施同食肆,臨入城之前仲經過一個好大嘅幼稚園,目測大約有維園中央球場咁上下大左右,除咗好靚嘅花花草草之外,入面仲有小型運動場,小朋友可以有好多空間去享受校園生活,見到啲小朋友響入面跑來跑去,真係好羨慕佢哋可以有咁大個地方上堂.
入到城當然即刻搵嘢食,作為麵痴嘅我即刻搵到一間香港都有分店嘅拉麵店,用朝聖嘅心態入去食咗一碗好平嘅拉麵同天婦羅,可以話有驚喜有失望,驚喜係原來日本人對質素監控非常嚴謹,味道同香港真係一模一樣,失望亦都係因為嘥咗個quota,早知返香港食算數⋯⋯
食完之後就繼續上路,離開態谷市之後就開始進入比較荒蕪嘅日本中部,頭先覺得好舒服嘅田原景色開始不斷重複,又進入全日最熱嘅中午時間,而且方圓百里都冇便利店或者汽水機,呢十幾K開始慢慢咀咒田園嘅荒蕪同不斷重複嘅景緻.好彩響臨缺水前一刻去到一個高速公路旁嘅油站,可以慢慢休息吓同飲吓水,個油站仲有一棵好靚嘅心形樹,忍唔住手係咁同棵樹瘋狂打卡.過完個油站之後天氣開始涼返啲,而且景觀開始有所不同,因為我見到整條路程當中最重要嘅河流-利根川.作為日本第二大嘅河流,利根川全長322公里,由群馬縣(係,冇錯,五連髮夾彎嗰個群馬縣,之後會經過,往後幾篇會介紹返)嘅群山起源,一路到首都東京都,亦係首都圈嘅食水重要來源,我嘅路線基本上都係沿利根川上行.作為日本第二大河流,利根川嘅氣勢亦相當磅礡,淨係跑條橋過河都接近1公里,不過呢度算係河嘅中下游,明顯見到有好多河道改善工程,所以上游嘅風景應該會截然不同.
最後10公里,沿着利根川嘅支流跑,鍾意釣魚嘅我一路望一路嘩嘩聲,除咗因為好多大魚游來游去,魚嘅種類仲要相當多,我認得加唔認得嘅加埋起碼有幾十種,難得嘅係,附近都冇乜人釣魚,同樣情況響香港,我諗乜魚都會俾人釣乾釣浄.一路睇一路跑,好快就就到達是日目的地-伊勢崎.琴晚搵酒店只係求其搵咗日本好多城市都有嘅東橫inn,冇咩期望底下有反而有驚喜喎,因為佢俾咗高層房間,上到樓就立刻見到一個無敵嘅靚日落,乘機開杯清酒,一面拉筋,一面欣賞呢一個咁靚嘅日落先至慢慢沖涼搵嘢食,再回味返成日嘅旅程,心入面諗,呢啲moment真係學著名講波佬黃興桂話齋,‘有今生冇來世’!
未完待續.....


text:
雖然星相命理呢啲咁玄妙嘅嘢好似無乜科學根據,但係有時又好似幾準㗎喎🧐今次水哥就同大家睇下究竟十二星座同理財哲學有咩關係,同埋有啲咩理財小貼士適合唔同星座嘅大家🤩唔知睇緊呢個post嘅你又係乜嘢星座嘅呢?快啲嚟搵下啱自己嘅理財方法啦!
巨蟹座(6月22日 - 7月22日)
巨蟹座多數都係和平主義者,與世無爭嘅佢哋唔鍾意計較太多錢銀上嘅嘢,以致喺理財方面比較「耳仔軟」,容易聽曬人地講而無咗自己嘅主見.不過唔使驚~水哥可以幫你記錄同預測平時嘅洗費,等你可以清楚知道自己仲有幾多預算,理財大計真正由自己話事😆咁咪唔駛怕畀人「伏」囉!
獅子座(3月23日 - 8月22日)
獅子座係天生嘅霸道王者,好勝心同自尊心都非常之強,而理財方面就當然不容有失啦.但呢種執著嘅性格會令獅子座喺面對理財失誤嘅時候鑽牛角尖,為咗保住面子而唔聽人地嘅意見.其實有時承認錯誤轉個方法並唔代表「認衰仔」,人就係要從錯誤中學習㗎嘛!得閒睇下水哥有咩理財小貼士比你,仲駛怕理財唔夠人勁咩!😤
處女座(8月23日 - 9月22日)
處女座成日比人形容為「完美主義者」,喺理財方面嘅仔細謹慎簡直無人能及,一定要將每項支出同洗費分得清清楚楚先至安樂.不過單靠自己處理曬成盤數實在太嘥時間同心力啦😵呢個時候搵水哥幫手就啱曬啦,佢可以幫你將每日入咗嘅洗費分門別類,仲會自動砌啲靚靚圖表出嚟話你知你嘅財政狀況,絕對滿足到「腌尖」嘅你!
天秤座(9月23日 - 10月23日)
天秤座嘅朋友通常比人一種悠哉嘅感覺,面對選擇亦都比較優柔寡斷,所以理財嘅時候都會幾佛系,甚少會特登規劃理財,搞到成日都失咗預算.咁究竟有無啲適合懶人嘅理財方法呢?梗係有啦!只要你每次買完嘢send個message畀水哥,水哥就會幫你記低同分析你嘅日常洗費,唔駛靠自己記住條數,係咪好方便呢!🥳
天蠍座(10月24日 - 11月22日)
天蠍座好擅長做長遠打算,而且行動力非常出眾,由儲錢到計劃洗費全部都講得出做得到,所以佢哋可以話係天生嘅理財專家.喺自律而有計劃呢方面,水哥絕對係你嘅最佳拍檔呀!😍只要你每日保持入數嘅習慣,水哥就會幫你將洗費歸類同埋預測未來嘅支出,令你可以更有效咁做好理財,你話係咪好正呢?
射手座(11月23日 - 12月21日)
「不羈放縱愛自由」講緊嘅就係你啦射手座!射手座嘅朋友做咩都鍾意隨心所欲,有時甚至覺得理財好麻煩,限制咗佢哋消費嘅樂趣咁話.雖然自由喺好事,但過分放縱咁樣消費好容易會變「月光族」㗎!如果你想搵個理財專家幫你睇住條數,就不妨考慮下水哥啦~水哥最叻就係分析你嘅日常洗費,有咗佢咪唔怕洗凸囉!☺
細細聲話你知:無論你係邊個星座,水哥都可以幫你變成理財達人㗎!😉(帶定頭盔先,星座嘅嘢參考下就算啦,準唔準就見仁見智嘅~)
即日起只要成功登記訂閱水哥,就可以自動享有14日免費試用,體驗水哥「廣東話 x AI」嘅簡易記賬流程.


text:
「當100個人都認為你做錯了,也許這100個人才是錯的」
呢位係日本嘅第一牛郎-Roland入大學嘅第一日就決定退學,仲喺退學申請書上面寫住:我要成為歌舞伎町第一男公關!
出生於1992年嘅Roland,一把金色嘅頭髮,簡直就好似漫畫裏面嘅男主角咁.點解會稱佢為日本第一牛郎?事關佢曾經一晚嘅營業額就已經高達三千萬日圓,而且佢係賣藝不賣身!
佢踏入大學嘅第一日已經覺得呢個地方根本就唔係屬於佢,於是佢返學嘅第一日就決定退學,仲喺退學申請書上面寫住:我要成為歌舞伎町第一男公關!當老師見到呢個情況,即刻阻止佢,亦都同佢講呢個選擇係睇唔到未來,當然最後Roland並冇聽到老師嘅說話,相信自己,開頭嘅一年佢的確過得好苦,一日淨係食一個麵包呢個情況亦都好常見,但係佢依然冇放棄,誓要成為歌舞伎町第一男公關!
基於佢嘅信念大過一切,佢用盡所有方法去改變自己,就係為咗證明俾個100個人睇,佢哋對自己嘅質疑係錯㗎!自己選擇嘅路絕對可以睇到未來!佢嘅改變慢慢見到成果,業績亦都慢慢上升,半年左右,佢嘅業績已經去到一千萬日圓,最後仲直接買咗呢間男公關店,做埋老闆,當時嘅佢只係得20歲.
極簡主義
一個年輕人搵咁多錢,相信佢嘅衣櫃一定係五光十色,佢屋企嘅裝修一定極度奢華,但其實佢嘅衣櫃只有一套衫,屋企嘅裝修亦都極為簡單,屋企擺放嘅只係「必須存在」嘅傢俬,並冇多餘嘅物件,原來搵錢力驚人嘅佢,佢嘅私下生活竟然有咁大嘅反差.
「擁有太多東西的話,會很累,腦子也會壞掉. – Roland」
睇到呢度,小編好似明白點解Roland會咁成功,Roland將時間同精力都用喺重要嘅事情上,對於家居設計同衣服配搭,只要舒服啱身,一套就已經夠,人嘅意志力好有限,要用就一定要用喺值得嘅事情上,呢個思維令到佢有更多嘅精力用喺更重要嘅事情上.
每日返工要諗襯咩衫,晏晝要諗食咩好,打開電腦要諗睇咩劇集好,呢個情況相信好多讀者都會遇到,但當小編了解極簡主義嘅思維之後,開始明白大部分成功人士都唔會浪費時間係呢啲瑣碎嘅地方,由始至終佢哋嘅目標只有一個,除咗呢個目標以外嘅嘢一切都從簡,所有嘅集中力都用喺佢哋認為重要嘅事物上!


text:
1. 免Premium都可以鎖機YouTube聽歌
用YouTube播歌成日都會鎖機之後自動停播,而要用背景聽歌就要用月費開通YouTubePremium,但如果用Safari播歌就無呢個問題.
2. 設定起床時間
可以喺iPhone設定睡眠時長同瞓覺起床時間.
3. 用鏡頭掃描文件
可以喺備忘錄入面打開鏡頭影相當作scanner掃描文件.
4. 還原輸入
任何時候唔小心刪除錯字都可以有1次還原嘅機會.
5.召喚游標編輯文字
有時想喺文章入面複製文字時,手指點都篤唔中想要複製嘅部分,就可以召喚游標.
6. 加大播放音量
有時播歌睇片想再大聲啲可以咁做.
7. 單手模式
如果用Pro Max等大機,手指有時好難會㩒到畫面上方,就可以用單手模式.
8. Live Photo變成影片
可以將3秒嘅原況照片Live Photo變成影片.
9. iOS 15最新嘅拖放功能
可以將另一個頁面選取嘅文字直接拖放去另一個頁面.
10. 將網頁儲存為PDF檔案
可以用Safari將網頁變成PDF檔案去儲存分享.
常見問題
有無方法可以iphone鎖機之後都可以係YouTube聽歌?
用YouTube播歌成日都會鎖機之後自動停播,而要用背景聽歌就要用月費開通YouTubePremium,但都有一個方法鎖機之後Youtube 聽歌…詳情請看
如何可以用iPhone掃描文件?
如有需要,可以喺備忘錄入面…詳情請看


text:
以前病情比較嚴重嘅時期,panic attack真係會無定向咁敲門,不請自來,點解會嚟我都唔知,無啦啦驚囉,驚咩唔知呀,個感覺好驚囉~其實仲有一個原因佢會嚟搵我,就係壓力,早幾年受到工作人事壓力,因為政治及一啲想法不和,所以受到某男同事針鋒相對(係呀男人仆街上嚟衰過大媽㗎),連呼吸都好似係罪每件事都被佢單打,周圍同人講我是非,而且扭曲我所講所做嘅,目的就係證明佢自己乜都啱,我乜都錯.外表正常工作中嘅我,動作係機械性咁做嘢,其實已經無咗決斷力,因為當時心跳,呼吸亂緊,個頭好痛,好暈
係我病情反複,失去自控情緒能力嘅時候,將人嚇走係易事.更有人,無論我之前幾用心對佢,佢都可以過橋抽板,將我缺點放大成罪行,話我之前嘅幫忙唔關我事,順理成章將我排擠在圈子外,佢繼續係好人.我就好似一個腹黑磁石一樣,吸引咗唔少哩類腹黑嘅人,負上不少罪名.你問我有無錯,當然有,但唔會係佢地講嘅咁.因為好似我哩啲由心出發嘅人,腹黑就會好快被拆除,無朋友嘅生活我係生存唔到,我又點會係佢地講嘅仆街.
「你自己都唔幫你自己,無人幫到你」,「你要堅強自己內心,咁樣去面對…………」,「唔好理啲唔開心嘢啦」,「都唔知你咁緊張做咩,放鬆啲」,「咁緊張無錢收㗎」etc ……哩啲說話對我嚟講真係一把把鋒利嘅刀,無去駁回哩啲說話,知道佢地真心唔明,而佢地本意係好嘅,我又點能夠唔原諒,但真係hurt到我爆,如果係我情況最差嘅時候聽,真係「有咩留返拜山先講」啦~
今日繼續講我阿媽,佢凡事為家人想多過為自己想,尤其係我,我絕對係佢嘅命根,為咗我咩都肯制,佢嘅人生係以我為首.可是,佢好學唔學跟個同事學賭馬,但佢地啲婦孺又咩都唔識,無去學刨馬經求其見個馬名好意頭就買,放工就開大個收音機係咁「上上上上……」,真係以為咁嗌隻馬就會聽到會發奮衝線咁…………之後問題就嚟啦,輸錢皆因贏錢起,贏過少少被嗰種快感吸引,賭癮就會越玩越深.
其實我阿媽有情緒病,係我未讀幼稚園時我就見我媽想吊頸自殺兩次.當時我媽帶住我離開個唔生性嘅老豆,走去租板間房,即今時今日嘅其中一種劏房,嗰時真係好窮嘅人先會住.阿媽吊頸嗰兩次,我太細個,唔太清楚咩事,只記得個畫面都係包租公拖返我阿媽落嚟,而我就驚到係咁喊,應該由嗰時開始,我對我阿媽嘅感覺係好需要佢,但又好恐懼.
有試過多次在公路旁傷心啜泣,望住一架架高速嘅車經過,只要閉上眼衝出去,就這樣一了百了,無需要再接受世界給自己的傷痛,但一想到這樣會令司機有陰影,可能造成幾車連環相撞,真的是很自私的死法,所以沒有去做.幻想跳樓,咁會嚇到街坊,屋企變兇宅,唔可以咁自私,又唔可行.有一次,一件很傷痛嘅衝擊來襲,受不了,詳盡地計畫點樣死,點樣安排自己嘅儲蓄俾老爸.就係沖涼嗰陣,我個腦由頭到尾清晰咁安排好整個行程表,好耐未試過咁清晰想嘢啦,依計行動就係㗎啦~突然我唔知係我幻覺定係天使係我耳邊好清楚咁講:「不如你試下過埋聽日先啦~」
大約十年前係我病患最嚴重嘅時候,每日只瞓到兩至四小時,甚至放假無嘢做,我都係瞓四至六小時,瞓醒嘅時候牙關咬緊,完全瞓得唔好.因為咁皮膚爆晒暗瘡,可以用爛面嚟形容,眼圈黑到混入熊貓堆佢地會以為我係同類,仲好易流眼水,打個呵欠都好似喊咁流兩行淚出嚟(好鬼尷尬㗎),身體好弱,經常病,傷風感冒常伴左右,胃痛簡直係我兄弟.就係咁身體差就皮膚差,皮膚差就心情差,心情差就睡眠差,睡眠差就身體差…………無限輪迴,沒完沒了
現今社會資訊科技發達咗,點都多咗好多人認知情緒病係咩一回事,就係咁嗰啲無品嘅情緒病患者就利用哩個優勢,覺得自己大晒啦~有人好心,知道情緒病嘅痛苦,所以主動關心,有患者會認為佢嘅關心係理所以當然咁.即係佢食緊屎,有人好心嚟話陪佢,感受你食屎嘅痛苦.
到咗現在文明嘅時代,啲人係仲會對情緒病有好多膠誤,嫌棄及恐懼係一般唔認識嘅人會有嘅負面反應.由以前讀書,到現在返工,甚至係其他場合認識嘅朋友,都會有同性戀者.女同性戀者比較幸運,啲人始終無咁反感,活得如常人一樣.男同性戀者就待遇差一啲,會有人攞哩一點嚟講下笑,玩下咁,起碼都無被嫌棄到被拒絕接近嘅地步.但換咗係情緒病患者呢?除咗網上見到相關資訊會有人公開,現實中呢?有無人會係學校,公司理直氣壯咁公開?
喺中學嘅時候,我同老豆靠綜援過活.雖然政府乜都幫你俾,但唔係話攞就攞.買校服,交學費必須先問人借錢解決,然後留張收據先可以攞返啲錢再去還俾人,當時嘅社工態度真係好仆街,我老豆點計都係長者,而我點都係未成年嘅學生妹,好似我地呃鳩佢地咁,真係好受氣.
網絡嘅發達,係令人容易接觸不同嘅知識,對於情緒病這回事早就有各樣報導及講解,亦都因為咁有人會利用呢樣嘢作借口.試過有個美國朋友,佢嚟香港玩幾個月,由於佢無咩朋友,佢又話無咩女性朋友所以成日搵我,我仲同佢去咗一個星期台灣旅行.呢幾個月深深感受到公主病係咩一回事,完全想用盡我,我又要返工又要照顧佢根本累到殘晒,但佢就自私地幫我計算我係有休息時間,但無計算我有個人生活.詳細就唔係道多講,總之佢之後再嚟香港搵我,我直頭又嬲又恐懼到唔回應佢任何訊息.其中一個訊息但佢竟然話因為depress所以咁…………原來公主病等於depress,我真係眼界大開.就呢件事,一樣米養百樣人,相信有好多人將情緒病當成借口去行兇囉………………
幾年前,重遇返移民咗去美國兒時就識嘅哥哥,佢無啦啦話當我係妹.唓~我唔再信哩啲嘢㗎啦,係friend嘅心照就夠,唔使為關係加上「契」字嘅,所以無理佢.世事嘅嘢真係好難講,我同佢老婆出奇地啱傾,就算佢地係美國,我同佢私下係網絡上咩鬼都傾.佢老婆係美國長大嘅台灣人,所以佢地每年都一定返香港同台灣,佢去香港嘅時候我當然會去做佢地導遊,佢地去台灣我都會飛過去搵佢地一齊玩.個哥哥就一路「阿妹阿妹」咁叫我,我都自然溶化咗「阿哥」咁叫返佢.


text:
來自法國的 Decathlon迪卡儂 平價大型運動裝備店,一直都係唔少人心頭之選.無論係運動初學者或熟手都會去購物.因為搜羅咗唔同嘅裝備,不論係熱門還是偏門的陸上及水上運動.(旺角)有齊所有類型嘅運動工具!法國知名運動用品店Decathlon!都有介紹過.
而大陸嘅Decathlon迪卡儂長期都吸引港人去到訪,因為個度地方大,總共分兩層.好行得嚟又多野買!但好多人都唔知深圳迪卡儂點去,小編今次特意親自去和拍片,帶大家去一次!
最底仲有片!
出發前預備,先睇下近邊頭
其實深圳DECATHLON迪卡儂就位於歐洲城
近南山果邊,所以羅湖同福田都唔係好近,如果要去就要以世界之窗果邊出發.
到底點樣去?
1)先去到深圳世界之窗站
而要去深圳世界之窗站,就要睇下大家由邊度去.
如果大家係住元朗天水圍荃灣果邊,就當然係去南圳灣口岸過去最方便
而萬一真係由羅湖同落馬洲去,就要搭綠色一號號過返去世界之窗站
2)世界之窗站A出口出到地面搵巴士站過去歐洲城
有教學:由世界之窗站A出口出到地面
2.前往歐洲城($2)
坐巴士M487到歐洲城總站落車
巴士M487係循環線,想番返去世界之窗,只要去番落車個位上車就可以!
去到之後就可以慢慢行:
個度都有唔同嘅大型店,例如小編都有介紹過嘅IKEA咁
3.IKEA對面其實已經係DECATHLON
裡面好多產品買
有啱小朋友嘅游水用品水泡,泳衣等
仲可以試玩唔同運動用具
再睇埋片:
小編買落嘅野要寫完篇文,要開始用!


text:
小朋友暑假上完興趣班,學人做勞作,搞到張枱好多擦膠碎,閃粉,紙碎,點掃都掃唔晒點算好?今日介紹呢班Sanrio 卡通人物俾大家啦!佢地不但化身成圓碌碌嘅扭蛋型,仲識得喺枱面走嚟走去幫你吸塵添!
扭蛋外型超可愛
呢班 Sanrio 桌上清潔部隊本來有 12個成員嘅,但因為有 3個遲到 (估唔到有人仲遲過蛋黃哥),所以就介紹住 9個俾大家識啦!由左面數起有蛋黃哥,My Melody,JewelPet,布甸狗,Keroppi,Hello Kitty,上面就有大口仔,XO 同 PC狗.佢地同一般扭蛋差唔多大,工作就喺喺枱面轉嚟轉去氹你開心,而食物呢,就喺擦膠碎,零食碎等,一 D 掃唔晒既垃圾.
▲ 不過就算佢地咩都唔做,齋放喺枱面都夠晒可愛啦!
▲ 每個成員後面都有自己個名,不過佢地咁出名,你唔睇都應該識晒佢地啦!
▲ 由上面睇落去,個個都圓碌碌,好搞笑架!
有 D 嘈,只能吸小塵粒
睇完個樣啦,一於搵平時懶洋洋嘅蛋黃哥出嚟,測試下佢嘅食力先!操作方面好簡單,禁一禁佢個頭頂,再將佢放喺要清潔嘅地方,佢就會乖乖吸走 D 塵粒.基本上,塵埃,閃粉,擦膠碎等細粒又輕嘅都算吸得到,不過大張小小嘅紙碎就有 D 難道啦,而且開著咗都幾嘈.我諗蛋黃哥都喺繼續攤喺度適合佢多 D 啦!
▲ 面對咁多紙碎,蛋黃哥講咗一句,「比我抖下先啦,聽日我會努力 D 吸埋佢架啦!」
▲ 吸氣孔唔喺好大,差唔多一個 5毫子 size,所以吸唔多大張嘅紙碎.
▲ 裝塵嘅地方都喺唔大,不過用嚟吸枱面嘅塵應該綽綽有餘.
▲ 其實桌上吸塵機械人本來就唔喺新嘢,大家都知唔太實用,不過佢地咁可愛,唔喺唔買呀?
售價:$79.9
查詢:瑞華行 (2433 1828)


text:
曲水之庭 玉泉酒店係位於島根嘅玉造溫泉街內,由JR玉造溫泉街站坐車約5分鐘就會到,有需要嘅可以聯絡酒店嘅人,佢哋會有專人去車站載你㗎!(接送巴士提供服務時段15:00~20:00)
一入到去就可以見到一個大廳,出面有個好靚嘅庭園「曲水之庭」,日頭同夜晚會有好唔同嘅感覺,坐喺大廳到睇下靚景休休息好舒適㗎~而除咗大廳可以見到依個庭園靚景之外,其實酒店房內都可以睇到.玉泉酒店一共有121間房,可以容納到680位住客,房間有多個唔同嘅設計,全部都係以和式風格為主,設備完善,房間好靚好大好闊落仲有免費Wi-Fi.
嚟到島根縣又點唔可以唔去浸溫泉呢!玉泉酒店係西日本最大級嘅大浴場(容納到男女各200人)同一個露天溫泉可以容納到男女各40人),邊睇住出面大自然嘅風景一邊浸真係好豪華的享受同埋好舒服!天氣凍嘅時候去露天溫泉浸更加係人生一大享受阿!
而且玉造嘅溫泉水係出哂名對皮膚非常好,有「神之湯」之稱,有美肌作用,浸完皮膚真係好滑㗎!
浴場依到仲有桑拿同專為女士們而設嘅化妝間,可以慢慢休息,將一日嘅疲勞消失~!
浸到舒舒服服就緊係要食餐好㗎啦!玉泉酒店有超豪華嘅早餐同晚餐,首先早餐就會有多款西日式自助早餐,麵包,沙律,炒蛋至到日式嘅茶漬飯,日式炆牛肉同各種飲品等等應有盡有,包你食到飽飽有氣力可以出發 去島根唔同地方繼續玩!
晚餐就豪華啦!好似依個叫おもむき嘅餐咁,除咗有新鮮嘅楚蟹之外,仲有高級鮑魚,紅喉魚,島根和牛等等超好食嘅食材集於一身,美食滿滿咁放喺枱上面,真係好幸福㗎~(內容同價錢會因季節而有所改變,詳請請參照官方網站)
玉泉酒店每日晚上9點10分都會舉行山陰傳統鄉土「安來節民謠」表演,係非常受歡迎嘅節目,仲會邀請觀眾一齊跳,酒店職員同我講有時多人到滿坐,大家要企住睇添㗎!
玉泉酒店內亦都有各種手信店,除一般食品類手信類之外,一講起島根就當然係結緣啦!呢度都有結緣手飾,仲可以因你嘅出生年月日計出最適合你嘅水晶,再自己去揀鐘意嘅繩同水晶,再整成電話繩等裝飾都可以㗎!
另外酒店內有卡啦OK房,居酒屋等等,有得玩有得睇有得買!去玉造溫泉街玩嗰陣,可以考慮曲水之庭 玉泉酒店住啦!
曲水之庭 ホテル玉泉
地址:島根県松江市玉湯町玉造53−2
一般Check in時間:15:00~
一般Check out時間:~10:00
(會因應住宿Plan而有所改變)
詳細價格資料以及最新嘅預約狀況可以直接於官網查詢:按我
或者去FB專頁:按我


text:
高通早兩日宣佈,SoftBank 已經喺日本推出咗5G mmWave 服務,而佢哋所選用嘅就係使用高通 Snapdragon 芯片嘅器材.
5G mmWave 可以令日本用戶享用到最快嘅5G下載速度.隨住 mmWave 推出,SoftBank 亦推出咗可以使用 mmWave 嘅 5G Pocket WiFi 設備.
SoftBank 第一批支持 5G mmWave 嘅流動通訊設備,包括即將推出嘅 5G 智能電話,預計全部都會係採用高通芯片嘅 mmWave 產品.
要發揮 5G 高傳輸速度同低延時嘅真正實力,mmWave 係其中一項好關鍵嘅技術.
流動網絡提供商可以透過呢項技術更有效咁增加網絡容量,滿足人口密集地區,固定無線接入同商業應用不斷增加嘅數據需求.
日本喺 mmWave 技術使用上係其中一個最積極嘅國家.高通同 SoftBank 嘅合作為日本個人同公司用戶帶嚟最快嘅 5G 流動網絡服務.
SoftBank 喺2020年3月首次喺日本推出 5G 服務.5G 網絡推出一年之後, SoftBank 終於推出速度更快嘅 mmWave 5G,希望可以藉此提升用戶使用流動網絡嘅體驗.
而支援 mmWave 技術嘅手機亦將會陸續推出.


text:
《溏心3》賤男谷底翻身 唐文龍坎坷22年
唐文龍喺《溏心風暴3》同陳敏之有連場出軌情慾戲,角色賤爆但就被觀眾Like爆,成為劇中最受歡迎人物!48歲終於一嚐爆紅滋味,但其實入行22年的唐文龍有過唔少坎坷經歷,試過租住70呎劏房,為慳幾蚊唔敢坐巴士過海,窮到收埋自己唔敢媾女唔敢見人!終於捱出頭,唐文龍有人生格言:「自己選擇嘅,就唔好埋怨,等機會嘅時候,唔一定有結果,但就要練好自己把刀!」
唐文龍憑《溏心3》爆紅
唐文龍的爆紅程度絕對唔講得笑,早前佢出席活動後去銅鑼灣行街,僅停留幾分鐘已經引起人潮,個個爭住埋去同佢影相.群情愈來愈洶湧,唐文龍好快就俾廿幾三十人圍住,唔講仲以為佢做緊活動!可見唐文龍演的型佬教授阿Nic角色,真係深得民心!
曾住70呎板間房 唔敢去街
但成功背後,唐文龍有一段不為人知的辛酸史,原來唐文龍初入無綫時月入只得四千幾,更以月租千八元住喺旺角70呎板間房.生活都成問題,唐文龍直頭唔敢出街,唔見朋友,更唔好諗識女仔!「就算人哋請你食飯,請得多自己都唔好意思,AA制,叫碟餸都三十幾蚊,自己真係畀唔起!」唐文龍道.
為慳錢搭船過海
唐文龍當時用盡方法慳住使.佢感慨稱:「嗰時戶口長期只得幾百蚊,食飯都要計過度過, 廿幾蚊個快餐,凍飲加1元,但唔要飲品可以減3元,日日就係食快餐,唔飲嘢!為咗慳錢,過海唔敢搭巴士,只能坐天星小輪,坐完船,就喺尖沙咀行返旺角.」
患難兄弟曹永廉
守得雲開,唐文龍不忘感激當年幾個患難兄弟,當中就包括近年同樣在無綫捱出頭的曹永廉:「阿廉係我圈中第一個識嘅朋友,嗰時我哋兄弟之間有條規條,邊個有錢就邊個畀錢,佢都請過我食過唔少餐飯.試過有年嘅年初二,佢請我去酒家食象拔蚌,又一齊去買衫,真係好開心!」
設計系博士 放棄做設計師
雖然擁有設計系博士學位,當日卻決定放棄設計師工作,選擇追尋演員夢想,捱窮的日子,唐文龍一再強調無後悔:「既然選擇得留低,就一定要堅持,唔好放棄,等機會嘅時候,就要練好自己把刀,背脊要有好多把刀去行走江湖!機會嚟到先可以把握!」反而最過意不去,是要父母長年為他操心!「屋企人不嬲都唔想我做呢行,覺得花花世界,好唔穩定,但爸爸媽媽永遠都唔會講出口,只會表示支持,但我知佢哋心入面係好擔心我.」
直至去年一月,唐文龍終於遇到《溏心3》這個機緣,不過都因為呢個賤男角色,考慮了兩個星期:「始終離開十幾年,一返嚟就演呢種角色,最初自己都幾擔心,怕觀眾會唔接受,但最後都覺得,做演員要有挑戰,有時有話題有發揮,總好過做個平平淡淡嘅角色.」提到日前他在商場畀老中青數十市民圍住集郵,唐文龍百般感觸:「係好誇張!以前真係未試過,坦白講自己係開心嘅!依家會好好把握,唔諗其他嘢住,專心做好工作先,爸爸媽媽想抱孫,我都要佢哋遲啲先諗!」如果當時唐文龍選擇放棄,相信人生又會改寫!


text:
松下幸之助
松下幸之助(日文:まつした こうのすけ,1894年11月27號—1989年4月27號),係日本生意人兼發明家,松下電器,松下政經塾同埋PHP研究所嘅創立人.花名「經營神人」.
生平[編輯]
早年[編輯]
1894年11月27號,松下幸之助響和歌山縣海草郡和佐村千旦之木(即依家嘅和歌山市禰宜)出世,係當地一個小地主松下政楠嘅三仔,亦係最細嗰個仔,上有五個家姐同兩個大佬.因為響屋企面前有棵大松樹,所以就以此為姓,改個姓叫「松下」.
大概1899年,老豆經營米相場失敗,搞到破產,一家人因此搬去和歌山市本町一丁目.老豆響嗰度曾經開過下馱屋,但係佢唔太擅長做生意,所以又執咗笠.另一方面,幸之助因為屋企環境轉差,所以被迫輟學,到宮田火鉢店做咗契約勞工(佢仲做埋人哋徒弟).
後嚟佢師傅轉行做第五代單車.響呢段時間,松下留意到啲顧客過嚟幫襯嗰陣成日都要買煙食,因此佢諗到一個方法:如果佢入貨嗰陣係成批買而唔係單一一枝煙仔咁買,咁唔單止啲煙仔可以即刻到手,而且支煙嘅價錢比起一支支咁買平好多,可以從中賺個啲錢.呢個舉動令到其他學徒非常不滿,而店主亦唔支持,所以最後佢停止咗成批買.但係呢次事件令到佢留意到自己原來都有返啲生意頭腦,成為佢第日做生意人嘅契機.
佢一直對大阪市嘅有軌電車印象深刻,所以佢就以從事電呢方面嘅工作做目標.佢十六歲加入大阪電燈(即依家嘅關西電力),並且響嗰度打工七年.期間佢留意到裝電燈係要直接攞電線駁入屋企,如果要換電燈就會好麻煩同埋危險,所以佢諗到響屋企裝插蘇,直接將電燈駁落插蘇到,咁就安全得多喇.1913年,佢入讀關西商工學校夜間部預科,一邊打工一邊讀書,1915年同井植梅野(婚後改叫松下梅野)結婚.兩年後決定辭職.
創立松下[編輯]
1918年,松下響大阪府東成郡(即依家嘅大阪市東成區)聯同另外四人(其中一個係舅仔井植歳男,二戰後創立三洋電器)夾份製造同賣插蘇.一開頭銷量並唔好,所以其中兩個唔撈.後嚟松下由川北電氣(即依家嘅松下環境系統)得到大量風扇零件訂單,從此生意就越做越好.
因為業務越做越大,所以同年3月佢哋響大阪市北區西野田大開町(即依家大阪市福島區大開2丁目)創立松下電器嘅前身「松下電氣器具製作所」.由呢個時候開始,佢開始唔單止淨係賣電燈插蘇,仲賣埋自行車用電燈.1929年將公司改名叫「松下電器製作所」.
轉行[編輯]
復歸社長[編輯]
晚年[編輯]
人物[編輯]
屋企[編輯]
松下幸之助嘅細舅井植歲男(老婆梅野嘅二細佬)亦係一位生意人,當年曾經同松下一齊成立「松下電氣器具製作所」,響1947年接受公職追放之後由松下分家,成立三洋電器.而歲男兩個細佬井植祐郎同井植薰,都跟住移籍到三洋.三兄弟先後出任三洋嘅會長同社長,但最後三洋都係合併落松下.而梅野嘅妹夫中尾哲二郎都曾經短暫脫離過松下,但係收尾都係返嚟.
幸之助同梅野得一個女幸子.所以,佢認咗舊華族,兼畫家平田榮二個二仔正治做婿養子.而正治嘅阿爺平田東助係舊米澤藩武士,仲分別響第一次同第二次桂太郎內閣出任內務大臣.幸子同正治有兩個仔一個女,分別係正幸,弘幸,敦子.
另外幸之助有幾個私生仔女,而呢幾個仔女響佢死後亦分到遺產.


text:
再一次証明,只要香港人上下一心,那怕有幾咁冇可能嘅事,我地都可以化腐朽為神奇!只短短數天,香港人竟然可以齊齊站起嚟,一起去改寫一套電視劇嘅結局!
因為一個 laughing 哥嘅出現,喚起咗每個香港人已經冇攞出嚟好耐嘅果份熱血;其實,大家何嘗唔係心中都仲有團火?咪以為大家都已經俾不景氣嘅現實磨練到麻木晒,已經變到事事冷漠,只求自保,可以冇底線;反之,原來人人敬重 laughing 哥嘅,係佢唔會有幼稚嘅行徑,在突發且惡劣既處境下,事事懂得執生,懂得分輕重,並且絕唔會對身邊有需要嘅人和事視而不見;而最重要嘅係,laughing 哥由始至終都知到自已做緊乜,對理想執著嘅熱情,甚至可以感化身邊嘅人.
當香港人開始集體悼念 laughing 哥既時間,香港同時又出現咗一班年青人,可以話係 laughing 哥嘅完全相反.佢地喺網上俾人鬧到嘔,原因除咗係俾人發現佢地嘅幼稚,唔識處理突發場面,同埋冇人知佢地做野為乜之外,最要命同最令人傷感嘅,係佢地好似話緊俾香港人知,未來香港係唔會再有 laughing 哥出現架喇!
後記: 昨晚(3月27日)看罷大結局,原來laughing哥只出現約5秒鐘,搵笨!


text:
各位食左幾多月餅同應節食品呢?想食但又怕肥?有「Charming Enzyme溶腩酵素」幫你Cut食量,Cut油脂,Cut宿便溶走巨腩過完中秋仲Fit過之前真係好好飲呀
以前以為代餐先會有好味嘅感覺
依家溶腩酵素都可以做到咁好飲
對我黎講真係一件喜訊呀!
熒光色包裝好顯眼
一盒有15包
細看之下原來成份真係好更然
成份為﹕梅子,奇異果,仙人掌extract,藤黃果extract等等
最開心係可以唔同水溝
因為以我嘅經驗
沖劑比我嘅感覺都有少少怪味
可以用自己喜歡嘅飲料
抗拒嘅感覺就大大減少了
(其實就咁用水沖都幾好味架)
獨立包裝真係好方便
一日都係飲一次
但我都會係午餐時間飲
感覺將arm arm食完嘅野溶晒
而且可以加強皮膚代謝
真係一舉兩得
我沖落提子汁到
真係好好味
乳酪味又唔會太重
好有驚喜
夏天飲最正
因為唔需要用熱水都溶到酵素粉
除左提子汁
我仲用左蜜糖去仲
味道就無果汁咁夾了
如果用有氣礦泉水都一沖
都好好飲架
變左有氣嘅果汁
輕輕鬆鬆減肥
唔會飲完個肚痛到要跑去洗手間
因為我無刻意減少食量
食左一盒就成功令肚皮回復扁平
依家中秋食幾多月餅都唔怕啦
溶晒月餅嘅油脂
阻礙蓮容轉換為脂肪
係咪值得一試先!
依家卓悅「Charming Enzyme溶腩酵素」仲做梗優惠$399/2盒,平均$199.5/盒,好抵呀!
Email: cathykinghk@yahoo.com
「此乃個人分享」


text:
好食到會菜式 (全新登場—每月更新)
喺肺炎疫情沒完沒了情況下,叫到會外賣食嘅人越嚟越多,始終到會服務同一般餐廳外賣唔同,好食到會係專門做外送食物嘅專業服務,而餐廳一般都係以堂食為先,小編身邊朋友經常都用外賣平台Order醫肚仔,但遇上嘅問題都唔少㗎,Peak Hour等太耐,漏單錯單,甚至乎食物翻瀉等問題屢見不鮮;自己一個人食或者人數少都仲可以處理,如果人數多嘅活動或者Party就麻煩又尷尬,另一方面,外賣到薈喺食物選擇上面更加多元化,為咗保持新鮮感,我哋Kama Delivery定期都會推出好食到會嘅菜式報答一直支持我哋嘅粉絲!
一年四季春夏秋冬,不論打風定落雨,我地廚師團隊都會努力搜刮世界各地嘅新鮮食材,為大家調製好食到會美饌,迎合不同人客嘅喜好口味,力求創新,為大家歡樂嘅時光增添多一份色彩,美食從來都係重要活動嘅最佳配角;而小編我當然就要竭盡所能,送上最新最Update嘅好食到會推介^ ^
即刻就介紹一下最新好食到會菜式系列:
好食到會菜式 1. 火辣辣小龍蝦(麻辣/蒜香)
盛夏岩岩過去咗,秋風開始起,除咗係食大閘蟹嘅季節,係時候要食啲辣野暖下個肚仔.Kama Delivery好多王牌菜式都係用龍蝦嚟做主角,見香港越嚟越多人都愛上小龍蝦,我哋當然要捕捉呢個機會,最新推出十三香火辣辣小龍蝦,嗜辣嘅朋友更加唔可以錯過,每隻都新鮮多膏,肉質爽嫩,而且配上惹味麻辣汁,包你一食就上癮,食極唔停口!
好食到會菜式 2. 炸迷你忌廉蟹肉薯餅
來自日本嘅迷你忌廉蟹肉薯餅,外層黃金香脆內裏軟綿綿,而且耐熱保溫好,送到你面前都唔會凍冰冰,作為Party Food小食最適合不過,大人細路都讚好食,到會食物就係要試多幾款先開心滿足,所以迷你One Bite Size就唔會怕食滯,一絲絲蟹肉配上幼滑忌廉,諗起都覺得肚餓.
好食到會菜式 3. 手工綜合仙草凍
仙草話佢係寶島名菜經典一啲都唔過份,自從喺香港出現之後,已經孕育咗唔少「仙草控」,不論飲品同甜品配搭都成日見到佢,屬於草本植物嘅仙草味道清爽帶微甘,有下火美容養顏功效,好似我咁貪靚就岩晒,Kama自家製燒仙草甜品份量十足,除左有紅糖底同奶茶底選擇之外,仲有布丁(香芋或雞蛋原味),高纖椰果,煙煙靭靭嘅小芋圓做配料,好食又健康,Party到薈就係需要一款別緻甜品做Happy Ending先滿足架嘛!
好食到薈菜式 4. 焗紐西蘭青口
好食到會海鮮推介系列,大隻生猛嘅紐西蘭青口,鮮甜味美爽口又啖啖肉,兩個口味分別係蒜蓉牛油同芝士蟹子,怕蒜味太濃嘅朋友仔,真係要試試芝士蟹子呢個配搭,包保你驚喜十足,芝士味唔會蓋過青口本身嘅鮮味,蟹籽又會多一份口感,真係鮮上加鮮,喜歡貝殼類海鮮嘅你又點可以錯過新嘗試呢?
好食到會菜式 5. 特濃朱古力布丁
特濃朱古力布丁除左係Little Friend小朋友套餐有得揀之外,散叫都有㗎,試過嘅人客都叫好叫座,亦係細路哥至愛,濃沃嘅可可味道,細滑嘅布甸,面頭仲有五顏六色嘅棉花糖襯托,真係好睇又好食,到會甜品再唔係得啫喱糖咁悶喇!
好食到會菜式 6. 香煎北海道帶子蒜蓉多士
Kama多士系列一直都好受人客歡迎,所以我哋就乘勢推出香煎北海道帶子蒜蓉多士.日本嘅元貝最有名就莫過於北海道出產,上環海味街好多嘅瑤柱乾貝都係用北海道嘅貨制作,當然新鮮食都唔會差得去邊啦,用上刺身級別嘅帶子,慢煮香煎到半生熟正正係恰到好處,煎好開邊鋪上香脆多士上面,睇落矜貴又好食嘅到會菜式,招呼朋友客人一流,宴會派對必備!
好食到會菜式 7. 桂花甜梨冰粉(凍)
夏日炎炎,當然要降下火啦!咁就要嘆返杯我地新出嘅桂花甜梨冰粉,入面嘅材料有桂花冰粉,珍珠,椰果,晶球,梨蜜底,可以話係相當嘅豐富.而且仲特設3公升特大容量,方便大家係Party度可以開心Share!
好食到會菜式 8. 迷你法式酥皮蘋果批
千層法式酥皮蘋果批係經典法式甜品之一,係貴婦High Tea必點小食,金黃鬆脆嘅酥皮配上酸甜蘋果肉,簡直甜而不膩,迷你size不會太飽,食到會就喺要試多幾款野食嘛!
好食到會菜式 10. 秘製燒牛肋扒配韓式燒汁
Kama Delivery好食到會菜式中最新加入秘製燒牛肋扒(Prime Rib),回應一眾食肉獸的渴求,牛肋扒一般取自牛的第6-8條肋骨帶油筋的肉,肉質比肉眼有咬口,油脂含量充足豐富口感,配以韓式燒汁提升肉味層次,打開必定一掃而空,滋味無比.
好食倒會菜式 11. 秘制原隻海南雞(去骨)
相傳海南雞飯起源於中國而並非泰國,但海南雞已推出於Kama Delivery到會美食中是千真萬確,海南雞的雞皮滑溜,肉質爽嫩,出名皮光肉滑,看見已垂涎三尺,百份百自家製,絕非加工貨色,好食得讓大家狠吞虎咽,於派對食物中必定成為兵家必爭之地.
好食到會菜式 12. 袋裝龍蝦海鮮湯
到會湯品唔想收到已經水花四濺?Kama Delivery 袋裝龍蝦海鮮濃湯,以龍蝦,青口,大蝦及蜆等新鮮食材熬製而成,用料充足,味道滿足可口,配以湯品專用袋以蓋擰實以防任何滲漏,保溫袋保持湯品溫度,分6,8,10及12碗份量,計好份量一人一碗,好食到會清單選擇中你一定不容錯過.
小編嘅好食到會推介系列會持續Update,大家一定要定期留意我嘅最新情報,能夠成大家為Party活動嘅一份子,Kama Delivery團隊一定會盡最大努力同心思,演繹出最好嘅到薈服務俾你哋!
聯絡我們
WhatsApp 查詢/訂購熱線:5188 0757 / 6599 9941
Email:info@kamadelivery.com
追蹤我們
延伸閱讀
最後更新日期:13-09-2022
*未經許可,以上圖片及文章不得轉載或引用*


text:
今年終於可以去旅行啦! Sir,你又話嚟英國就係旅行嘅? 係喎,咁呢個 trip 就係暑假 local 遊,唔係旅行囉. 兩個細嘅放暑假,點都要搵啲節目做下嘅,繼上次去咗睇歌劇之後,今次就係安排佢哋出遊,去Southampton (修咸頓) 嘅 Paultons Park 樂園玩.
Paultons Park 裡面有幾個園區,分別有 Peppa Pig World,Lost Kingdom,Little Africa, Tornado Springs,Critter Creek. 上官網見到佢有個 package,兩日一夜包酒店同兩日入場券,好似幾抵. 山長水遠揸兩個鐘車,無理由只係去兩日一夜就返屋企,係咪留多一兩日參觀下修咸頓呢? 繼續上網睇下修咸頓有乜玩先,值唔值得留多兩日. 搵下搵下,又見到原來 Bristol (碧仙桃) 暑假有個熱氣球節喎,不如夾啱時間過埋去睇,橫掂 Bristol 同修咸頓都係相隔個零兩個鐘頭車程啫. 好,一於咁話,頭三日修咸頓,再玩多兩日 Bristol.
決定好就去做下啲資料搜集先. 樂園嘅 package 究竟抵唔抵呢? 係咪真係要分兩日玩? 定一日其實已經可以玩得晒? 修咸頓又有乜嘢玩? 有乜嘢好食? Bristol 個熱氣球節又點玩法? 根據網上資料,大部分人要用兩日玩 Paultons Park,以我哋一家人嘅行動力,大家都明白我哋更加要兩日啦! 咁官網嘅 package 又真係幾抵喎,家庭票 ( 2 大 2 小 ) 一日已經要 £155,兩日加埋就已經要 £310,而家只係需要 £320,即係畀多 £10 就有酒店. 加上我揀呢間酒店有成 500 年歷史,連著名小說 ( 傲慢與偏見) 嘅作家 Jane Austen 都入住過,點都唔會差得去邊啦! 何況之前都未住過呢啲咁歷史悠久嘅酒店,通常都係住啲新式酒店,試下囉. 我就係喺咁樣嘅諗法之下就 book 咗 4 日3 夜,盛惠 £609 ( 謎之聲音:傻仔 ). 好,搞掂修咸頓,搞埋 Bristol 先. Bristol 只係諗住去 Bristol International Balloon Fiesta,所以只係 book 咗一晚酒店. 喺 Expedia,Agoda 搵到間叫做 Future Inn 嘅酒店,有免費泊車,只係 20 分鐘車程就可以由熱氣球場地返到酒店,睇相間酒店又幾企理乾淨,評語都唔差. 走去用埋 HSBC 咭畀錢仲有 16% 優惠,扣埋之前 expedia 嘅積分,一晚只係 HK$980 左右,抵啦,就係咁樣又 book 咗呢間 (謎之聲音:正確選擇 ).
係時候計劃一下行程,頭 2 日去 Paultons Park,上官網搵咗地圖睇,應該第一日就去 Peppa Pig World 園區玩下先,然後玩埋附近兩個園區應該差唔多一日. Mark 低埋園區啲 shows 嘅時段;第二日就去 Lost Kingdom 同附近園區,應該又可以用一日時間. 第三日主要喺市內參觀,搵咗幾個景點,慢慢行,慢慢睇. 反而今次要 plan 嘅係午餐同晚餐,好傷腦筋,不停係 google map 放大修咸頓睇下有乜食肆餐廳. 唔知大家有無發覺,外國食客普遍留低嘅食評都係 good,我已經試過中幾次招,啲嘢食普通都唔普通,但啲人又話好食,delicious,畀晒 5 粒星星. 但係自己真係唔知邊度有好嘢食,唯有繼續參考 google map 嘅食評. 第四日去 Bristol 嘅行程又係相對簡單好多,熱氣球場地有不同 food shops,所以根本唔需要諗,去到見到有乜想食就食囉. 行程就係全日坐喺草地觀賞熱氣球同埋其他表演. 第四日就一早去睇多次熱氣球,中午就去同當地朋友食餐晏,聚一聚,然後就返屋企.
呢次暑假遊嘅行程編排好似好順利,好快手就搞掂,同以往去台灣,日本時比較,真係輕鬆好多. 可能之前嘅旅行我比較貪心,好多地方想去,好多嘢想做,就一次過 pack 晒落嗰七日旅程,有時都搞到好似好急,所以次次都唔可能跟到行程表去做. 今次應該得啦卦.


text:
現時報考IELTS嘅人愈來愈多,有唔少嘅同學就會問:「到底IELTS同DSE報考邊個比較好?」針對DSE英文科同IELTS兩個唔同嘅考試,Spencer Sir就為大家解釋下IELTS同DSE嘅分別,IELTS到底可唔可以代替DSE呢? 然後為大家解答IELTS 同DSE邊個比較好.
IELTS介紹
雅思(IELTS)姐係雅思國際英語測試(The International English Language Testing System),又名國際英語測試系統.係國際性嘅英文標準化水準測試之一.專門為嗰D打算喺以英語作為交流語言嘅國家同地區留學或就業嘅人們設置嘅英語言水準考試.國際上超過10,000多個出名嘅教育機構,組織同國家都會接受IELTS成績,而成績有效期係兩年.IELTS分四份卷讀,寫,聽,說,希望測試考生嘅全方位溝通能力.
但係喺香港,DSE作為全港性嘅考試,同IELTS又會唔會有衝突呢? Jupas作為DSE考生嘅聯招平台,又會唔會唔認受IELTS嫁?
再喺求職方面,除左DSE,IELTS嘅分數喺好多嘅香港公司亦會成為求職時候嘅英文水平嘅參考.咁到底IELTS分數又會係點樣轉換成DSE英文成績呢?
IELTS考試內容
IELTS 有分兩種唔同嘅考試形式,一般和移民組(General Training)同 學術類(Academic)
報考IELTS,考試費用及日期:
考試費由1,515元起,學術戓通用模式考試費為HK$2,200,英國簽證及移民 (學術戓通用模式)HK$2,340.
可以喺官方嘅IELTS考試中心包括香港英國文化協會網上報名或IDP教育網上報名.
現時IELTS更可以選擇以電腦模式應考,即刻了解最新香港報名考IELTS的詳情啦.
考試小Tips
考生只可以攜帶身份證或其他身份證明文件以及一瓶以透明水樽承載嘅飲用水.其餘物品都要放置喺試場外嘅寄存區,唔可以帶入試場.
同埋除左Speaking以外,IELTS考試係會喺一日之內完成三份考試,一般都係唔會有休息時間.所以記得要有足夠嘅睡眠去應付咁要求集中精神嘅考試.如果唔係好容易因為長時間用腦而唔夠集中或者影響臨場發揮.
成績公佈:
到你終於考完試喇,正式的考試成績單副本會喺考試後13天內透過郵寄方式發送.你亦可以喺考完嘅13日後(電腦考為應考後7天)登入「考生專區」,預覽IELTS考試成績.
IELTS DSE分數參照表
呢個表係根據考評局於2012年嘅基準研究,將當時2012年文憑試英國語文科嘅成績同國際英語水平測試(IELTS)嘅水平互相比較嘅結果.
IELTS於Jupas的認受性
Jupas當中,因為HKDSE中所得到嘅分數會直接計算為Jupas分數.所以HKDSE係報讀9所「大學聯招辦法」參與院校及SSSDP「資助計劃」院校的首選.至於IELTS喺Jupas當中一般係屬於「其他參考」,只供Jupas院校參考之用.至於IELTS成績會唔會同點樣喺入學申請中被考慮,將全由院校決定.
雖然IELTS喺Jupas到只係參考,但係IELTS對於Non-Jupas嘅學生就好重要喇.因為IELTS可被視為「入學條件」中英語要求嘅其中一個選擇(普遍要求IELTS 6.0或以上成績).IELTS成績亦可能會成為能否被錄取為副學位課程升讀八大學士學位課程嘅「關鍵」.
DSE英文與IELTS的考試分別
喺reading同listening方面,無論係DSE定IELTS都可以靠操卷拎高分.而市面上亦都有好多唔同嘅sources可以買到.
至於writing,除左考考生嘅頭腦夠唔夠清晰,可以搵到重要嘅數據,排除不必要嘅數據,同時又要架構答題外.難就難在時間緊迫,IELTS writing嘅task 1同DSE listening嘅data file差唔多.但係唔同在於IELTS writing得20分鐘,要做哂分析數據,建構答題.時間上係有D吃力.人一急就好易出錯.所以可以自己去鑽研一下IELTS嘅writing題目,比自己有更多思路去分析,做得更快.
Speaking嘅話可以參考一下(IELTS HK)Speaking分數秘訣,網上資源,入面會有齊大家所需要知道對IELTS speaking嘅重點同tips,入面仲會有D常用phrases比大家練習.
IELTS 計分方法
IELTS總分計法同DSE英文唔同,IELTS基本上分數係平均嘅,只係最後相加除4,就會係你嘅IELTS分數.唔似DSE份份卷嘅weighting都唔同.所以IELTS嘅所有卷都可以幫你拉返高個數,唔會有因為某份卷weighting太高拉低成個分嘅情況.
Example:
- 聆聽成績7,閱讀5,寫作5.5,口說7.0,總成績將是6.5.(25 ÷ 4 = 6.25 = 6.5)
- 聆聽成績0,閱讀5.5,寫作3.0,口說3.0,總成績將是4.0.(15.5 ÷ 4 = 3.875 = 4.0)
因為冇左weighting 呢個機制,大家可以用自己擅長嘅卷去拉分.同時亦都保障左大家唔會因為listening喺DSE嘅weighting太高加上 listening唔好而令到成績唔好.雖然冇左weighting,但係都要保持比較差嘅卷唔可以太差而影響到出黎嘅平均分.
總結
IELTS同DSE嘅考核內容都係讀,寫,聽,說.但係IELTS本身嘅目的就係移民/外國升學/工作等等會運用日常英語嘅用途.自然IELTS更著重嘅係實用性方面,例如:Speaking方面著重大家嘅日常英語運用,當中亦會問到考生嘅工作/學業/居住地區等等.但係DSE基本上係為左汰弱留強,而注重技巧.大家報考哪一個考試只要視乎返大家的目的就可以升大學揀DSE,移民就揀IELTS


text:
一道美味的前菜的準備功夫
《Stickypedia系列 – 前戲:前戲必學五件事 (3)》
一道令食客食指大動嘅前菜背後蘊藏住廚師嘅心機,當中要經過多番嘅準備功夫;同樣地,前戲亦有考妙嘅地方.今次我地會俾一啲提議大家,俾大家參考下炮製依道菜式有咩tips😋
1 – 形造浪漫氣氛 首先,你可以調暗燈光💡製造一個昏暗嘅環境,咁樣就可以令雙方放鬆心情.而且,係一個昏暗嘅環境裏面,人會不自覺放慢速度,更容易投入.另外,調暗燈光可以增加儀式感,令對方感到期待.
除咗調暗燈光之外,播放一啲音樂可以營造浪漫嘅感覺,令人愉悅放鬆亦都可以令雙方感到舒服.選取音樂嘅時候可以揀一啲富有情感嘅音樂輕鬆得來又可以營造張力.我地提議揀一啲比較sensual嘅音樂,輕鬆得黎又有情調,有令人想groove嘅感覺💃🏻
最後,放置一塊鏡可以令雙方望到自己同埋對方嘅反應或者身體,令到大家儘快投入.
2 – 善用電子產品📲 要製造期待嘅感覺可以好早開始,例如透過即時通訊軟件去發送一啲關於性嘅訊息,照片或者影像俾伴侶,即係平時所講嘅Sexting💬.Sexting一詞源於2005年澳洲嘅Sunday Telegrapgh Magazine,時至今日Sexting已經好普遍.Sexting嘅內容未必需要好露骨,特別適合怕尷尬嘅人.Sexting可以向對方暗示,令人期待,心情得以配合.不過,係send相或者影片之前都要好好保護自己嘅私隱,避免影到容易分辨自己身份嘅部份(例如完整樣貌或者屋企環境)😨,亦要同伴侶協議好關於將內容分享/公開俾其他人嘅細節,並達成共識(例如不論任何時候都唔可以公開或者係某特定情況下可以分享俾某啲人)🆗.
另外,可以同伴侶一齊睇一啲情色嘅影片或者電影🍿.係睇嘅期間可以同伴侶一齊講下片段中嘅人所做嘅行為,一方面能夠透過情色嘅對話互相調戲,互相引起性慾,令心情同埋身體都可以準備進入前戲.另一方面,成個環境同氣氛都已經係暗示咗前戲嘅來臨令到自己同伴侶都可以有所準備同期待.仲可以更加了解大家對性嘅期望同喜好添!
最後,除咗影片動畫之外,仲可以一齊閱讀情色嘅故事或文章.唔係每個人都喜歡視覺上嘅刺激,有時透過文字令到自己幻想當中嘅情況,或者問下對方覺得下一步會發生咩事,都一樣可以刺激到性興奮,幫助進入前戲.


text:
醫學美容近年都流行減肥機,一班富貴名媛,名模,美魔女,IG天菜男神唔止V面緊緻,仲冇肚腩!點解?因為做機減肥!冷凍溶脂,高能量射頻溶脂,高聚焦超聲波HIFU減肥,日本流行空穴爆脂等等,靚仔靚女爭住做!市面上有幾部機非常之流行,包括「SWISS REJU熱光溶脂」,或者已經一段時間嘅「CoolSculpting 冷凍溶脂」等,今次教大家點分.
新一代高能量減肥,定點溶脂技術,已經取代早年低端美容中心冇乜效嘅人手搣脂.
減肥,係終生努力!好多事業上好成功嘅專業人士,公司高層,貴婦闊太,權力政治人物,富二代,可能係人生各個方面都好美滿,但係偏偏減肥就永遠都係一個解唔開嘅難題!亦都因為咁樣,佢哋好多時候唔知道點樣去分辨市面上唔同醫學美容減肥機,因為唔識得後續嘅步驟,雖然部機有用,但係因為自己唔配合,參加完treatment仍唔覺有乜效果.
根據美國統計,美國人花費喺減肥療程,減肥食品與及做gym嘅消費,已經超越成個美國嘅反恐行動支出!
做機減肥,係一個幾十億產業!
好多親戚朋友成日都會問我,有關於醫學美容中心做機減肥,「減肥機」有冇用嘅問題.
簡單答案:「有用.」
但係,邊部最有用?原理係點?今日就會同大家一一解釋,邊部減肥機最有效?減肥機價錢係點樣?減肥機技術層面係點,佢個能量有幾大,儀器間廠本身係咪信得過等等.
如果要我簡單咁話俾你知個答案,可以話市面上大部份醫學美容中心,高端美容院嘅HIFU,射頻,冷凍溶脂減肥機其實都有用,但就一定要自己配合,某些生活習慣,先至可以令到效果更顯著,配合某啲生活習慣,你投資出去嘅時間與及消費會有最快同最大回報.
(位於中環,瑞士年輕管理中心Swiss Reju已經搶先提供單次減肥定點修身優惠,$688可以即時參加韓星最愛無創定位修身!
(韓國醫學美容權威機構,上市公司GTG Wellness生產嘅「ABAS SR全能綠精靈」,用高頻高周波溶解脂肪,無痛,快速,定點修身;呢部機喺韓國醫美甚至娛樂圈非常之受歡迎,技術層面上亦都覺得可行.Photo Credit: GTG wellness,香港儀器場地提供:SWISS REJU)
(熱光溶脂係近年富貴名媛,名模圏大愛嘅減肥醫學美容儀器,無痛減肥快!狠!準!3個能量頭主要針對大小不同肥胖部位,不斷融化脂肪,排走脂肪,淍亡脂肪)
做機減肥,減肥機原理
市面上大部份有用嘅醫學美容減肥機儀器,其實都係將脂肪分解成「脂肪酸」同「糖分」,令到頑固脂肪分解,釋放到血液裏面,然後隨着新陳代謝慢慢排出體內.
要講減肥,首先要了解脂肪分布.一般人嘅脂肪總共分為三層,即係三個部份: 橙皮脂肪,皮下脂肪,內臟脂肪.
橙皮脂肪點解咁令人討厭?因為橙皮脂肪係一種特殊嘅脂肪,佢係冇辦法變成能量嘅來源,亦都無辦法透過減少進食或運動去減!
簡單來講,就係好難減!
基本上你唔做醫學美容機,又或者專用嘅儀器,係減唔到.
就算你自己點樣做運動都好,你嘅身體都唔能夠減到呢一個類型嘅橙皮脂肪.
醫生同埋醫學界發現,超過八成人士身上都有呢一類型非常之討厭嘅橙皮脂肪,即使身形纖瘦嘅人,都會有呢類問題.
好彩嘅係,醫生已經發現,呢一類型排列得非常之緊密嘅脂肪細胞,有一個辦法去分解,就係用空穴,揉搓嘅方法,呢個方法,可以將頑固嘅橙皮脂肪及起,而且打散囤積嘅脂肪.亦都係以前日本大熱嘅醫學美容儀器「空穴爆脂」嘅原始概念.當然現在技術大幅改善,通常已經會結合幾種不同更大功能,達到最佳瘦身效果.
邊個特殊嘅儀器,可以有助燃燒橙皮脂肪,經過兩至三次嘅重點調整之後,同一個部位嘅脂肪就會開始燃燒,脂肪,就會慢慢變成油膩脂肪酸同糖分,釋放血液裏面.
新一代有效高端嘅醫學美容減肥儀器(減肥機/做機減肥專用儀器)通常會包含三個部份:
Step 1 高能量射頻 / 高能量聚焦超聲波 / 激光 / 冷凍溶脂 (令到脂肪細胞液體化,或令到脂肪凋亡)
Step 2 吸啜脂肪功能 (有破壞脂肪結構,通淋巴,排出毒素作用)
Step 3 光動力PDT (令到減肥後鬆弛皮膚比較緊致)
要作為一部高端嘅醫學美容減肥機,呢三樣基本上全部都要!
市面上有啲技術含量低依「家用減肥機」,都會有以上一種或多種嘅功能.但係由於功率太細,無論係民間聚焦,吸啜能力,定係光動力都太弱,遠遠唔及專業醫學美容診所嘅強力儀器,基本上性價比係好低,家用減肥機只係噱頭,同埋做極減唔到嘅煩惱,唔值得大家考慮.
真正專業高周波或射頻,會令肌肉葡萄糖減少,同時亦都令到肌肉自行作出運動,令到身體嘅皮下脂肪,廢物排出,肌肉還得到保持.
去開高端美容院,醫學美容中心做機減肥嘅人,都會發現自己年紀越大,基礎代謝就越低,好容易積聚脂肪!減肥機個好處,就係透過儀器燃燒自己難以減去嘅脂肪,即是運動量一樣,都會見到效果.
當然,其中一個減肥機,做機減肥嘅好處,就係你會發現你自己再去做additional運動嘅時候,燃燒脂肪,整體速度同效率高左好多!就慢慢變成易瘦體質!
市面上做機減肥,醫學美容減肥機選擇眾多,而家就逐一同大家介紹唔同嘅原理,與及專家推薦程度.
做機減肥:高周波減肥
大家去到醫學美容中心,美容院嘅時候,都有機會比人哋建議過參加高周波減肥.
高周波減肥真係受歡迎到爆!英文全名,叫做Thermal Lipolysis.無論名媛最愛名牌嘅高端Venus Freeze,ABAS SR定大陸低端山寨cheap cheap仿冒機高周波,都有好大市場!
無論係瑞士,韓國,美國等等醫學美容比較發達嘅地方,射頻溶脂,用醫學高能量射頻去減除身體多餘脂肪,令到脂肪迅速溶解,排出體內,定點修身,做機減肥,都係常見,亦都係技術上最獲得認可與及安全程度較高嘅方法之一.
射頻減肥以醫學上理論,技術上可行.亦都係咁多種醫學美容做機減肥嘅方法之中,比較有悠長嘅歷史同埋根據.
RF射頻溶脂基本上係黃金定律,減肥機,無論係走高貴路線嘅醫學美容中心,定係一啲小型美容苑,都一定會有射頻.當然,新出嘅儀器,大廠出嘅儀器,亦都貴好多,安全性與及穩定性亦都得到大大嘅提高.
RF射頻減肥醫學美容機裏面,有幾部特別值得留意,第一就係來自韓國,由當地上市醫學美容集團GTG Wellness打造嘅儀器,ABAS SR全能綠精靈.
呢部機係市面上性價比最高嘅醫學美容高階射頻減肥專業儀器之一,安全性高,而且好快見效.呢部機只需要做幾次,效果好過其他普通出邊機做10幾次!
達人一出手,便知有沒有!市面上有好多減肥儀器都有效,射頻減肥價錢亦都可以好高,呢部機嘅好處,就係可以媲美百萬超高端儀器,但係價錢就比市面上嘅大型醫學美容射頻減肥合理,一般中產階層消費者都可以用!
減肥效果,相信大家都好想知道.當然,如果一啲大型嘅醫學美容儀器,多數都經過反覆嘅驗證,並唔係好似普通舊式美容中心求其攞把軟尺度下度下咁樣,通常經過電腦運算及MRI.經過精密運算,都發覺減肥效果顯著.
美國研究發現,RF方式嘅射頻高周波減肥,完成整個療程後,大約會最少有2cm - 4 cm改善.大家千祈唔好睇小呢幾cm,如果你要自己運動,冇儀器幫助之下自己嘗試減,真係跑到坐輪椅都減唔到!尤其是年紀大稍為大啲嘅人.
另外一部,值得大家留意,就係醫學級Venus Freeze.呢一部儀器啦美國比較出名,香港一啲好貴嘅醫學美容中心都有,但係價錢就真係非常之勁,依家效果雖然良好,但係而家新一代嘅美容儀器已經做到相似效果.價錢平一截.
建議度:5/5 (5最高)
做機減肥:激光減肥
激光都可以減肥?
冇錯,而家醫學美容專家發現,原來激光都有溶解脂肪嘅效果!英文學名,叫做Photobiomodulation Therapy.
呢個,亦都係近期人氣鼎盛,Le Shape熱光雷神嘅背後原理.
(GTG wellness 熱光雷神)
呢部機價錢非常之昂貴,有幾貴?仲貴過一架Benz !
呢部儀器減肥嘅方案其實好簡單,就係用高能量1065mm 激光,令到細胞之間嘅脂肪,釋放出來,釋放到組織細胞之間嘅空隙.
專業醫學美容儀器,會釋放出42樓47度嘅能量,破壞皮下脂肪細胞,減少內臟脂肪.
專家發現,用呢種方法去減肥,最好,就係同時加上運動!點解呢?因為用得運動嘅時候,可以迅速幫助排走液體脂肪.將廢物排出體內.
實在係學術理論上,呢個方法其實幾可行,但呢個方法比較少響香港普及的原因,最主要係因為價錢問題,因為呢一部機實在太貴,每一次療程講緊接近一萬蚊一次!所以,多數都係啲闊太,達官貴人,富二代先有機會用呢部機.
做機減肥:冷凍溶脂
冷凍溶脂其實已經出現好一段時間,其實早係好多年前,已經得到美國FDA認可,因為可以減少肚腩,大脾之間嘅肥胖.實際執行上,亦都被發現對於小規模嘅肥胖範圍例如雙下巴都有一定作用.
冷凍溶脂其中一個要注意嘅地方,就係對於身體嘅影響,當然有啲人係比較鬼妹仔性格,覺得冇乜所謂,但係如果比較傳統,或者覺得自己身體都係相信中國五行,中醫調理身體嘅方法,太過凍嘅治療方法,就會造成宮寒,對子宮有影響.


text:
虛心學習
身邊有好多朋友,佢地的世界觀,時事觀,常識,通識都非常狹窄,除了番工之外就係玩同食,對於週遭發生的事莫不關心. 曾經有朋友問我點解我可以好似好識野咁,其實實在我都係半桶水,不過我都幾中意睇下新聞,了解下世界大事,了解下經濟新聞,慢慢從呢D野不斷吸收同學習,慢慢你就會發現呢個世界好多時D野係千絲萬縷,然後你就會有你自己的眼光,有你自己的獨立思考,呢種能力係等同於財富,係一種像學識一样,無人可以攞走你的本錢,所以我朋友問我點解識咁多野,叫我教下佢,我只可以同佢講叫佢每日睇下報紙,睇下新聞,不過我諗好大機會都係多鳩魚,睇怕到電視播新聞時,一係就係轉台,一係就係痾屎/尿時間. 又曾經有好幾個人叫我教佢地投資,其實老實講,如果投資係指股票的,我就輸到仆街,真係獻醜不如藏拙.但講買樓的,我其實一般都好少同人講太多,因為買樓的投資好多時都會同人的本性有出入,始終問得我買樓的人,99%都係上車客,自不然佢地心中已經有自己的既定模式,到我去講我如何買樓時,佢地一定會覺得係痴撚線,到最後又會話我係投資,佢地係上車,大家睇的野唔同,開始果時就討教,埋尾就好大機會覺得唔岩洗,講埋都係晒時間. 唯一一個成功的例子,係一個我多年的中學同學,呢條肥仔勝在佢自我意識唔強,比較容易接受他人的思維,故此當佢話想買樓時,我輕輕推佢一把就將佢成為業主.還記得當日我同佢講,買樓好簡單,你先搞清楚你係買黎自住定投資,如果係投資,所有乜鳩坐向樓層都係廢話,我建議佢你最好唔好去睇樓,總之價錢平就最緊要.我話你信得跟我買,就要信我呢D痴線的行徑,而且只係信我一個.因為我買樓經驗多,我知點解令經紀最易做野,你如果問其他人,佢地的意見一定又多又亂又唔等洗,一時人地又話坐向,一時又話地點,一時又話西邪,一時又話黑廁,一時又話廳大房細,一時又話廳細房大,搵到岩果間,又話個價貴,搵到平果間,又話不如睇定D,總之有無數咁多無standard的指標去講買定唔買,係我眼中都係廢話. 作為一個投資者,眼入面應該只有$,無任何其他指標.$可以分為: 1. Potential可賺的升幅 2. 租金回報 3. 成本 你計得掂上面就OK,其他野唔太重要,總之你唔好買咩凶宅,山卡拉,或者一樓,其餘稍為係大小小的屋苑,到最後都只係回報回報同埋回報.因此,我幫佢搵左個盤,無樓睇,直接簽約,216萬入,而家唔到三個月就250-260萬左右,佢諗番轉


text:
「愛你」
愛一個人唔一定係五月二十號先至講我愛你嘅,因為其實每日都應該係五月二十號!就正如母親節呀,父親節呀,情人節呀,其實日日都可以係,只不過啲人諗一啲嘢出嚟變成另一個賺錢嘅嘅機會.依家潮流係興將啲嘢簡化或者數字化!雖然唔係啲乜嘢新嘢,因為有網絡開始就已經有啲網絡語言,只不過有時嚟啲語言由網上搬到我哋日常生活入面啫!
「唔愛」
今日又係五月二十號!今日個個都係到講我愛你,但係點解五二零就等於我愛你,其實答案好多人都知!因為五二零嘅國語係有少少似我愛你.不過當然廣東話就唔同啦,事關五二零如果用廣東話講就會變成唔要你.個意思完全相反!講到尾,係我愛你定係唔要你,五二零都只不過係一個日子,何必咁認真呢?只不過係俾多一個藉口大家去同另一半表達愛意啫!
「嘥氣」
真係認真就輸了,就連一個網絡衍生出嚟嘅日子都會變成中港矛盾?其實五二零係由台灣開始,如果因為五二零代表我愛你嘅意思係因為國語嘅諧音,咁好多數字密碼都因為係國語諧音而衍生出嚟,唔通又關中港關係嘅事?所以大家係唔係應該放鬆啲先呢?如果係咁既話大家以後就連一三一四都唔應該用.點都好啦,希望大家珍惜眼前人,活在當下!都只不過係一個數字,一個日子啫!
Also published on Medium.


text:
連續幾日落雨濕濕,加上潮濕天氣,容易滋生蟲蟲,費清牆壁上面成日都有一點點黑色嘅蟲仔,又有飛嚟飛去嘅蚊滋,雖然就唔會咬人,但真係好困擾唔知點算.早兩日終於頂唔順,走咗去問專家意見,原來簡單幾個步驟就可以有效趕走佢哋.
觀林蟲害嘅滅蟲專家Henry話,牆上面黑色或者透透地明嘅蟲仔原來叫「書蚤」,係一種食霉菌嘅蟲嚟,一般都係因為太潮濕而「吽」出嚟.而細細隻有翼曉飛嘅就叫「衣蛾」,秋冬喺衣櫃角落,床腳位產卵,一轉濕就走晒出嚟飛生到成屋都係.Henry話對付書蚤最忌用殺蟲水,因為如果殺得唔乾淨反而會令成哋有抗藥性,隔兩日繁殖返爆得仲勁;所以應該用乾布抹走(撳死)佢哋,再用一啲除霉劑洗淨牆面.衣蛾呢都係要見一隻殺一隻,要根治就要靠植物精油好似苦楝油咁,滴一兩滴喺櫃入面,令佢哋唔會走入去產卵.但要留意精油可能味道太大唔係人人鍾意.佢又話仲有兩種蟲都係香港春天常見,就係穀牛同介殼蟲.穀牛大家都知係米度走出嚟,最緊要呢就係啲米唔好擺咁耐.但介殼蟲就濕滯啲,多數喺茶葉或者靈芝冬菇度生出嚟,得1mm咁細隻,一爆就爆一堆.Henry話發現介殼蟲第一件事就係掉晒啲源頭物(靈芝!!),千祈唔好嫌浪費,因為啲蟲雖然爬得好慢,但轉個頭就會生到成屋都係;萬一搞唔掂,就記得搵滅蟲公司幫手.
資料來源:蘋果日報


text:
話說身邊都有唔少單身男/女性朋友,以前我成日都鼓勵佢哋去speed dating 試下,因為我覺得乜都唔做係唔會突然從天而降一個男人/女人俾你,不過通常我都俾佢哋串返轉頭話:「唓!你自己都無去過啦!」
話說回復單身之後我就打算追上熱潮,裝返個交友app 玩下,最初揀咗某個app,用風景相已經好多人add 我,我心諗點解大家咁得閒,明明係返工時間,後嚟我轉咗真人相,啲人double triple 咁上,無啦啦一個平凡人都勁多人狗衝,唔怪得咁多人玩啦,然後傾幾句你就會知
諗返起以前我連行山都要男朋友扶,少少石路山路就覺得自己會企唔穩,真係有啲誇張,雖然我平衡力不嬲差,不過後來分咗手跟朋友去露營,先發覺原來自己一個揹住啲裝備,唔使人扶其實都一樣行到,就算真係跌親,至多咪起返身,又唔會死嘅.
「在家靠父母,出外靠朋友」,好彩身邊有好多好朋友,所以分手之後我無自閉喺屋企發霉(雖然有時都會喺屋企打機睇片),反而同朋友周圍去玩,自己亦報咗啲課程去進修,有好多新嘗試.話晒都唔係第一次失戀,今次有經驗,知道咩應該做咩唔應該做,以前會同朋去公園隊酒,日日以淚洗面,又成日話要搵返個ex,而家?唔搞呢啲嘢喇,仲細咩?
Mike 有一個宗旨,就係無論幾夜,幾遠都一定會送我返屋企,拍拖幾年嚟只係有一次無送,對女性朋友嚟講,呢個可以話係一個奇蹟,因為而家好少男人會堅持每次都送女友返屋企,大佬搭車唔使錢咩,如果住得遠,一來一回仲嘥好多時間,而且出完街通常都夜,攰到死,唔係仲要我送你掛?而對於男性朋友嚟講,呢條友簡直係做壞規矩,寵壞港女,令其他巴打難做.
我梗係唔識先比錢嚟學,識就唔使嚟搵你啦,每個人資質都唔同,可惜有啲人淨係鍾意教叻人,因為佢哋一學就識,然後就會覺得自己教得好好,真係去到邊都要畀人拎嚟比較,人比人,比死人,加上我又真係成日織錯,搞到好錯敗,佢又無教我錯咗可以點做,話我現階段都唔識睇,淨係話織晒呢舊冷先好返去上第三堂.
同阿Mike比,其實我真係好懶,懶到有時太夜太攰係會唔想沖涼洗頭,你知啦頭髮長要吹好耐先乾,吹唔乾就上床瞓會入風,第二日實頭痛,所以有時我會選擇第二日出街前先洗,我以為咁樣已經好過份,但原來有日傾開計先知我有幾個同事都係隔1-2日先洗頭,最勁嗰個係一星期先洗一次,淨係扎起啲頭髮就算,好得人驚.
人大咗,識嘅人都多咗,圈子擴闊咗,除咗小學,中學同大學同學,你仲會有一堆舊同事,或者係一堆朋友嘅朋友,一齊玩嘅時候會好開心,但講到傾心事,通常都係搵返「閨蜜」.話說我其中一個「閨蜜」叫阿花,有次成大班朋友出嚟食飯,其中一個朋友事前whatsapp問我知唔知阿花已經買咗機票,幾日後就會飛去澳洲working holiday,Holy!咁大件事佢竟然完全無同我講過,我乜都唔知,然後成餐飯我都一直等佢講,但結果都係無,走嗰陣我終於忍唔住問佢.
超超超超大伏係蟹鉗串($30/4粒),男友阿Mike一睇到串嘢個樣已經話覺得好假,但係因為我見個KOL話呢個蟹鉗值得一戰,係真蟹肉食到有海水鮮味,所以堅持買,結果係一舊粉,衰過平時食嘅蟹柳,其實我有畀錢,點解可以畀舊粉我食,仲要成三十蚊.第二伏係芋圓鮮草凍($20),啲芋圓死實實一啲都唔好食,鮮草凍好稀又唔夠凍.
啱啱出嚟做嘢,會好守規矩,唔敢遲到,而家?遲到少少唔使死嘅,我OT你都無補水畀我啦腦細.
話說小妹都量咗一排地(裸辭咗),開始有少少淆底,不斷支出但無收入其實係一件好得人驚嘅事,就算我哩埋喺屋企做宅女,唔買嘢唔食好西,都仲要睇中醫同物理治療,唔係都唔知幾時先可以搵返嘢做.我知長命功夫長命做,但係睇住男友呀Mike日日做到夜深我就大食懶咁喺屋企度hea真係好過意唔去,跟住咁啱就有人問我會唔會做全職作家/KOL.
「快啲同我出去拎炒飯!唔係一陣畀人拎晒!」姑婆說.「唔使㗎,我哋畫紙仔,想食咩就叫咩啦.」我說,你知啦放題係行責任制㗎嘛,邊個拎邊個要食晒.「叫你幫下手都推嚟推去!無鬼用!淨係坐喺度等食!」姑婆說.
我有個好朋友叫Crystal,佢一向好善解人意,份人細心又識照顧人,入得廚房出得廳堂,唔會夜蒲係個乖乖女,我以前成日都講笑話邊個娶咗佢就發達,可惜自從佢拍咗拖之後就染上咗公主病,180度轉變,要個個就晒佢,小小事就發脾氣,搞到大家都敬而遠之.舉個簡單例子就係佢永遠都唔肯諗食咩,話就話無所謂,但係你話食燒肉佢就話熱氣,食齋又話太清淡,食中菜又嫌遠
姣腦細但對同事黑面嘅Bibi終於畀人炒咗,於是最近又嚟咗另一個90後Vivi,佢個人好cheerful,成日笑,問題係佢會無啦啦對住你「嘻嘻」咁笑,有時真係唔知畀咩反應佢好.雖然佢已經做咗幾年嘢,但係唔知點解所有新人唔應該犯嘅錯都犯晒,例如第一日就問同事咩職銜,做咗幾耐,住邊度,查家宅咁款,好多同事都唔應佢,作為一個新入職嘅人,無人理真係好慘,所以我唯有理下佢,反正我都就走,同佢吹下水都無妨嘅.
喺香港打工,要遇到好腦細真係好難,男腦細同女腦細,暫時我覺得男嘅比較好(他雖然都有遇過衰),唔知關唔關異性相吸事,男腦細對女下屬嘅要求真係無咁高,唔會雞蛋裡挑骨頭,做錯事都好,鬧兩句就算,唔會咁記仇(對男下屬就句句粗口),亦唔會因為你嘅衣著,用咩手袋,香水而針對你,身為女人,係好明白女人真係好容易得罪,所以對女腦細講嘢要特別小心.


text:
「人類」
人類其實係好自私!當然或者你同我都唔覺,事關大家都會覺得所有嘢都係理所當然.只不過我哋每一日嘅日常生活都係取自地球嘅資源,而且有啲資源係會有用完嘅一日.雖然現今科技發達,但係好多生物都面臨絕種!原因係因為我哋人類不斷令到好多野生動物無辦法正常生活.而當大家認為嗰啲動物威脅自己嘅時候就選擇去奪取佢哋嘅生命!其實佢哋做錯咗啲乜呢?
「自私」
近日全球藝術家都畫咗一幅母象!點解?事緣係上一個月有一隻野生嘅母象,由於棲息地環境變得極度惡劣,而且無辦法搵到足夠嘅食物,因此就去到人類嘅村莊附近搵嘢食.只不過人類就為佢準備咗一份禮物,一個菠蘿.一個收埋咗炸藥嘅菠蘿!而爆炸帶嚟嘅痛楚令佢無法忍受,最终母象跑到去河水嘅中央,等自己嘅口同鼻浸入河水,一直郁都唔郁,就咁企咗係嗰度.但係最終佢都係不幸咁離世!
「剝奪」
你會問點解會有人咁殘忍去對代一隻大笨象?而最令人憤怒嘅係經過解剖之後發現佢肚入面懷有胎兒!點解人類要趕盡殺絕?點解人類唔明白其實係我哋剝奪動物嘅生命?如果生態唔平衡嘅話,好多嘢都會失常.就好似北極熊咁,因為全球暖化所以無浮冰去覓食.而全球嘅蜜蜂數量亦都急速減少,而問題係會影響人類嘅食物鏈!所以大家係唔係都要諗下點樣可以保護我哋嘅環境呢?


text:
立法會有名你叫「垃圾會」,成事不足,敗事有餘就梗嘅喇,但咪睇班政棍平時黨同伐異,狗咬狗骨,好似不共戴天咁,講到攞着數爭福利咯喎,即刻無分左中右同一鼻孔出氣,不知幾咁團結!
呢嗱,立法會尋日開會檢討議員工作開支償還款額水平,唔少議員都認為助理薪酬過低,有人為超級區議會議員助理抱不平,話佢哋工作量大過地區直選同功能界別議員助理,但人工低一截並唔公平;有人埋怨議員辦事處租金增加,惟有減少助理薪酬.班政客呻嚟呻去,弦外之音無非都係政府津貼唔夠,請唔到高質素,幫得到手嘅助理啫.
議員助理待遇合唔合理係一回事,但班政客扮晒「良心僱主」咁款,其實只不過係慷納稅人之慨.你知喇,政客最叻假公濟私,津貼愈多,盞愈多機會大肆揮霍嘅啫,好似之前增加資訊科技開支津貼咁,有人唔潮唔買,唔貴唔買,甚至誇張到同一品牌手提電腦都要買幾部,總而言之,無良政客食得唔好嘥,有着數舔到盡,唔會同你客氣,就算政府肯增加津貼,啲錢最終係咪落到助理口袋,真係冇人話得埋.
好嘞,既然班政客一個二個義正詞嚴,講到自己好緊張議事質素,好關心班o靚嘅福祉,大可以自己扲荷包分畀啲o靚,尊貴議員薪高糧準,未計各式津貼同任滿酬金,每個月淨上(逗)九皮幾嘢,同低薪助理貧富差距咁大,分少少畀助理都好應該;特別係嗰班反對派政客,咁多年收埋收埋咁多黑金,直頭肥過肥仔水,手指頭漏啲出嚟益吓班細嘅都好啩!
不過話又講番轉頭,立法會班無良政客廢到無倫,請幾勁嘅助理返嚟,一樣無補於事.好似有啲人自己做咗唔見得光嘅嘢,連「毀屍滅迹」抹走指紋都唔識,搞到當場斷正,連佢黨內老前輩都忍唔住教精佢,出貓最緊要小心啲唔好畀老師見到.對住呢挺極品,助理想幫都無從幫起啦.
又好似有個議員咁,又話有內地最高學府博士學位,又話係大學講師,以為有料到喇,點知原來又係廢柴一名,淨係識玩倒插國旗一類小學雞嘢,仲要口出狂言鬧公眾「白癡」,過河拆橋,食碗面反碗底,連做人都有問題.至於其他喺議事堂睇AV,會周公兼「三點不露」嘅政棍,全部不務正業,沒有最差,只有更差,除非助理做埋佢哋份工,否則都係嘥氣,問題係既然助理可以做埋佢哋嗰份,市民使乜出錢養懶蛇呢?
一句到尾,阿斗議員扶不起,助理點叻亦枉然,對住呢班廢柴政棍,諸葛亮再世都冇符!


text: 熱門關鍵詞: cnc辦公設備辦公設備辦公設備辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司,辦公設備手辦模型,深圳市拓維辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司公司,辦公設備手辦模型,深圳市拓維辦公設備辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司,辦公設備手辦模型,深圳市拓維辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司公司公司,辦公設備手辦模型,深圳市拓維辦公設備辦公設備辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司,辦公設備手辦模型,深圳市拓維辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司公司,辦公設備手辦模型,深圳市拓維辦公設備辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司,辦公設備手辦模型,深圳市拓維辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司公司公司公司哪家好 怎樣測合金辦公設備辦公設備辦公設備辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司,辦公設備手辦模型,深圳市拓維辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司公司,辦公設備手辦模型,深圳市拓維辦公設備辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司,辦公設備手辦模型,深圳市拓維辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司公司公司,辦公設備手辦模型,深圳市拓維辦公設備辦公設備辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司,辦公設備手辦模型,深圳市拓維辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司公司,辦公設備手辦模型,深圳市拓維辦公設備辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司,辦公設備手辦模型,深圳市拓維辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司公司公司公司流動 手板按照不同的功能可分 制作辦公設備辦公設備辦公設備辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司,辦公設備手辦模型,深圳市拓維辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司公司,辦公設備手辦模型,深圳市拓維辦公設備辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司,辦公設備手辦模型,深圳市拓維辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司公司公司,辦公設備手辦模型,深圳市拓維辦公設備辦公設備辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司,辦公設備手辦模型,深圳市拓維辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司公司,辦公設備手辦模型,深圳市拓維辦公設備辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司,辦公設備手辦模型,深圳市拓維辦公設備辦公設備手板模型,辦公設備手辦模型,深圳市拓維手板模型公司,辦公設備手辦模型,深圳市拓維辦公設備手板模型,辦公設備手辦模型,深圳市拓維手板模型公司公司公司公司公司需要注意哪 ...


text:
一年一度嘅台北國際禮品暨文具展喺今年19/4盛大舉行,為期四日嘅活動除咗招攬好多廠商之外,現場仲有攤位開放專業知識有獎問答,呢個由外貿協會承辦嘅展覽製造出好多商機,亦都令每年採購公司禮物嘅人有個好平台!
目錄
展區規劃
由展覽命名就知,主打文具同禮物,其中又分成印刷暨包裝設計,品牌授權,科技瘋潮,戶外風格,創意設計,文創新秀,文具暨辦公用品,一般禮品一共八個展區,延續先前經驗,喺今年第78屆有更多嘅新創業人市參加,從現場開放好多手作課程睇到,禮物世界唔再喺傳統行業,它結合著創意及工藝,將送禮嘅心意發揮到最極致.
畀參展人嘅建議
如果你喺第一次參加禮品展嘅話,你可以發現果日有好多琳瑯滿目嘅攤位,令你唔知點行.喺展期嘅前兩日,現場嘅廠商大多數都喺用B2B(business-to-business)嘅經營模式,如果你喺抱著shopping同朝聖嘅心態,建議你可以展覽嘅後兩日去.而你喺屬於一開始就有目標,想要找尋合適嘅合作廠商製作公司嘅訂製禮物,咁建議喺當日一入會場就先向服務台攞地圖,了解展覽路線同規劃好位置之後,先從預算同項目著手,價錢從低到高喺廣發贈品,活動禮物,公司禮物,特殊節日禮物及VIP禮物等等分別,就算喺訂製禮物例如卡套當日都會有唔同廠商display啲成品畀你參考,唔同選擇畀身為採購或者行銷嘅你,唔洗再為咗送咩而煩啦.
踏入國際從禮品展開始
有住多年經驗嘅國際禮品暨文具展,喺公司品牌想要提升知名度嘅好平台,唔單止有國內廠商參展,亦都有嚟自日本,尼泊爾,不丹,瓜地馬拉等等國家業者共襄盛舉,而參展人亦都嚟自唔同國家,所以每年嘅禮品展都會招攬到好多廠商,借由呢個盛大嘅聚會踏入國際.
透過參展嘅你可以發現,台灣原創越嚟越多元化,睇得出唔同產品入面有好多巧思同創意,想要親自了解盛況嘅市民,歡迎參加2018台北國際禮品暨文具展,展期為期四日,集比亦都會出現,提供畀大家最完整嘅禮物相關資訊哦!


text:
短短一個星期內,有4至5個人問我好唔好買匯豐?
「今日個市又升返喇,而家追遲唔遲呢?」
我估佢哋同一時間已經問咗好多人,即係好想買好想買,但又要搵個人喺言語同精神上鼓勵.
我對股市完全冇研究,淨係有少少印象之前恆生指數28000幾點(如記錯請見諒),早排有日loop fb見到一堆post愁雲慘霧,啱啱check下,而家就係23000幾點,跟住就陸續收到電話同WhatsApp問我買唔買匯豐好?
以前做記者最多誘惑,前面係馬經版,左手邊係財經版,每日都有好多number彈過嚟,除咗股票number,仲有一場8號,5場3號,尾場2號,附加一啲:馬房畀料,馬主今晚入場,信就買少少……但係我發現一個現象~~~好多人都係贏少少嗰陣大大聲,輸鑊金嗰陣唔出聲.
我成日都覺得,如果有人搵到包賺錢嘅formula,其實係唔會想同人分享,我就未見過李嘉誠開班教人做生意喇.
愈係成功嘅人,愈鍾意靜靜地贏.
有位舊同事個阿媽因為日日睇財經分析員推介,結果搞到成手蟹貨,佢有次嬲嬲地同阿媽講:「真正嘅股神得鬼閒教你買股票咩,喺屋企匿埋賺錢好過啦!」
記得有一年歐洲國家盃爆大冷,由希臘最終奪得冠軍,其實我係捷克球迷,當時有普波斯基,尼維特,貝加,路斯基……一句講晒,呢隊捷克係黃金一代,四強鬥希臘時被捧為大熱,我同細佬去咗一間24小時營業,江湖傳聞有精液炒飯嗰間茶餐廳睇波,隔離枱有個師奶同侍應講,自己買咗3000蚊捷克上盤.
「射啦!射啦!做咩唔射呀?」師奶聲如洪鐘,但其實嗰個moment,捷克隊連半場個中圈都未越過,喺自己後半場喎,點射呀?你老公射完,佢都未射啦!當時我已經意識到捷克今次仆街了,果然不出所料,愛隊四強爆冷被淘汰.
最近身邊幾個人都問我買唔買匯豐,唔知點解,我又聞到當年希臘爆冷捧盃嗰浸味.
其實買股票最好就係錢多到唔等住用,否則買少少而自己個心態又承受唔到高低起伏,好容易會出現一種情況---為咗執個菠蘿包而畀車撞L死.
我真係冇買開股票,而我呢3個朋友亦冇買股票嘅習慣,賺錢有好多方法,財不入急門,投資同投機係兩樣好唔同嘅事,當你接觸一樣唔擅長嘅嘢,要諗下自己賺錢有幾辛苦,要量力而為.
可能我講嘢好mean,不過出發點係為大家好,希望喺呢個非常時期,每個人嘅身體同埋荷包都可以安然無恙,全身而退,唔好為咗執個菠蘿包畀架幾噸重嘅大貨車撞死.


text:
2012年3月5日
今天是驚蟄
昨天星期日,又係hea 吓hea吓,下午再瞓多三粒鐘,又係乜鬼都冇做過,十一點前就瞓著咗.
今日全日,仍然烏眉恰睡.好明顯,驚蟄同我無關.
我今日會記住返居企早啲抖架喇,大家不要把我上心.若果你哋去銅鑼灣鵝頸橋底附近開 party,記住玩得開心啲喇,不用掛念!
關連舊文:
驚蟄狂想
驚蟄之後
17 則留言:
哈哈,黎打個曾小人喇,哩度好熱鬧呀!回覆刪除
去年 2011年3月7日 兄台寫了篇回覆刪除
驚蟄狂想
昨晚瞓瞓吓覺,忽然俾窗外傳來嘅雨聲嘈醒,我伸個頭出嚟,一睇,噢!果然係一場好大嘅春雨,我個心霎時間好盪漾,皆因我思慕咗好耐嘅春意,終於俾我感覺到佢個 feel 喇,我忍唔住,細細聲叫咗出嚟:春天呀春天,我等咗你好耐喇!
忽然咁有春意,又瞓唔著,有乜好做呢?
結果,我思考咗做人嘅道理,思考在新嘅一年有乜嘢要反省,思考埋有乜嘢要認罪悔改添!
今年唔同嗮!
唔知一次收費多少?回覆刪除
laulong:回覆刪除
你去咗銅鑼灣開P?
Space 兄:回覆刪除
今年驚俾人打嘛,唔敢出街:(
卡臣:回覆刪除
俾人打冇錢收個播!
你唔提起都唔記得今天是打小人日.回覆刪除
(怪唔知得你隔了二天無出故事續集啦~~)
我懷疑舊歷呢一日查實係咪某d 未能令以便忘怀既日子...回覆刪除
难怪小明今天不敢出来,怕被打?嘎嘎嘎~~~回覆刪除
打小人呢個習俗真係好得意,係鼓吹黑心架喎,好少有回覆刪除
DeepC:回覆刪除
唉!個結局我仲未寫呀:(
C.M.:回覆刪除
咁都俾你估到!
係,我以前係傷害過好多人嘅感情!
嘿嘿:回覆刪除
對!小明特別不敢去銅鑼灣!
naruto:回覆刪除
咁你有冇去打小人呀?
熱血艾德:回覆刪除
乜你唔知昨晚好多人去dup人咩?


text:
某日下晝返到屋企,Eric哥哥就發現一份由市政(council)派發嘅通告單張,寫住「micro-asphalt surface treatment」,即刻就意識到進出屋企嗰條馬路將會進行維修工程啦!除咗講吓個過程係點之外,都想提大家少少注意事項,將來如果喺各位屋企附近council需要維修馬路嘅時候,可以準備得好啲.
工程進行時間
通常於每年嘅2月至11月進行,喺住戶收到單張之後嘅3個工作天內開始工程,除咗收到通告之外,你都會喺附近嘅公共設施當眼位置(如街燈,大樹,欄杆等)見到綁住幾個膠牌告示,提大家預計工程完成日期.
星期一至日都有機會,時間由上晝7點至下晝6點.視乎工程嘅規模同埋天氣影響,有時都需要分開幾日先完成到.
馬路維修過程
由於工程其中一日喺星期六進行,所以宅在家中嘅Eric哥哥都有八卦下望咗一陣.簡單講就係倒啲瀝青鋪返靚仔條馬路啦,不過由於依家比較興用水瀝青,所以就相對無以前舊式油質瀝青咁大味.過程中都有重型工程車會駛入嚟條街倒瀝青,然後隔一陣就會見到一班「職安真漢子」好有默契咁拎工具人手掃靚個表面,呢個過程會重覆幾次直到個馬路表面固定好靚仔哂.完成工程後隔1至2日就會有市政府工作人員再返嚟檢視下.
工程期間注意事項
1.關好門窗及避免晾衫出屋外
雖然水瀝青比舊式瀝青無咁大味,但工程期間難免都係聞到啲唔太清新嘅氣味,對氣味比較敏感嘅朋友都係關好門窗唔好晾衫出去好啲.
2.泊好私家車
由於工程期間係唔准住戶嘅車輛出入及唔俾泊街,記得預先泊好自己架車,視乎情況收返架車入自己車房,或者當日非揸車不可嘅話就要預早泊定去屋企附近嘅合法泊車位置.
3.更改送貨/派件日期
如果網上買咗嘢或者訂咗groceries之後安排咗送貨日期喺工程期間,可以嘅話記得改期送貨呀,因為工程進行中車輛唔俾駛入嚟,送遞員拎住你盒重嘢揸唔到車入嚟真係企喺度⋯⋯
4.睇實小朋友同寵物
工程期間有大型車輛及重型機器運作,記得睇實小朋友同貓仔狗仔唔好俾佢哋獨自出去,免生意外.
5.等路面乾哂先好行出去/揸車
倒完瀝青之後其實大概30分鐘左右就會初步固定,不過天氣溫暖嘅話啲瀝青係硬得比較慢,出入施工位置要留意鞋底有無黏到瀝青,唔係踩咗啲瀝青入屋就GG⋯⋯
另外,亦見到有出面街外嘅車唔理告示,喺工程人員take lunch break嗰陣照駛入嚟,搞到有車軚痕,睇住班職安真漢子食完lunch返嚟見到啲車痕之後表情都講哂粗口咁,覺得超慘,好彩佢哋都非常敬業樂業,再鋪過再掃過整靚仔哂先收工,仲執拾好哂附近位置,好抵讚好專業!
完成工程後,有機會嘅話不妨同班職安真漢子打聲招呼讚下佢哋多謝佢哋,等佢哋知道有人欣賞佢哋嘅工作!


text:
如果問未來最矚目嘅流動通訊科技係乜,十居其九都會答5G同埋物聯網(IoT),華為創辦人任正非月初接受英國《金融時報》訪問,都話美國佬搞完佢哋嘅5G後,下一個戰場就係物聯網,就知呢兩樣嘢幾咁受全世界重視. 不過物聯網有個好大嘅問題,就係物聯網嘅概念係將所有本來上唔到網嘅死物,都搞到佢哋可以駁晒上網,以前就算只得電腦同埋手機可以上網,要搞網絡保安已經唔容易,而家仲所有嘢都上晒網,黑客要入侵更加易而反掌. 舉個簡單例子,之前聽行家講過,有個中小企客俾黑客入侵,check晒全公司網絡都搵唔到個漏洞,最後結果發現原來佢門鎖係連住物聯網,但係因為要識別員工資料,所以又連咗上公司個數據庫,就係咁出事……試想像一下如果公司有幾樣嘢都用緊物聯網,情況會幾失控. 歐洲一間認證機構digital.security就諗到條橋,幫出品物聯網設備嘅公司做認証,只要產品出廠前俾佢哋做25至30個測試,確保產品無論連接其他物件,互通訊息嘅協定,連接嘅伺服器,以及產品內置嘅應用程式,都唔會有保安漏洞,而成個過程會聘請獨立資訊保安專家嚟評估,通過測試就會喺產品貼上IQS(IoT Qualified as Secured)嘅標誌,為期兩年,兩年後要再拎返嚟重新測試先可以續牌,過程都好嚴格,以後要添置物聯網產品時,就記得睇下有冇IQS標誌先好買!
Browsing: digitalsecurity
2022 - wepro180 All Rights Reserved.


text:
我哋好榮幸今次可以同喺新北市永和區嘅永平高中合作,製作屬於佢哋舉辦嘅學務處活動文宣品,令同學仔喺每個活動,比賽,甚至係貴賓參訪有獎問答時,除咗可以踴躍參與之外仲可以收到又實用又有紀念性嘅school gifts.喺揀要製作咩禮物時,由於萬字夾書籤嘅概念比較貼近學生平時會用到嘅用品.所以喺聯絡嘅過程之中就拍板決定製作訂造萬字夾.
手繪嘅感動與其意義嘅存喺
喺交涉同聯絡時,比較特別嘅係喺設計呢一方面完全係由學生嚟做討論同畫圖稿,過程之中更加經過幾次嘅調整同轉檔.成品所呈現嘅公仔造型就係學生對於自己高中時期嘅印象刻劃,咁特別嘅體驗,唔單止可以令同學仔多咗個值得紀念嘅回憶,亦相信未來嘅某一日,可以令大家再見到呢份有唔同意義嘅school gifts時,會懷念起做學生幸福而且純真嘅時光~
唔令你忽略佢嘅存在
訂造萬字夾「最大」嘅特色就係,佢嘅大細會顛覆你對萬字夾嘅想像!就好似下圖,佢嘅高度係一般萬字夾嘅四倍,仲係兩個萬字夾嘅寬度.咁嘅設計理念講求嘅係「襟用」,「唔易折斷」同埋最重要嘅「造型性」!呢個亦係集比最大嘅驕傲,翻轉大家對一般文具用品嘅印象,製作出冇可能嘅可能性訂造商品!
除咗收納文件資料同埋睇書時作為書籤標記之外,佢四肢發達,但頭腦唔簡單嘅外型可以將比較細嘅紙片強硬咁鎮壓住,就好似五指山壓住孫悟空咁令紙聞風不動並且乖乖瞓好!加埋Q版造型配上高級紫棠色鐵線繞成嘅萬字夾形狀,就算唔用都可以巧妙咁成為同學仔書枱上最得意嘅擺飾品!集比係訂造禮贈品嘅專家,喺同客戶嘅合作之下經常不遺餘力咁提供最靚最實用嘅訂造商品,亦誠心希望每一位客戶收到商品時都可以帶住愉快幸福嘅心情咁用佢.


text:
今時今日連出個街可能都要打針,真係多得個政苦唔少,咁如果困足屋企冇嘢做,除咗玩手指之外,有上網嘅你又點可以唔考慮下訂閱是但一個OTT嚟解悶呢,今次同大家比較下香港幾比較多人用嘅煲劇/煲戲嘅OTT平台.(OTT即係Over The Top,即係透過互聯網提供嘅影音平台)
目錄
- 六大煲劇/煲戲平台簡介
- Netflix: 香港應該最多人識
- Viu: 成日畀人嗌錯名
- Disney +: Marvel迷訂一個月應該夠睇晒
- HMVOD: 少有平台有愛情動作片選擇
- NowE: 香港得呢度睇到HBOGO
- ViuTV: 劇集綜藝免費任煲
- 總結
六大煲劇/煲戲平台簡介
Netflix: 香港應該最多人識喺度煲劇
講起最多人用嘅OTT,相信香港最多人識同畀錢訂閱嘅就係Netflix.早幾個月爆紅嘅《Squid Game魷魚遊戲》,《Too Hot to Handle 慾罷不能》,或者早幾年嘅《Kingdom 李屍朝鮮》,《全裸監督》,《Sex Education 性愛自修室》全部都係Netflix獨佔內容,而且佢哋一直喺獨佔內容出力.另外,佢哋亦都有買到好多唔同種類嘅內容,包括新舊嘅電影,電視劇,綜藝節目,兒童內容,紀錄片等等,內容嘅量絕對可以滿足到大部份用家.
秘技:只要大家用VPN連去其他地區,就可以睇到其他地區先有嘅內容,間接增加可以睇到嘅內容數量.大家可以用大兄台嘅連結訂閱Surfshark VPN,$466就可以用到26個月,平均1個月月費唔洗$18.
Viu: 成日畀人嗌錯名
無論網民同藝人都成日叫錯ViuTV做Viu,其實「Viu」應該係黃色Logo,比起藍色Logo嘅ViuTV更早成立,最主要係煲韓劇同日本動畫,而且基本上係免費任睇.Viu嘅賣點係佢哋所有內容都提供中文字幕,而且新集數比起翻版網更新得更快,如果Viu有得睇,冇可能去睇翻版.
韓劇迷除咗可以睇到最新嘅《Ghost Doctor》,《讀取惡心的人們》,仲有好多已完結/經典韓劇,有啲仲有廣東話配音.動畫迷亦都唔可以錯過Viu,因為《無職轉生》,《鬼滅之刃》呢啲人氣動畫都睇到,而且每一季都有幾套新番動畫睇.最近佢哋仲買咗幾個人氣極高嘅韓國綜藝,好似劉在石嘅《玩甚麼好呢》,國民綜藝《2天1夜》,姜虎東嘅《認識的哥哥》.
Viu其中一個比較失敗嘅位係如果想喺電視睇,佢個電視App只係支援Samsung/LG電視機,Apple TV,好多Android TV都睇唔到,雖然網上面有網民改咗個App,但係穩定度低亦唔一定成功睇到.
秘技:Viu App除咗香港用到之外,其實連VPN去泰國,菲律賓,新加坡,都可以睇到佢哋嘅內容,鍾意韓劇/韓綜嘅朋友一定要留意下,因為佢哋比起香港有更多節目!大家可以用大兄台嘅連結訂閱Surfshark VPN,$466就可以用到26個月,平均1個月月費唔洗$18.
Disney +: Marvel迷訂一個月應該夠睇晒
香港最新嘅OTT就係Disney+,賣點當然係佢旗下嘅各大經典內容:Marvel,PIXAR,Star Wars,National Geography等等.就好似《Loki》,《Hawkeye》呢啲Marvel超級英雄獨立電視劇相信都係好多英雄迷課金原因之一,不過Disney+呢個平台普遍評價都麻麻地,喺唔同地區都出現過連線問題,App入面有唔同嘅Bugs,新增內容太少等等.
Disney+係咁多個OTT平台入面支援最多設備嘅,由唔同嘅電視品牌,電腦瀏覽器,手機之外,連Play Station同Xbox都可以睇到,PS5冇Game玩可以用嚟睇Disney+囉.
HMVOD: 少有平台有愛情動作片選擇
HMVOD嘅內容主要係電影,另外亦都有買到唔少電視劇同兒童內容,以電影為例,蜘蛛俠系列由Toby版,Garfield版都有齊,再加頭2集Tom版,而上年嘅大片《Dune 沙丘瀚戰》,《失靈腦朋友》都有得睇.
呢個平台最有趣係佢有一系列日本愛情動作片,數量好似都唔少.
比起其他平台,HMVOD除咗月費之外,部份比較新嘅內容就需要用點數嚟收睇,月費計劃每個月會送60點,之後有最新嘅內容想睇就可能要再入錢買點數喇.
NowE: 香港得呢度睇到HBOGO
可能香港嘅網民認識NowE係當年《Game of Thrones 權力遊戲》最後一季,又有可能係睇英超西甲嘅波友,或者係因為上年東京奧運.講番NowE嘅賣點就係睇到HBO GO,所以好經典嘅《哈利波特》,DC系列作品同最新嘅《Peace Maker 和平使者》,外國評價好高嘅《Euphoria 毒癮女孩》等,電影亦都有好多新片,好似《Dune 沙丘瀚戰》,《The Suicide Squad 自殺特攻》都有.
以NowE嘅Plan嚟睇,係最複雜同混亂嘅,佢哋最新由Edan@Mirror代言嘅「連環娛樂組合」就月費$78,可以睇到HBO GO, Now 爆谷, MOViE MOViE PLAY, Viu同ViuTV提供嘅內容;又有一個「娛樂組合」,月費由$78-$88,可以睇到Now TV幾個收費劇集台 (劇集台,華劇台,Express劇集等),Now Sports Prime,Now Sports 1台等.如果淨係鍾意睇戲同劇嘅,建議就訖閱番有HBO GO嘅計劃,因為HBO GO都係其中一個獨佔內容品質最好之一嘅.
ViuTV: 劇集綜藝免費任煲
唔想錯過同其他朋友,同事嘅話題,最好就緊貼住ViuTV嘅節目喇,無論係之前完咗嘅《全民造星IV》,聽日就會播完嘅《膠戰S2》,定係而家仲播緊嘅《IT狗》,全部都係可以網上面免費睇番,部份上架較耐嘅集數需要登入ViuTV會員先睇到.
總結
當YouTube都已經冇片可以滿足唔到你,其實都建議大家訂閱一個OTT,冇嘢做就可以隨時開嚟望下有咩新節目睇,收費嘅可以考慮Netflix/NowE,免費嘅就可以考慮下Viu/ViuTV.翻版網記得盡量避免睇啦,如果正版網有得睇,真係冇理由要去翻版網睇.
最後分享番之前寫過嘅一篇VPN文章:如何選擇適合自己的VPN?


text:
除咗盲品Blind Tasting,平時酒聚仲可以有咩主題玩法?
垂直品飲 Vertical Tasting
Vertical tasting 意思係指一次過試同一個酒莊,但唔同年份嘅酒.哩個品嚐方法重點在於感受同一個酒莊係不同年份嘅差異,可以感受到該區每年天氣同釀酒Style嘅變化.
就此同大家分享個都市傳說;女爵古堡 Pichon Lalande 嘅酒除非係一啲特別弱年,否則品質都係以穩定著稱.但係2005年哩個普遍被認為係世紀靚年嘅年份,酒莊女主人May Elaine Lencquesaing 嘅老公過身… 其中有酒友話試過vertical,05真係明顯比其他年做得弱,唔知係咪同哩個噩耗有關…. 如果大家有機會都不妨垂直咁試下,睇下哩個傳說真唔真~
橫向品飲(又稱橫向品飲)Horizontal Tasting
Horizontal Tasting 係指試同一個年份,同一個產區,但不同酒莊嘅酒.用哩種方式試酒就可以睇到係相似嘅Terror下,唔同酒莊嘅Style甚至「功架」.如果弱年都造得比同區酒莊出色,實力自然高下立見~
有人話沒有對比,就沒有傷害,唔知你地又會唔會用哩兩種方法試酒呢~


text:
「數據」
近排越嚟越多人會慢慢開始利用數據去訂立商業目標.但係往往所謂嘅目標就冇一個明確嘅計算方法,甚至用錯數據去量度目標.好多時要理解數據係點樣產生,同時點樣翻譯數據給你嘅訊息.而要善用數據,首先要知道佢點樣可以解決商業問題.一般數據係會分為兩種,一種基本上係無用嘅事實,只會反映現狀,另一種就係深層數據,嚟種數據先知係有用嘅數據.
「標準」
好多時我哋遇見嘅公司都有嚟個問題,就係無一把用嚟量度自己表現嘅呎,而大部分都只會問自己同競爭對手嘅表現.但係其他公司點會開放自己嘅數據俾你呀?數據係現今每間公司最寶貴嘅資產,而且如果善用自己公司數據唔單止幫到自己業務,有時仲可以開發新嘅市場同產品.大部份香港嘅公司仲係停留係表面數據,而與此同時冇一個標準嘅框架去衡量內部嘅表現.
「管理」
事實上十間十間公司都未必知道點樣利用數據嚟拓展業務.最大問題一般都係資源同管理嘅問題,而要有效利用數據就需要有系統性去處理同分析.而管理亦都係要分開兩部份,第一係要從商業角度去訂立制度,以便採取適當嘅策略.第二部分嘅係技術層面,要利用技術嚟加快分析嘅速度,而達致最大嘅經濟效益.所以除咗要有足夠嘅數據之外,管理係成敗嘅另一關鍵!


text:
講d方向之前,大家一定要清楚知道因為你只會寫一份personal statement,所以你果5個choices of subject都應該係差唔多嘅.即係你唔可以報2間學校讀soc sci然後另外3間讀醫咁~
咁講番啲possible嘅方向啦!
1. 興趣
其實興趣喺呢d時候都應該行先.你諗吓,你去英國d大學到讀3年書,如果你係讀緊一科你唔鐘意甚至係討厭嘅科目,你唔會覺得好浪費時間同金錢咩?所以,你應該諗清楚自己鐘意d咩,唔好太受身邊嘅人/社會影響你嘅決定.當你知道自己嘅興趣喺邊,就可以上網search番提供相關課程嘅院校啦.
2. Course content
雖然你可能知道自己嘅興趣喺邊,但都需要縮窄範圍嘅.好似我咁,我鐘意地理,但我更鐘意嘅係人文地理,所以我揀院校嘅時候都會留意番佢地d course係focus喺邊個area咁~
3. 排名
去外國讀書係一個長遠投資,你都唔想求其去間野雞大學讀完書,然後番香港真係「乞食」架.所以,你都應該睇吓你間院校嘅排名.排名應該睇兩種:(1) 果間大學喺你學讀果科嘅全球排名, (2) 果間大學喺全球嘅overall排名.雖然兩樣都應該睇,但個人覺得(1)重要d.舉個例,Sciences Po係法國好出名讀politics嘅大學,佢喺(1)嘅排名好高,但(2)就好一般,但就代表佢唔好?通常喺(2)排名高嘅都係一d有提供science subjects嘅學校,因為果d會出產比較多諾貝爾得獎主,論文數量等等(呢d係排名嘅時候會考慮嘅因素).所以(2)當係一個參考就ok. 另外,如果你睇(1)嘅時候,發現喺幾個source (e.g. QS, TIMES higher education, Guardian...)佢個排名都低過香港嘅大學,我覺得就應該斟酌一下啦.如果你話英國升學係backup嘅話,就可以照擺入去你嘅choice到嘅.
4. Reputation
講完排名,我覺得大家都需要留意一下院校嘅喺香港嘅reputation. 我諗大部分人喺英國讀完書都會番黎香港工作,所以我地都需要考慮吓我地嘅院校喺香港僱主間嘅認受性.其實呢樣野比較難知,建議大家可以問吓番緊工嘅屋企人,叫佢地問番做果行嘅人~
5. Others
如果你考慮完咁多樣因素之後,都仲struggle緊邊間可能會好d,放入自己嘅choice到,我建議大家去student room到睇吓d人嘅comments哈哈,佢地有好多posts係關於xx學校 VS xx學校咁,不妨參考參考~


text:
Miss教你點護膚逆齡@reenex膠原自生: 試做reenex價錢效果大公開
- Constance
- |
- 2020-08-20 10:46:25
- |
- 796
- |
- 瘦身美容
Morning everyone!今次想寫返個去完美容院reenex 試做膠原自生嘅報告俾大家過目下.之前一直都有上網留意reenex膠原自生價錢同效果,見好多大對於係reenex 試做同膠原自生價錢都想知多啲,於是就寫返個呢報告俾大家!
想講返去reenex HK試做膠原自生嘅原因先.身邊好多朋友都好羨慕我做Miss,學校假期又多又長,新年暑假聖誕節閒閒地放都2-3星期,可以去邊旅行都得,唔去旅行留係屋企休息下又得.(唉~疫情打亂晒我所有planning *&$@*^!…)
其實做老師嘅,真係有苦自己知!平時我要改薄,備課,出卷改卷,帶班帶活動,仲要補課做輔導,由朝8做到晚6,仲未計帶埋屋企做嗰啲.夜咗訓,第二日都係要6點幾起身,少啲堅持都唔得..
講真,我年紀唔細,有時做野捱夜或者出街夜訓,唔夠休息,搞到個樣殘得好快:皮膚有時搽咩都唔吸收,毛孔大都不突止,眼紋法令紋仲出晒黎.做老師返工又唔可以化得太厚妝,想遮都遮唔住,唯有諗其他方法搞搞佢.
我諗做女仔大家對護膚都一定有啲心得,等我都share下我嘅心得~希望幫到大家.首先,充足睡眠同定時運動係最好既護膚方法,但如果因為職業或者其他因素做唔到,你可以學下我,戒下口,例如戒紅肉(牛,羊等),多肉少菜少炸物,每日起碼飲1L水,同埋戒凍飲!
另外,不論你膚質如何,每日都要必搽防曬,就算喺屋企,或者素顏出街都要搽!
我雖然唔夠訓,但維持咗呢個生活習慣三個月,皮膚係靚咗,毛孔都收細咗,望落去都精神啲,但係…最顯老嘅細紋始終靠skincare都係解決唔到(特別係眼紋法,令紋!)因為細紋成因係皮膚膠原蛋白一直流失,真係無護膚品或者supplement可以有效咁補充流失嘅膠原.最後我發現,自己膠原係要靠自己生!
所以,我就去咗reenex膠原自生試做佢地個皇牌膠原自生Facial~重點係新客去reenex試做價錢全免.
上網見到好多人share過去reenex試做效果同膠原自生價錢,所以我心底都大概知道reenex價錢係點,知道reenex facial可以幫我皮膚膠原自生,有膠原就可以解決我啲細紋問題!!
我今次係reenex試做嘅係皇牌膠原自生療程,試做reenex價錢真係一蚊都唔駛,而且係做晒全面!喺reenex試做之前,會有美容師了解下你有咩皮膚問題,再幫你分析皮膚狀態同問題成因,同講解一下reenex膠原自生效果可以做到點解決皮膚問題~原來reenex膠原自生可以解決三大問題:皮膚缺水,毛孔粗大同細紋!我未試做都想問定reenex價錢(好心急!)美容師就笑住話試做完睇埋效果好唔好先再傾啦.
成個升級版reenex膠原自生療程,會先做reenex hydrafacial:係用真空導管吸走哂皮膚表面啲黑頭粉刺同污糟野,之後導入今期最新升級嘅精華,美容師話滲透力勁過之前,可以更有效製造一個抗氧化同乾淨嘅環境,令到膠原BB可以增加3倍咁多!
之後做埋另一個膠原自生facial:極緻冷凍光學膠原自生療程,佢係利用專利激光,幫我深入500微米膠原層,叫醒返啲膠原媽媽,自己keep住生好多膠原BB,我識得生源源不絕嘅膠原BB,咁可以補充返流失嘅膠原啦.
好多人可以會問,做一次就有效果?如果想皮膚keep住好,當然就唔可以懶啦!而我係reenex試做一次之後都真係即時見到效果,你會見到啲細紋淡咗,掂落塊面feel到有返彈性,呢啲效果真係做facial先做到!
見到reenex效果咁好真係好心動~本身去reenex試做係價錢全免,好抵!之後美容師知我係做老師,就提我可以用55折優惠join reenex膠原自生價錢差唔多平一半咁多!如果你同我一樣係做老師,千其唔可以錯過呢個機會!聽美容師講除左教師之外,好似仲有指定職業都有reenex價錢優惠!
我就提議大家可以去reenex試做先,試下膠原自生效果好唔好,之後先再同美容師了解reenex膠原自生價錢都未遲!有興趣可以係呢度登記免費reenex試做:https://bit.ly/reenexHydraFacial_Free


text:
「拉人」
唔知幾多市民有留意嚟單新聞,但係拉錯人仲要係一名智障人士就真係離晒大普!嚟單案件係關於上過月係美林邨一個放狗嘅伯伯被殺死嘅事件,而警方早前高調拉咗一名男子,懷疑佢同嚟單誤殺案有關.警方係5月2日晚上拘捕嚟位男子,並押佢返寓所搜證.到5月4日晚上公佈會控告事主誤殺,安排於翌日提堂,不過到5月5日凌晨,卻突然安排事主保釋外出,到5月7日撤銷控罪.
「離譜」
之前有報道指警方因都未能聯絡佢入住嘅院舍職員,直至5月4日先攞到閉路電視片段證實佢有不在場證據.不過聖公會福利協會指院舍係5月2日及3日都有人當值,而根據聖公會福利協會嘅聲明指出警方已經係5月3日到宿舍調查,而員工亦有提供日常運作和閉路電視紀錄.咁即係警方其實一早已經取得呢位男子嘅不在場證據,但係仍然安排事主提堂.有冇攪錯呀?
「致歉」
搞咁大單嘢,又拉又鎖,點知原來係拉錯人!如果係對事情表示遺憾,咁就唔應該係「致歉」而係「道歉」啦!仲有點解要咁鬼鼠係夜晚先走嚟出新聞稿呢?想淡化事件?雖然話今次警方係「禿鷹」上任之後第一次「致歉」,但係可唔可以俾啲「誠意」呢?疑點利益歸於被告,都未肯定就控告事主誤殺,今次又再一次證明香港嘅警隊嘅質素有幾咁差勁.


text:
您現在的位置是:首頁 > 高中畢業證 > 貴州省高中畢業證貴州省高中畢業證
貴州省高中畢業證樣本/圖片
2016-01-01 22:53:38貴州省高中畢業證人已圍觀
簡介 高中畢業證補辦網提供貴州省高中畢業證圖片,樣本,檔案,英文翻譯,復印件,高中學歷證明,高中生畢業生登記表,高中畢業證證書編號查詢,高中畢業證丟失補辦等相關
高中畢業證補辦網提供貴州省高中畢業證圖片,樣本,檔案,英文翻譯,復印件,高中學歷證明,高中生畢業生登記表,高中畢業證證書編號查詢,高中畢業證丟失補辦等相關業務!
2006年貴州省福泉市高中畢業證范本
貴州省清鎮市高中畢業證樣本
貴州省遵義縣高中畢業證圖片
貴州省畢節高中畢業證
貴州省教育廳高中畢業證
貴州省甕安縣高中畢業證
貴州省98年高中畢業證樣本
2011貴州省安順高中畢業證
貴州省89年高中畢業證圖片
2014年貴州省高中畢業證圖片
貴州省2004年高中畢業證樣本
貴州省1990年高中畢業證
貴州省2009年高中畢業證樣本
貴州省金沙縣高中畢業證
貴州省凱里高中畢業證
貴州省2008高中畢業證樣本
貴州省貞豐縣二中高中畢業證樣本
2002年貴州省高中畢業證樣本
貴州省2006年高中畢業證樣本
貴州省盤縣高中畢業證樣本
貴州省正安縣高中畢業證
貴州省石阡縣高中畢業證
貴州省普通高中畢業證證書編號
高中畢業證書上學籍編號是10位數,全國高中證學籍編號位數都一樣.
要求:每位學生的學籍號共10位數應填滿,不能省略.
第一位表示畢業屆數,第二,三位表示地,州,市代碼,第四位表示各縣,特區,區代碼,第五,六位為學校代碼,最后四位為學生序號.如2009屆市一中第一個學生學籍號為:9601010001.
貴陽市高中畢業證樣本及學校名單:
貴陽市民族中學,清鎮市第一中學,貴陽市第十四中學,貴陽市第三實驗中學,貴陽市第一中學,貴陽市第九中學,貴州省實驗中學,貴陽市第二中學,貴陽市第六中學,貴陽市第八中學,貴州師范大學附屬中學,貴陽市清華中學,烏當中學,貴陽市白云區第二中學,貴陽市第十二中學,開陽縣第一中學,開陽縣第三中學,息烽縣第一中學,貴州省修文中學,貴州教育學院實驗中學,貴陽市白云興農中學,貴陽市第二十五中學,貴陽市第十六中學,貴陽市第三十九中學,貴陽市第十中學,貴陽市第五中學,貴陽市第三十七中學,貴陽中天北京四中貴陽市第十一中學,貴州大學附屬中學,貴陽市青巖貴璜中學,貴陽市花溪區第五中學,貴陽市花溪區第二中學,貴陽市花溪第六中學,貴陽市白云區第六中學,貴陽市育強中學,貴陽市英語實驗學校,貴陽市第三十八中學,開陽縣第四中學,開陽縣楠木渡鎮中學,開陽縣第六中學,息烽縣烏江復旦學校,修文縣扎佐中學,修文華驛中學,貴陽市景陽中學,修文縣六桶中學.
六盤水市高中畢業證樣本及學校名單:
六盤水市第一中學,六盤水市第三中學,六盤水市第一實驗中學,盤縣第一中學,盤縣第二中學,盤縣華夏中學,六枝特區第一中學,六盤水市第二中學,六盤水市第四中學,六盤水市第二實驗中學,六盤水市水鋼高中六盤水市水鋼第二高中六盤水市紅巖中學,六盤水煤機廠子弟學校,水城縣第一中學,盤縣第三中學,盤縣第四中學,盤縣第五中學,盤縣第六中學,六盤水市盤江高中.
遵義市高中畢業證樣本及學校名單:
遵義市第五中學,遵義市匯川區高坪中學,遵義航天高級中學,遵義市第一高級中學,遵義市第二中學,遵義市第四中學,遵義清華中學,赤水市第一中學,仁懷市第一中學,仁懷市第四中學,仁懷市酒都高級中學,遵義縣第一中學,遵義縣第二中學,遵義縣第三中學,遵義縣鴨溪中學,遵義縣團溪中學,桐梓縣第一中學,桐梓縣第二中學,綏陽中學,正安縣第一中學,正安縣第二中學,道真中學,務川中學,鳳岡縣第一中學,鳳岡縣第二中學,湄潭求是高級中學,湄潭縣湄江中學,湄潭中學,余慶中學,余慶縣白泥中學,習水縣第一中學,習水縣第三中學,習水縣第五中學,遵義市第三中學,遵義市第十五中學,遵義市第十七中學,遵義市易才中學,遵義市第十三中學,遵義市第八中學,遵義市貴龍中學,遵義市天義學校,遵義西點中學,遵義縣第四中學,遵義縣第七中學,桐梓縣私立世棟高級中學,桐梓縣第三中學,桐梓縣復興中學,綏陽縣旺草中學,綏陽縣儒溪中學,正安縣第六中學,務川民族中學,余慶縣敖溪中學,習水縣第二中學,習水縣樹人學校,習水縣玉淮中學,赤水市第三中學,赤水市第八中學,仁懷市第三中學,仁懷市育英實驗學校,仁懷市私立文化學校.
安順市高中畢業證樣本及學校名單:
安順市第一高級中學,安順市第二高級中學,安順市第三中學,安順市民族中學,安順學院附屬中學,平壩縣集圣中學,普定縣第一中學,關嶺民族高級中學,鎮寧民族中學,紫云民族中學,安順行知高級中學,安順市西秀區舊州中學,安順市西秀區安大學校,平壩縣第一中學,平壩縣紅湖學校,普定縣熾章中學.
畢節市高中畢業證樣本及學校名單:
畢節市第一中學,畢節市第二中學,畢節地區民族中學,畢節地區實驗高級中學,畢節蘭苑中學,大方縣第一中學,大方縣第三中學,黔西縣第一中學,黔西縣水西中學,黔西縣云志中學,金沙縣第一中學,織金縣第一中學,織金縣第二中學,織金縣第三中學,織金縣第五中學,納雍縣第一中學,納雍雍安育才高級中學,威寧民族中學,威寧縣第三中學,威寧縣第四中學,赫章縣第一中學,赫章縣第二中學,赫章縣英才中學,畢節市第六中學,畢節市海子街中學,畢節市楊家灣中學,畢節市朱昌中學,大方縣第二中學,大方縣百納民族中學,大方縣利民中學,大方縣云貴中學,黔西縣第二中學,金沙縣第二中學,金沙縣安底中學,金沙縣第五中學,織金縣第四中學,織金縣第八中學,納雍縣第二中學,納雍縣陽長中學,納雍縣維新中學,赫章縣民族中學,赫章縣野馬川中學,赫章縣華興學校,赫章縣財神中學.
銅仁市高中畢業證樣本及學校名單:
銅仁市第一中學,銅仁市第二中學,銅仁地區民族中學,玉屏民族中學,石阡中學,石阡民族中學,思南中學,思南民族中學,思南縣塘頭中學,思南縣許家壩中學,印江縣民族中學,德江縣第一中學,德江縣第二中學,沿河民族中學,松桃民族中學,印江民族中學,貴州省江口中學,江口縣民族中學,德江縣民族中學,德江縣煎茶中學,德江縣玉龍中學,沿河縣第二中學,沿河縣官舟中學,松桃縣第二中學,松桃縣盤信民族中學,松桃縣孟溪中學,銅仁榮昌中學,萬山特區民族中學.
黔東南苗族侗族自治州高中畢業證樣本及學校名單:
凱里市第一中學,凱里市第三中學,黔東南州民族高級中學,黔東南州振華民族中學,黃平民族中學,三穗縣民族高級中學,岑鞏中學,天柱民族中學,天柱縣第二中學,錦屏中學,劍河民族中學,黎平縣第一民族中學,黎平縣第三中學,榕江縣第一中學,雷山民族高級中學,丹寨民族高級中學,臺江民族中學,鎮遠中學,麻江中學,凱里學院附屬中學,黃平縣舊州中學,施秉縣第一中學,鎮遠文德民族中學,岑鞏縣思瑞高級中學,天柱縣第三中學,錦屏縣民族中學,劍河華信高級中學,榕江縣實驗高級中學,從江縣第一民族中學,麻江縣第二中學.
黔南布依族苗族自治州高中畢業證樣本及學校名單:
都勻市第一中學,都勻市第二中學,都勻市第三中學,貴州省福泉中學,福泉市第三中學,福泉市第四中學,荔波民族中學,貴定縣第一中學,甕安中學,甕安縣第二中學,獨山縣民族中學,平塘民族中學,羅甸民族中學,長順縣民族中學,龍里中學,惠水民族中學,三都縣民族中學,都勻市民族中學,貴定縣第二中學,甕安縣草塘中學,甕安縣珠藏中學,甕安縣第三中學,獨山縣第二中學,羅甸縣邊陽中學,惠水縣第二中學.
黔西南布依族苗族自治州高中畢業證樣本及學校名單:
興義市第一中學,興義市第五中學,興義市第八中學,頂效經濟開發區中學,興義市神奇中學,興義中學,興義市賽文中學,興仁縣第一中學,普安縣第一中學,晴隆縣民族中學,貞豐中學,望謨縣民族中學,冊亨縣民族中學,安龍縣第一中學,興義天賦中學,興義市天都中學.
Tags:普通高中畢業證圖片
很贊哦! ()
上一篇:返回列表
下一篇:貴州省普通高中畢業證證書編號


text:
要講“貼地港姐”相信大家都可以諗到系2016年度嘅香港小姐冠軍馮盈盈咗,不過唔睇下佢咁“接地氣”,佢系一個學霸氣港姐.日前佢就出席參加咗《apm放榜前一晚》嘅活動,佢就嘢話當時最終5科考獲4星,一科更加系5星好成績.
佢就話:“放榜前一晚同同學唱K唱通宵,唔停唱同‘星星’有關嘅歌,希望考試可以得到仲星星,不過我大學讀營養學,但都冇做到呢行,有時讀書知識同做野未必有關,人生有好多可能性.”
咁講到馮盈盈,1994年生嘅佢其實入讀營養學系因為細佬患腎炎,病情傷時凈系食青菜同白水煮肉,枕住唔可以出街食飯.細佬從小要嚴格控制飲食,所以馮盈盈自小都覺得健康飲食對自己同屋企人都好重要,所以就立志入讀應該學系,注冊成為營養師,協助細佬同屋企人嘅打理飲食習慣.
直2016年,馮盈盈但參加咗香港小姐嘅競選,自參選以嚟,馮盈盈就一直畀傳媒同公眾視為大熱門,最后都不負眾望一路殺進總決賽,更加一舉奪得咗冠軍嘅寶座,第二年喺馬來西亞參加2017國際中小姐競選都獲得咗季軍嘅好成績.
連隨進入TVB更獲得公司力捧嘅佢,除咗呢,客串《溏心風暴3》嘅Pancy之外,首部正式參演嘅劇集《果欄中的江湖大嫂》就已經系擔任第三女主重要角色陳玉敏(小狼女).雖然演技都等下青澀,但飾演其哥嘅黃嘉樂過生嘅一幕,眼淚噴涌而出,大獲觀眾好評.
(文章最下面有馮盈盈师妹暗示被OUT)
對于師妹喺港姐首輪面試就畀人篩嘅時候,馮盈盈就話:“首先,我睇過我哋真系識嘅,系社交平臺嘅好友,如果佢真系落選,我會短訊安慰佢.其實我自己都勵志故仔!我個樣都可以選到冠軍,都算養返屋呀!”
Like MisshkNews Facebook!不出门也能知天下事~


text:
做護士係好多人由細到大嘅志願,因此 Nursing 係唔少同學想報讀嘅科目,而香港只有 4 間大專院校提供護理學課程,究竟 CUHK,OU,POLYU 同 HKU Nursing
有乜分別?咩人先適合讀 Nursing? 做護士辛唔辛苦?AfterSchool
幫你一文睇清各院校 Nursing 收分,以及 Nursing 課程特色!
Credit: Unsplash
港大護理學課程為期 5 年,學科包含 44 個課程
(6 個共同核心課程,26 個核心課程,7 個實踐課程,1 個生命啓進學習課程,3 個語言課程同 1 個自選課程),護理學系學生一定要完成 1400 小時嘅臨床實習
先可以畢業,想詳細參閲課程内容,可以按此
了解.完成所有課程要求嘅 HKU Nursing 嘅畢業生就合資格向香港護士管理局註冊成為註冊護士
.
理大護理學係全港第一個護理學學士課程,歷史最悠久
,院校亦會為學生提供實習經驗,課程内容可按此
了解. POLYU Nursing 課程受香港護士管理局認可,畢業生都係合資格申請成為註冊護士
,當中唔少都受聘於醫管局,政府部門同其他非政府組織.
以下科目喺計算入學分數時會佔高啲比重:
CUHK Nursing 係全港排名第一嘅大學護理學課程
,喺全球大學嘅排名亦非常唔錯.中大護理學嘅課程内容全面,涵蓋基礎護理知識至較複雜嘅健康問題,旨於培訓學生成爲受香港護士管理局認可嘅註冊護士.中大護理嘅學生要修讀 4 個醫學院基礎課程嘅學科
,同埋課程中包含嘅 40 個主修學科
.詳情可按此
參閲.
同學其中一科選修科以生物,化學,組合科學,綜合科學或物理會被優先考慮.
公大護理學課程為期 5 年,課程内容根據香港護士管理局嘅要求而設計,得到專業認可.校園内新建嘅臨床護理教學中心應用高度先進嘅計算機技術,提供一個無風險嘅臨床模擬學習環境,協助公大護理學嘅學生掌握從基礎到高級嘅全面護理技能.
以下科目喺計算入學分數時會佔高啲比重 ( x1.2):
Credit: Unsplash
Nursing 課程集合課本内容同實際操作.學生需要背好多專業知識,醫學名詞,同埋身體結構,並要識將背好嘅知識活用到臨床實習.除咗護理技巧,護理學仲包含基本藥理學,護理倫理及法律同埋行為及社會科學等課題,同學要有心理準備唔係淨係學理科知識㗎!讀 Nursing 嘅同學要溫習嘅内容較多,筆記頁數都多過人,所以同學真係要認真讀書,犧牲少少玩樂時間啦!
護士主要工作包括照顧病人,向病人提供預防疾病嘅建議,提供藥物並監測病人嘅反應,教導病人同家屬處理傷口同埋講解藥物嘅使用方法,協助醫生診治病人,操作醫療設施,保存同整理醫療記錄等.當然仲有超時工作,各種厭惡性工作同承受病人嘅指指點點等非常辛苦嘅部分啦!
讀 Nursing 首先要夠勤力,先可以應付龐大嘅課業量同各種考試.畢業後,做護士要日以繼夜地工作,唔單只要應付病人同家屬嘅各種要求,仲要處理好多血淋淋嘅傷口,日日面對生離死別同壓力.除咗要細心同具責任感,做護士真係要有好高嘅情商,少啲耐性同堅持都唔得啊!揀 Nursing 之前最重要就係諗清楚自己有冇想幫助別人嘅初心,如果冇心做護士真係好難挨㗎!
了解完 Nursing 嘅課程特色同工作範疇,如果自問有愛心同責任心,又肯學肯挨,相信護理學都幾適合你,希望呢篇文幫助到同學們揀啱你嘅大專護理學課程,想圓 Nursing 夢要加油呀!
Credit: Unsplash
Q:Nursing 學費幾多?
A:POLYU, CU 同 HKU Nursing 嘅首年學費都分別為 $42,100,而 OU Nursing 嘅首年學費就係 $126,920.
Q:Nursing 面試會問啲咩?
A:面試通常會以小組形式進行,同學要自我介紹,亦會被問到對各種情境議題嘅意見同態度,安樂死,器官捐贈,公共衛生情況同醫療事故等都係常見嘅議題.面試通常會以英文同廣東話進行.不過記住要將 Nursing 擺喺 Band A 先有機會被安排面試㗎!
Q:出 ward 同返 tuns 有咩分別?
A:出 ward 係護理學學生畢業前必須要完成嘅實習,冇錢收但係一個跟 mentor 學嘢嘅好時機;tuns 係由醫院管理局提供嘅有薪兼職空缺,以舒緩人手短缺嘅問題,只有護理學學生可以申請.
Q:除咗以上四間大學,仲有冇其他院校提供護理學課程?
A:有唔少護士學校都有提供護理學專業文憑同高級文憑課程.
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
我哋MISTAMP嘅創辦人Samuel早前接受叱咤903《知薰E》節目主持朱薰小姐嘅訪問,訪問內容已經喺6月6號至6月10號一連五日喺《知薰E》入面嘅〈專家話〉環節播出.下面唔單只可以重溫返五日嘅訪問內容,亦都可以睇埋Samuel喺訪問之後嘅回顧.
訪問重溫
訪問回顧
問題1︰
點解《知薰E》節目主持朱薰小姐會搵Samuel你做節目入面〈專家話〉環節嘅訪問嘉賓嘅呢?
Samuel答︰
其實真係好講緣份.之前同朱薰小姐因為公事合作過,所以識到佢,最近咁啱同佢傾到MISTAMP嘅最新發展.佢就話︰「其實我個節目有個〈專家話〉嘅環節,每個星期都會邀請某一方面嘅專家做個訪問,既然你係電子印花嘅專家,咁不如你上我節目做個訪問,介紹下你隻APP啦!」結果隔咗冇幾日我就已經去咗商台到做訪問啦!
問題2︰
《知薰E》訪問出街之後有冇咩回響呀?會唔會多咗人註冊做MISTAMP用戶,或者有冇多咗商戶查詢合作㗎?
Samuel答︰
呢度都好想多謝返朱薰小姐先.節目出街之後好快就已經有好幾個商戶主動搵我哋查詢返MISTAMP或者電子印花嘅嘢,仲有唔少新用戶係咁啱喺節目播放期間註冊成為MISTAMP用戶嘅,可能就係一邊聽住節目,一邊喺手機下載MISTAMP嘅,呢度都可以見到朱薰小姐嘅節目有幾受歡迎啦!
問題3︰
喺《知薰E》訪問入面,你對邊條問題印象最深刻呢?
Samuel答︰
嗯,應該係問推廣MISTAMP嘅時候遇上咩困難嗰題.我哋一直都好希望介紹MISTAMP比更加多嘅人認識,得到市場同香港人嘅認同,過程中都行過唔少彎路,遇上唔少挫折,吸取唔少教訓,嗰條問題令我諗返一路走嚟有幾咁唔容易.
問題4︰
有冇啲咩係你喺《知薰E》訪問入面冇講到,依家想補充返㗎?
Samuel答︰
有一點都想補充返.其實MISTAMP如果有更多商戶同顧客使用嘅話,本身幫襯唔同類型商戶嘅顧客就會因為MISTAMP嘅平台而互相引流,舉例嚟講,本身幫襯一間手搖飲品店嘅客人,可能會喺打開MISTAMP儲印花嘅時候,留意到一間食材鋪嘅優惠,咁就有助食材鋪吸引到新嘅顧客.
另一方面,如果有更多商戶通過MISTAMP推出電子印花優惠嘅話,咁消費者亦都可以發掘同享受到更多啱心水嘅優惠啦.
問題5
跟住落嚟,你對MISTAMP有咩期望或者展望呀?
Samuel答︰
嚟緊我哋想MISTAMP繼續開發出更多嘅新功能,令到MISTAMP可以為商戶同顧客提供更多嘅價值同便利.我哋亦都希望MISTAMP可以衝出香港,將儲印花嘅文化帶到去世界各地.尤其係近年嚟多咗香港人移民外地,我哋都會諗呢個會唔會係MISTAMP喺海外發展嘅契機呢?
例如我哋依家都有同投資者傾緊喺英國發展MISTAMP英國版嘅可能性,我好期待將來世界各地都有人會用MISTAMP嚟儲印花,我諗咁樣應該會好有趣!


text:
帶住小朋友除咗可以戶外活動,逛逛商場,遊戲室玩玩等,其實都可以同佢們去接觸D藝術氣息,但係今日去嘅唔係藝術館,而係喺香港嘅薩凡納藝術設計大學
上一站>>CLICK HERE!
薩凡納藝術設計大學呢個名大家都一定好陌生
其實如果我唔係住喺附近我都未必會知道有呢個地方
早排曾經經過呢度,一路都以為佢係裁判法院
無錯雖然佢真係叫北九龍裁判法院
但係原來佢早喺2010年就成立了這間大學
一入到嚟哥哥已經拎住部相機周圍影
呢度嘅畫好吸引佢,佢覺全部都畫得好靚!
有D畫真係好藝術(即係好似亂畫咁)
哥哥就問我「係咪亂畫都可以好靚㗎?」
就算張梳化都真係靚過人...唔知可唔可以買番屋企haha
我哋入到右手邊第一個房間,呢度設定咗為資料中心
如果有諗過入嚟讀書嘅話就一定要入嚟問問啦
牆上放咗好多好靚嘅摺紙藝術(我好驚芊芊用手去搣爛佢)
有芊芊最鍾意嘅蛙蛙藝術品放咗喺度!
我哋開始上去二樓繼續睇吓有咩睇!
樓梯之間就見到呢幅咁大嘅相框
上面全部係由唔同嘅雜誌報紙剪落嚟嘅英文字母
估唔到一上到二樓就有兩個好好嘅哥哥手捧住小食請我哋食
仲有橙汁咖啡飲tim! 咁啱佢哋兩個又好肚餓
所以我哋先坐低慢慢享受茶點!
佢哋兩個拎完又拎真係一D都唔客氣
攪到我哋好似D強國人咁!
哥哥見到呢張馬騮騎喺隻豬呢幅畫
就覺得好似係佢自己騎咗上我度咁.......(無言)
真係每一個角落都充滿藝術!連呢張櫈都有型過人
轉個彎嚟到完全另外一個唔同嘅空間!
坐咗喺度一陣突然有個外國姐姐過嚟搵我哋話我哋知三樓有個welcome presentation!
點知入到嚟原來係個大法庭!
真係好靚呀!同埋原來以前嘅法院真係咁嘅樣!
好簡單嘅設計好似無記嗰D場景咁
聽完個簡介會(大約15分鐘)之後我哋又出番嚟繼續睇
我哋去到每一個課室參觀!
時裝設計
錄音室
3D動畫
嘩全部都用WACOM Mon㗎!
三樓一上到嚟會見到呢匹駿馬!
我哋之後就咗入去一個以前係監倉嘅地方!
旁邊係拍攝場地,哥哥問我點解呢度係綠色嘅?!
我就解釋俾佢知咩叫褪地!番到屋企試俾佢睇
之後我哋又返番入去法庭裡面周圍影相!
兩個最鍾意唔係企上台上面扮法官!反而最鍾意走入去個犯人欄度扮賊
哥哥行咗上去扮法官大人!如果有埋個搥仔就好!
之後發現原來喺後門有電梯可以上埋四樓同五樓
就連電梯位都唔放過擺滿藝術品
嘩又有蛙蛙...芊芊點會唔過去同佢影相呀!
四及五樓都係其他課室
我同媽咪最鍾意呢張魷魚鬚
最後我哋參加咗基礎課程嘅工作坊
老師教我哋設計一個裝飾相框
枱上面有哂所有唔同嘅美術材料
只要你諗到就可以拎嚟用!
最後我哋經過二樓,佢哋兩個就去問叔叔拎嘢食喇...
真係每一轉都唔同嘢食,呢轉去到食甜品喇!
最後我哋落到地下準備離開
沿路都仲有其他畫展出
原來係出口前係一排嘅監倉
我諗以前審犯嗰陣D犯就係要喺度拘留
最後梗係要同個靚靚招牌影番張相啦!
停車場校舍入口
你估呢幅係畫定係相?
呀劍評語: 呢度俾我感覺好舒服,唔會因為好多鬼佬就覺得好拘緊,因為每位職員同學生都好Nice,同埋因為呢度都未係好多人知,所以今日嚟都好少人,而且好多嘢睇,讚讚讚!
SCAD 薩凡納藝術設計大學 簡介
SCAD 香港分校於2010年9月成立 , 座落深水埗前北九龍裁判法院 , 學校為其進行大規模的保育 , 細心保存其歷史及文化價值 ,於2011年獲頒聯合國教科文組織亞太區文化遺產保護獎榮譽獎.
公眾導賞時間
古蹟導賞可供公眾報名,週一至週五,上午10:30及下午3:30 ,及特定之週六上午10:30及下午12:30.電話2253 8044
SCAD(香港) 開放日2016年2月20日(星期六) 上午10時至下午4時2016年5月7日(星期六) 上午10時至下午4時
免費參觀
深水埗站D2出口: 可沿桂林街轉大埔道步行至校舍九巴81號或72號
網址http://scad.edu.hk/


text:
首先,《光年正傳》連disney + 都上埋,唔好話我劇透你,你被劇透唔關我事囉.
《光年正傳》呢套嘢本身無咩問題,然後講話巴斯光年經歷咗時間膨脹,導致佢同原本星球有唔同嘅時間,加速咗佢入面嗰個星球嘅人啲情節,咁佢飛咗咁多次,每一次返嚟,都加速咗佢拍檔Alisha Hawthorne 嘅時間,咁講佢結婚冇問題,有小朋友都無咩問題.但係,大佬呀,點解硬係要特登加啲LGBT 嘅情節落去先?我係同志友善都唔係幾頂得順呢啲咁格硬嘅情節囉
即係咁,你拍《大叔的愛》呢類BL 劇集,或者特登開套百合劇都OK 架,但係點解響一個非常微小嘅位,為咗描述時間過得好快呢樣嘢,用結婚同有下一代做包裝,然後去特登安排LGBT 嘅情節落去先?你自然啲有劇情係有LGBT 嘅情節係OK 嘅,但係有冇諗過咁格硬好奇怪啊?Darby Steel 同埋Mo Morrison 呢兩個角色都睇落都唔後生啦,咁唔順便話埋佢哋係無性戀 Asexuality?套戲一開波呼應返《Toy Story》第一集,諗住會好睇啦.但係講到Alisha Hawthorne 結婚,我直頭心入面屌咗出聲,冇嘢啊?咁樣格硬加啲LGBT 嘅情節落去?如果要咁玩嘅,點解唔加埋啲無性戀 Asexuality,free the nipple 等等之類嘅元素落去啊?講係得嘅,但係個角色無端端加落去做咩先?
有LGBT 嘅情節係得嘅,但係可唔可以唔好無啦啦加特登故意加呢啲情節啊?


text:
神經線
神經線(粵拼:san4 ging1 sin3),又叫神經,係一束神經細胞嘅軸突,係周邊神經系統其中一部份,負責腦同身體其他地方之間嘅資訊傳遞.
結構[編輯]
每一條神經都由一層叫做外膜嘅結締組織包住.喺外膜入面,又再有一啲由一層扁嘅細胞組成嘅膜,叫束膜,包住一束束嘅軸突.呢一束束嘅軸突就叫神經束.軸突又叫神經纖維,每條都俾神經內膜包住.神經外膜之內又有血管,幫手提供養份畀需要用好多能量嘅神經細胞.
分類[編輯]
神經可以通過佢哋傳遞資訊方向嚟分類:
- 傳入神經,又叫感知神經,將各種唔同嘅感官訊號傳入中樞神經系統.
- 傳出神經,又叫動作神經,將控制肌肉,內外分泌腺之類嘅訊號由中樞神經系統傳出去.
- 混合神經,同時有傳出同傳入嘅工能.
神經又可以根據佢哋點連住中樞神經系統嚟分類:
運作[編輯]
神經係週邊神經系統嘅一部份,連接住中樞神經系統(即係腦同脊𩪷)同埋身體各部份,喺佢哋之間傳遞資訊.呢啲訊號係由叫神經脈衝(又叫動作電位或者簡稱脈衝)嘅電化學訊號,經由神經入面一條條嘅軸突嚟傳遞.包圍住軸突嘅髓鞘令到呢啲脈衝可以傳得好快,去到每秒120米.同中樞神經系統唔同,喺神經入面,髓鞘係由施旺氏細胞(Schwann cell)組成,而唔係由稀枝細胞(Oligodendrocyte)生成.
醫學[編輯]
有時神經線會受傷,影響到佢哋嘅運作.除咗撞親之類做成嘅物理創傷之外,工作勞損,例如俗稱打字手嘅腕隧道症候群都係搞到神經線受傷嘅原因.神經線俾嘢壓親,例如附近組織受傷腫咗,脊椎唔啱位,大肚之類嘅原因,可以令到人覺得痛,痺,無力甚至郁唔到.好多時呢啲感覺未必會喺壓親嘅地方,而係離開一段距離嘅地方度.呢種情況叫牽連痛或者位移痛(Referred pain),成因係因為壓親嘅地方影響到傳遞自其他地方嘅神經訊號.
傷到神經線嘅仲有其他情況,包括細菌或者病毒感染,糖尿病,神經線附近血管有問題,某啲神經退化病,多發性神經病變/多發性神經痛同埋一啲免疫系統失調例如吉巴氏綜合症.
多發性硬化症係另一種免疫系統失調,令到佢哋攻擊神經系統,整傷啲神經線嘅病.喺呢個病入面,巨噬細胞會攻擊包住軸突嘅𩪷鞘,減慢甚至阻止神經脈衝嘅傳遞.
癌症嘅腫瘤細胞可以沿住神經線擴散.
通常神經科醫生會用身體檢查嚟診斷神經嘅間題,包括睇病人手腳嘅反射,行路同其他動作嘅姿勢,肌肉強度,體感同觸覺.如果有需要可以進一步做其他檢查,例如神經傳導檢查(nerve conduction study, NCS)同肌電圖(electromyography, EMG).[1]
睇埋[編輯]
攷[編輯]
- ↑ 李靜娥醫師. 神經傳導速度與肌電圖檢查 互聯網檔案館嘅歸檔,歸檔日期2016年3月15號,.. 臺大醫院 (中文(台灣)).


text:
醫局失職玩縱容 濫用白車無王管
人命大過天,救護資源彌足珍貴,縱容濫用等於間接剝奪危急病人嘅生存機會.本港救護車服務長期不敷應用,一直為人詬病,而醫管局更有章不循,任由救護車資源白白浪費,簡直係添煩添亂.
消防處指引寫明,喺過境口岸使用救護車服務嘅病人須送到就近公立醫院處理.實際上,指引形同虛設.過去五年本港救護車奉召到五個過境口岸處理緊急救護服務嘅個案,平均每年五千幾宗,當中有近百分之三並唔係送去離口岸最近醫院求診,情況令人關注.
近期唔少病人被送到就近醫院之後,又要求轉去其他醫院,有啲仲離譜,送到指定醫院之後,連病都唔睇就走人,根本係濫用救護車服務.正如有前線救護員話齋,呢啲人當正白車係的士,有專人服務之餘,連的士錢都慳埋,就算對方擺明濫用,佢哋都冇符.
係咁,消防處指引咪等於廢紙一張?鬼咩,再好嘅措施都要認真執行至有效㗎.消防處救護員會總幹事屈奇安踢爆話,措施收緊咗市民濫用白車嘅機會,弊在公立醫院唔配合,醫護人員成日驚畀人投訴,病人由口岸送到醫院,醫生都未睇就話要轉院,係咁意填份表格,就由另一架救護車送去其他醫院.
叮!消防處救護車唔止數量追唔上服務需求,質量更加唔掂.雖然最近兩年陸續購入新車,但夠鐘退役或者超齡服役嘅老爺車仲有大把,救護車半路死火跪低嘅醜聞,時不時就爆一單.
醫管局把關失職,居然對濫用救護車嘅行為闊佬懶理,萬一有危急病人因為救護車被人濫用,錯過咗搶救嘅最佳時間,搞出人命邊個負責?醫管局咁搞法,直頭係攞病人條命較飛.叮!
醫管局驚人投訴唔肯孭鑊,但係就留低啲爛數要納稅人孭.查實,救護車每次出勤,唔計行車距離,成本至少要二千到三千蚊.家陣每年五千宗過境口岸緊急救護服務個案入面,百分之三即係約一百五十次唔符合指引要求,計落等於嘥咗四十幾萬公帑,都咪話唔得人驚.
冇計啦,醫管局一向唔識珍惜納稅人嘅血汗錢.呢,好似公立醫院急症室因為畀病人拖數而要撇帳嘅數字咁,淨係舊年四月到十月嘅短短半年就有二百三十萬,對上兩個年度每年撇帳三百幾萬.
醫局失職玩縱容,濫用白車無王管.計太一叮話齋,對付呢班倒米壽星只有一招,就係將呢類濫用救護車個案增加嘅公帑支出,喺醫管局高層人工度扣番.叮!


text:
(撰文:多明力)
送外賣工作數下手指都超過半年時間,一直以來都很少在網絡上提及到.因為想親自嘗試咗係香港唔會挑戰嘅嘢,了解清楚先去分享吓俾人知,才算得上資料正確,以免誤人子弟.再加上本人屬「報喜不報憂」類型,自己總喺覺得自己應付得來,頂得順嘅就唔算叫係捱得辛苦.亦都怕有啲嘢講咗出嚟,無意地令到家人額外多份擔憂.加上見到啲報憂不報喜嘅,唔想自己好似要去博得同情咁.但而家我要去面對同去學習一下,只比人見到所謂喜嘅一面,原來有啲人真係單純到,看到你只有網絡表面嘅生活.
回顧番試問又有幾多香港人試過騎住架單車,孭住幾十斤重外賣箱,每個月喺繁忙LDN市區踩過千公里嘅路呢?同以前係香港輕裝上陣,踩住架輕飄飄嘅公路車相比,係完全兩碼子兩回事囉!起碼呢大半年嚟知道,我未曾係市中心遇到過半個香港人做同行.夏天還好,著件短袖輕輕鬆鬆,踩完返到屋企仲係天光.而家開始入冬就知大檸樂,先唔講周不時大風大雨,玩淋濕身誘惑.入冬日短夜長關係,未收工已經天全黑,加上氣溫下降.喺得London 踩車,你要預咗要有左穿右插技術.如果你唔喺車與車半個身位穿穿插插,基本上你唔會夠時間完成到工作達標,同埋你有排都唔塞到返屋企啦.
問題就嚟喇,香港咁踩一定比人屌L到上天花板.但喺英國本地人,基本上呢個技能係先天性DNA,佢哋由幾歲開始已經由父母,係馬路上跟住前後去實戰.始終我係外來人,好彩有喺開香港同班車友捐窿捐罅嘅經驗,有個底喺度再經實戰一輪,都總算熟習到個模式上到軌道.我深信人哋做得嚟我又無理做唔掂嘅!
喺上幾個post都講過喺馬路上嘅風險,談論過如何避免一般危機.唔講大家可能唔知,每日喺眼前遇到的,大大小小意外都係十常八九.以前喺office或者喺屋企覺得係捱捱捱嘅,又點會感受到隨時面對生死日常呢?例如喺我前面踩住架電滑板車自炒瞓低,或見住架電單車比架車撞低無起身,單車都唔需要再多講.幸運地自己得到上天眷顧,大半年都無穿無爛咁平安回家,吃個老婆親手準備嘅溫暖住家飯,我已感到相當感恩幸福.試過最金頂盡都係傾盆大雨洗禮,入夜氣溫急降.但又要出力踩到個人身水身汗,面上都唔知係雨水還是汗水,同埋只有鼻水,但一定唔係男兒嘅淚水.眼鏡已濕到眼前只見到燈光嘅陰影,左穿右插經過五關斬六將之後,最終順利返到屋企先叫安全,不過就係咁第二日終於打敗仗病倒.開頭個月亦都試過踩半個鐘先返到屋企,返到樓下要食番大大份Gelato waffle嚟定吓驚!
聽落你可以話有冇咁誇張,但我想講無論我描述得幾仔細,但文字上你都唔會感受到當下嗰份溫度同濕度,所以未親身試過真係唔會完全感受得到呢.話雖如此,到頭來自己覺得能力上又應付得來,又有自由時間空間,比我自己決定搵幾多個鐘錢.雖然要用勞力去換取合理工資,咁咪當操吓車又有錢賺囉.搵得來洗得去,心安理得又做得開心,何樂而不為?
嚟緊十二月真正入冬,氣溫低至零度頂多十度樓下,未計會落雪嘅日子來臨.所以我玩呢樣工作亦都可能會停咗先,又去搵過其他搵錢工作去維生.哎⋯我都係收番個「玩」字,以免招人誤會我對工作態度唔認真,只係玩玩吓嘅心態.我對自己工作係百分之百認真同投入,盡咗力未成功亦都唔想失敗嘅人.如果大家亦都想了解,或嘗識下呢類型嘅工作,不妨私下問吓我傾吓,我好樂意分享同介紹比大家.


text:
關西人氣天婦羅登陸沙田 自製炸漿 Juicy牛柳,流心雞蛋天婦羅
天婦羅呢啲香口嘢,一向不乏捧場客,尤其啱啱新鮮炸起即食,嗰種暖笠笠又脆卜卜嘅口感實在令人難以抗拒.最近有間嚟自日本關西嘅天婦羅專門店首度登陸香港,喺沙田開業,更有多款坊間少見嘅天婦羅款式呢.
餐廳早喺2006年就喺日本兵庫縣開設首家店舖,分店遍佈日本全國,而家終於嚟到香港.食材同食譜主要都係源自日本本店.呢間舖最大嘅特色就係師傅們都好有心機創作天婦羅料理,以及採用自家特製炸漿.一般嘅天婦羅粉漿都係以麵粉同水作調和,但呢度嘅秘製漿粉,仲有加入如雞蛋等其他配料,令到炸完後,炸粉比平時食開嘅薄啲同脆啲.
師傅亦有透露,烹炸過程中最重要嘅一環,就係食材水份要適當咁印乾,上乾粉同埋粉漿嗰陣,一定要均勻.加上餐廳採用日本直送炸爐,令油溫迅速維持喺180度高溫,並以菜油烹炸,先至可以保持到天婦羅嘅味道同色澤.
餐廳設有吧枱,師傅沾粉同炸嘅過程都可以睇得一清二楚,你仲可以見到師傅好勤力咁成日都會隔走烹炸後遺留嘅炸粉.望住啲天婦羅新鮮炸出嚟,特別吸引.
全部天婦羅都係即叫即炸,款式選擇主要分有招牌之作,海鮮同蔬菜等.先介紹幾款較為特別,嚟到必試嘅天婦羅.紫蘇牛柳天婦羅,以紫蘇葉包住輕燒過嘅牛肉,外脆內軟之餘仲好肉汁,滲出紫蘇葉獨有嘅幽香,清新解膩.
日本雞蛋天婦羅算係比較少食到嘅一款,蛋黃濃香,汁底仲有啲甜甜地.一拮就流晒漿出嚟,會有少少嘥料,所以建議最好直接放入口,或者喺飯面上先拮開,等飯粒索滿蛋漿.
沖繩水雲醋物乃沖繩名物,中間空心,爽口微酸,炸成天婦羅後口感酥脆,仲有層滑捋捋嘅口感.
海鮮方面,大推一客原條明太子上嘅海苔明太子天婦羅,慷慨到不得了.海苔包住鮮橙色嘅明太子,先鹹後辣,就咁食係會重口咗少少,但佐酒或配飯都一流.
另外亦有多款蔬菜款式,好似北海道舞茸菇天婦羅同西蘭花苗天婦羅都值得一試,炸完之後食物嘅原味同口感依然清爽突出.
新店開業優惠,凡惠顧堂食就可獲贈呢條cute版炸蝦天婦羅造型毛巾,數量有限,送完即止.
地址:沙田沙田正街18號新城市廣場一期1樓159號舖
文,相:Kar


text:
公司新嚟咗個男同事,如果佢唔係姓溫,講真我會以為佢係近排好紅嗰個魏浚笙Jeffrey,因為個樣起碼有9成似(你當我吹大咗都最少有8成),唔知佢係有心定無意啦,連髮型都吹到一模一樣,問過佢同Jeffrey有冇任何親戚關係,佢又話完全冇關係.
翻版Jeffrey好衰唔衰仲要坐我隔籬,搞到我拍埋喺佢側邊好似塊綠葉一樣,完全唔起眼,本身公司啲女已經好高竇㗎啦,翻版Jeffrey嚟咗之後更加當我透明,所以呢排嘅自信心簡直係跌到谷底.
公司啲女又未致於衝埋嚟溝翻版Jeffrey嘅,不過每個人路過都係望住佢,有時啲女同事好鍾意三五成群去廁所㗎嘛,然後就會望住翻版Jeffrey喺度竊竊私語,明顯係討論緊靚仔啦!
冇問題嘅,我又唔係想女同事望我或者溝我,只係想表達翻版Jeffrey嚟到之後吸引晒成個office嘅目光啫,真正令我覺得挫敗嘅反而係其他機會都被抽走,話說我哋公司係會同一啲藝人合作,有間唱片公司我跟咗好耐,點知臨上去client visit之前,阿頭叫我唔使去,因為佢想帶翻版Jeffrey上去.
我:「點解呀?呢單嘢我跟開㗎喎!」
阿頭:「你誤會喇,個project都係繼續由你跟,我冇抽走,不過老細話Leo(即係翻版Jeffrey)咁靚仔,跟埋上去唱片公司見人有著數,其實我都驚人哋撬咗佢去做歌星㗎,哈哈!」
我:「我知我唔夠靚仔,但係……」
阿頭:「唱片公司話而家疫情,唔想太多人上去,希望我最多帶一位同事visit,之後冇咗呢啲限制一定同埋你去,放心喎,畀Leo見識下啫,我會叫佢有咩重點就寫低㗎喇.」
另外,公司有個好on9嘅每月獎勵,Admin會用打卡嘅紀錄,計算出邊個同事平均最準時返工,加埋每個月留喺公司嘅時間最長,從而得出一個排名,頒發一個額外勤工獎,第一名有500蚊超市禮劵,第二名有300蚊禮劵,第三名有200蚊,老細會喺每月一次嘅早會上面頒發,而為咗慳時間,次次都只會叫第一名出嚟接禮劵㗎啫,第二同埋第三名坐返喺個位度就得.
小弟嗰個月正正係第一名,而阿頭竟然又同我講:「一陣早會畀Leo出去接吖.」
嗱!我唔係要威或者稀罕從老細手上接過禮劵,不過我係第一名,翻版Jeffrey係第二名喎,你連呢個內部頒發儀式都要我退位讓賢?雖然我一樣係收500蚊超市禮劵,翻版Jeffrey出去同老細握手都係收返300,但係使唔使咁現實呀?靚仔大晒咩!
我以為女人嘅世界先至係樣靚身材正行先,估唔到喺男人嘅世界都會有呢類型嘅比較同埋大細超情況出現,仲會影響埋工作上嘅機會,做咗廿幾年人先真正覺得個社會咁殘酷,果然係你的樣子如何,你的命運也必如何.
我早兩日同一個比較熟嘅男同事吐苦水,將以上嘅情況講晒出嚟,諗住求個安慰啦,點知……
我:「翻版Jeffrey未嚟之前呢,我都仲覺得有個別女同事會望下我,而家真係完全當我唔存在,好似透明人間一樣.」
「你應該多謝翻版Jeffrey先真,個別女同事以前會望下你,其實係有原因㗎,佢哋有同我提過……」
我:「提過?咩原因呀?」
「有個女同事同我講過,嗱,聽完就算喇,我唔開名.」
我:「快啲講啦!」
「佢話會望你,係因為未見過人咁樣衰……」
我:「食屎啦你,仲玩!」
「唔係玩呀,真係有人咁樣講過,佢係咁形容『嘩,呢條友咁樣衰都得嘅』,不過大家冇再望你,好明顯係因為翻版Jeffrey太搶鏡,所以畀人無視都係好㗎,你唔好唔開心啦!」
我:「請問係邊個女同事話我好樣衰?」
「話咗唔開名,唔講得.」
本身係求安慰,點知就畀人二度傷害,返到屋企望下老豆老母,其實都明白點解我會唔靚仔,我只係諗個天做咩要咁玩我,安排個翻版Jeffrey坐我隔籬,沒有比較沒有傷害,偏偏我就受到咁多傷害.


text:
-
disegno嘅發音發音人 gilbo24 (男,來自意大利) 男,來自意大利發音人 gilbo24
User information
Follow
3票 好 毋好
添加到喜愛嘅發音裡肚
下載報告
-
disegno嘅發音發音人 RiriHesk (女,來自意大利) 女,來自意大利發音人 RiriHesk
1票 好 毋好
添加到喜愛嘅發音裡肚
下載報告
-
disegno嘅發音發音人 Paolo_B (男,來自意大利) 男,來自意大利發音人 Paolo_B
User information
Follow
0票 好 毋好
添加到喜愛嘅發音裡肚
下載報告
-
disegno嘅發音發音人 originario (男,來自意大利) 男,來自意大利發音人 originario
User information
Follow
0票 好 毋好
添加到喜愛嘅發音裡肚
下載報告
-
disegno嘅發音發音人 nomeincodice05 (女,來自意大利) 女,來自意大利發音人 nomeincodice05
User information
Follow
0票 好 毋好
添加到喜愛嘅發音裡肚
下載報告
-
disegno嘅發音發音人 Italoardito (男,來自意大利) 男,來自意大利發音人 Italoardito
User information
Follow
-1票 好 毋好
添加到喜愛嘅發音裡肚
下載報告
-
disegno嘅發音發音人 Rosicip (女,來自意大利) 女,來自意大利發音人 Rosicip
User information
Follow
-1票 好 毋好
添加到喜愛嘅發音裡肚
下載報告
-
disegno嘅發音發音人 dipper (男,來自意大利) 男,來自意大利發音人 dipper
User information
Follow
-1票 好 毋好
添加到喜愛嘅發音裡肚
下載報告


text:
冷氣清洗保養小知識
冷氣小知識(清洗篇)
好多人認為清洗冷氣,只需要清洗過濾網就可以,其實呢個認知係有偏差嘅,雖然過濾網係好容易拆出嚟洗,大家都可以隨時拆洗.但係,大家又知唔知冷氣機裏面積塵同樣好多,如果平時只係拆洗過濾網,而忽略蒸發器嘅灰塵,係達唔到徹底清洗冷氣機嘅要求,除此之外,冷氣外機都定期需要清理,否則風口阻塞,會造成冷氣機故障,影響正常運作.
如果冷氣機嘅空氣過濾網積滿灰塵,會影響空氣循環,降低冷氣製冷功能.為咗慳電至少每隔兩個星期清洗一次過濾網,記得係用清水或者中性清潔劑清洗,同時用吸塵器輕輕吸出裡面嘅灰塵,洗清後晾乾先再裝翻,切勿太陽底下曝曬或者烘烤.
記得唔好用40℃以上嘅熱水,揮發性汽油,香蕉水或稀釋劑等清洗冷氣機.
冷氣小知識(保養篇)
Step 1:
冷氣機開機前,先等佢送風 3 到 5 分鐘.
Step 2:
原有隔塵網上面自行貼多一層過濾網,然後定期更換.
Step 3:
冬天前,開冷氣機大約兩個鐘吹風,唔開製冷,徹底除去機內嘅濕氣.
Step 4:
就算冬天期間,間唔中開下冷氣機,keep住運轉,對維持機件性能有幫助
Step 5:
無論窗口式冷氣機定分體式冷氣機,外露於室外嘅機身都有需要搵專業師傅定期保養及清洗
根據消委會出嘅報告,冷氣機設定喺最高風速檔,可以發揮冷氣機嘅最佳性能,達至最慳電嘅效果.如果到夜晚要休息嘅時候,或高風速有噪音產生,再較低風速檔.
專家指出,冷氣機其中一個運作原理係靠風扇吹風以及將熱氣轉入機內,當調節成高風速檔,換風次數同速度就會上升,由於換風頻率加快,降溫效果更明顯;特別係窗口式冷氣機,對內同對外嘅風扇其實由同一個摩打驅動,調低對內風扇轉速同時會減低冷氣機散熱能力,令冷氣機過熱受損.
應該唔少人聽過冷氣機用得耐要換雪種,其實雪種點解有問題?專家強調,其實冇「換雪種」呢個講法,一部冷氣機喺正常情況下係唔會自己漏雪種,亦毋須添加雪種.
「窗口式冷氣機所有接駁位基本上會喺機內循環.」
冷氣小知識
翻開 office 工嘅朋友,難免都會遇過中央冷氣忽冷忽熱嘅問題,明明同一個辦公室,有D 地方凍過北極,相反有D 位置仲熱過非洲.
聰明嘅網友發現,只需要用幾張 A4 紙和平時用嚟夾文件嘅金屬反尾夾,再加個金屬盤就可以解決呢個問題.將兩個反尾夾夾住金屬盤,再喺金屬盤上加插上支架,支架上貼A4 紙.呢個DIY裝置將冷氣風平均向唔同方向吹,低成本就做到自轉風扇,輕鬆解決冷氣吹風
為預防肺炎傳播,通常屋企開大門窗,保持室內空氣流通.不過矛盾嘅係開冷氣又唔可以開門窗.歎冷氣嘅同時,可能有一點大家都冇諗到,市面上大部分冷氣都係冇換氣功能嘅.唔少人以為室外機可以將空氣由室內機抽出去,其實呢個係常見誤區.
一般冷氣機會將一種名叫「冷媒」嘅氣體於室內機同室外機之間循環,以調整室內空氣溫度.為營造冷房狀態,冷氣機內嘅熱交換氣和冷媒會除去室內空氣嘅熱能,將「冷氣」送翻室內.成個過程室內外嘅空氣並未得到循環,好似二氧化碳,一氧化碳,花粉甚至病毒細菌都有機會殘留室內


text:
年末年始,在所難免要見成堆親戚.喺阿嫲嗰邊,糖糖係同代人之中最大嘅,對落一個堂細佬細五年兼自細唔喺香港,然後再數落去又細多五年.食飯嘅時候,無法避免聽埋聽埋好多教仔育兒同埋教育話題.聽到姑姐叔父講小朋友啲近況,最近學校點樣點樣,從未受過香港教育嘅糖糖聽到皺晒眉頭,心諗邊係咁嫁.飯後同糖媽媽吹水嘅時候,大家都覺得有啲問題.諗唔到嘅係,我啲姑姐叔父原來已經對小朋友好好,比起喺facebook,報章雜誌上面描述嘅怪獸家長,真係小巫見大巫.
日前展現咗慈父相嘅哲學仔同埋我家仔仔周竪峰成日同我講生仔要考牌[1],唔識教就唔好生.呢個講法聽落好似好合理好legit;諗落好似有啲唔對路.我唔信五十年前同依家嘅家長有幾大分別:只係以前一擔心血要照顧四五個甚至更多,無咁多心血時間去理咁多,想理都理唔到;而同樣係一擔心血,依家只要照顧一個起兩個止嘅小朋友,所有目光聚焦晒喺嗰一兩個仔女身上,干預嘅門檻因而降低,理得到嘅事情自然而然多咗.試諗下,四五個仔女,督促得邊個做功課,想要送佢哋學琴要俾嘅學費,都起碼係兩個仔女嘅double.呢個係一個簡單嘅resources allocation問題嚟嘅啫.
當家長理唔到咁多,仲點樣跟到咁足,點樣施壓學校追求評核成績有用啫?chur爆家長嘅resources,老師同埋仔女嘅壓力同樣會得到release.再者,生得四五六個時,又有幾多家長月入六位可以供咁多補習,買咁多exercise去操啲小朋友?與此同時,教科書貿然改版會面對大好多嘅壓力.依家年年改版,仔女都係得一粒時,買新書咪買新書囉,貴但唔覺肉痛;試下一年要買四五set書,set set都咁樣改版,俾你做家長都肯定會同佢死過.
而家長無咁得閒理啲小朋友時,小朋友會得到空間去發展自己嘅興趣,做自己中意嘅事情,無論係睇書定係玩,都會有啲得著,會覓尋到自己嘅前途,會有機會思考未來嘅出路.覺得自己讀唔成書嘅,可能會玩得出一門手藝:烹飪,木工,女紅,咩都好啦,比起資源錯配,焗人讀書,好似更有效率.到其時,邊使cut大學學位啫.依家七萬人爭萬七個學位就話太多啫;變成十五萬人爭兩萬個學位,聽落都唔過份吖♡
只要消滅得到怪獸家長,一次過解決幾個問題,一箭N雕,聽落好似幾好.唔好驚自己唔識教就唔生,唔識教更加要生多啲:到時你識教都無用,你都無咁多心血時間去教,識唔識教已經唔再重要.
(利申:唔會生.)
----
[1] 哲學仔澄清道:精英生仔先要考牌,草根唔使,如果唔係邊有齒輪.